ചോദ്യം: "ശരീരത്തിന്റെ അനുപാതങ്ങൾ എന്തെല്ലാമാണ്?" ജനസംഖ്യയിലെ ബഹുഭൂരിപക്ഷത്തിനും പൊണ്ണത്തടിയുടെ പശ്ചാത്തലത്തിനും, അനേകർക്കുവേണ്ടിയുള്ള ഒരു മോഡൽ കാഴ്ചപ്പാടുകൾക്കും, ഇപ്പോൾ വളരെ പ്രസക്തമാണ്. എന്നിരുന്നാലും, മനുഷ്യശരീരത്തിലെ ഈ അനുപാതത്തിലെയും അരച്ചെറിയെയും ഒരു വ്യക്തിയുടെ ജീവിതകാലം മുഴുവൻ നേരിട്ട് ബാധിക്കുമെന്ന് വളരെ കുറച്ചു പേർക്കറിയാം.\nലണ്ടൻ ഇംപീരിയൽ കോളജിലെ (യുകെ) ശാസ്ത്രജ്ഞരും ജർമൻ ഇൻസ്റ്റിറ്റ്യൂട്ട് ഓഫ് ന്യൂട്രീഷനും ചേർന്ന് അകാല മരണത്തിന്റെ മരണവും ശരീര അനുപാത അനുപാതവും തമ്മിലുള്ള ബന്ധം അന്വേഷിച്ചു. പതിനായിരക്കണക്കിന് യൂറോപ്പുകാർ കണ്ടതിനു ശേഷം വിദഗ്ധർ അരമണിക്കൂർ കൊണ്ട് മരിക്കാനുള്ള സാധ്യത വളരെ കൂടുതലാണ്. കൂടാതെ, മനുഷ്യ ശരീരത്തിന്റെ അനുപാതത്തിൽ ഉണ്ടായിരിക്കണം, മുടിയുടെ വോളവും ചുറ്റളവിന്റെ പരിധിയും തമ്മിൽ വലിയ അന്തരമില്ല. ഇതിൻറെ അർഥം കൊഴുപ്പ് നിക്ഷേപങ്ങൾ ശരീരത്തിൽ ഉടനീളം വിതരണം ചെയ്യണം എന്നാണ്. ഉദാഹരണത്തിന്, ഒരു വ്യക്തിക്ക് അമിതവണ്ണമുണ്ടാകണമെന്നില്ല, സാധാരണഗതിയിൽ ഒരു വ്യക്തിയുടെ ശരീരം ആമാശയത്തിലെ വലിയ കൊഴുപ്പ് നിക്ഷേപം കൊണ്ട് അവന്റെ ആരോഗ്യത്തിന് ഹാനികരമാകും.\nമനുഷ്യ ശരീരത്തിന്റെ അനുയോജ്യമായ അനുപാതങ്ങൾ എന്തായിരിക്കണം?\nഉത്തരം ലളിതമാണ്: ഒരു വ്യക്തിയുടെ ഭരണഘടന, പ്രായം, വളർച്ച എന്നിവയുടെ കാര്യത്തിൽ ശരീരത്തിന്റെ ശരിയായ അനുപാതങ്ങൾ അനുയോജ്യമായിരിക്കണം. സ്ത്രീ ശരീരത്തിന്റെ അനുപാതം സെക്സിയാണെന്നും ആകർഷണീയമാണെന്നും ഉറപ്പുവരുത്തുന്നതിന് നിങ്ങൾ 90-60-90 കാലത്തേയ്ക്ക് പ്രത്യേകമായി പരിശ്രമിക്കുകയാണെന്ന് ഇതിനർത്ഥമില്ല.\nശരീരത്തിന്റെ അനുപാതങ്ങൾ എങ്ങനെ അളക്കാം?\nശരീരത്തിന്റെ അനുപാതങ്ങൾ അളക്കാൻ കഴിയുന്ന നിരവധി മാർഗ്ഗങ്ങളുണ്ട്. ഏറ്റവും ലളിതമായ ഒന്നാണ് നെഞ്ച് രുചി നെഞ്ച് അല്ലെങ്കിൽ നെഞ്ചിന്റെ വ്യാപ്തിയുടേത് 2/3 ആയിരിക്കണം. സ്ത്രീ ശരീരത്തിന്റെ ഈ ഏകദേശ അനുപാതങ്ങൾ ഭക്ഷണത്തിനും വ്യായാമത്തിനുമായി ആസൂത്രണം ചെയ്ത അളവുകൾക്ക് അടിസ്ഥാനമായി ഉപയോഗിക്കാം. സ്ത്രീ ശരീരത്തിന്റെ ശരിയായ അനുപാതങ്ങള് നിര്ണ്ണയിക്കാന് അനുവദിക്കുന്ന ഒരു സൂത്രവാക്യം കൂടി ആണ്: പി = ബി: (+ റ + ഷ്), ഇവിടെ പി - അനുപാതങ്ങള്, തിളങ്ങുന്ന പരിധിക്കുശേഷം, ഷ് - ഷിന് ചുറ്റളവ്, േ - ഷര്ണ് ചുറ്റളവ്, Ø - വൃത്തം കഴുത്ത്. ഈ സൂചകം 0.54-0.62% മൂല്യം കാണിക്കുന്നുണ്ടെങ്കിൽ സ്ത്രീയുടെ ശരീരത്തിന് അനുയോജ്യമായ അനുപാതം ഞങ്ങൾ സ്വീകരിക്കും.\nകൂടാതെ, പെൺകുട്ടിയുടെ ശരിയായ അനുപാതങ്ങൾ ബ്രാക്കിന്റെ തെളിയിക്കപ്പെട്ട സൂത്രവാക്യം അനുസരിച്ച് കണക്കാക്കാം. വളർച്ച 165 സെ.മീ വരെ ഉയരുകയാണെങ്കിൽ, ഭാരം "100 സെന്റിമീറ്റർ വളർച്ച - 100" ആയി കണക്കാക്കും; വളർച്ച 166-175 സെന്റിമീറ്ററിൽ ആണെങ്കിൽ, ഫോട്ടോളൂ "cm in growth - 105"; 176 സെന്റിനു മുകളിലാണെങ്കിൽ, അനുയോജ്യമായ ഭാരം = ഉയരം - 110.\nഈ സാഹചര്യത്തിൽ, ഞങ്ങൾ ശരീരത്തിൻറെ അനുപാതങ്ങളുടെ തരം കണക്കിലെടുക്കുകയും വേണം. അസ്ഥിത്വത്തെ ആശ്രയിച്ച്, നേർത്ത ബോൺ (അസ്തിഹെഗൻ) ബോഡി തരം, നോർഡോടെസ്റ്റിക് (നോർമസ്റ്റൊറ്റിക്), ബ്രോഡ്-ബോൺ (ഹൈപ്പർസ്റ്റീനിക്) എന്നിവ വേർതിരിച്ചുകാണിക്കുന്നു. സ്ത്രീ ശരീരത്തിന്റെ അനുപാതം 16 സെ.മീ മുതൽ 16 സെന്റിമീറ്ററിൽ, രണ്ടാമത്തെ തരം 16.5 മുതൽ 18 സെന്റീമീറ്റർ വരെയും, മൂന്നാമത് - 18 സെന്റീമീറ്റർ ആയാലും, ആൺ ആഞ്ചെൻ സംവിധാനത്തിന്റെ അനുപാതം 17 സെന്റിമീറ്റർ, ,5മുതൽ 20 സെ.മീ. ഹൈപ്പർസ്റ്റീനിയോഗത്തിൽ - 20 സെന്റീമീറ്റർ അധികം.\nഇതിന്റെ ഘടന നിർണ്ണയിക്കുന്നതിനുശേഷം, ബ്രോക്കിൻറെ ഫോർമുല അനുസരിച്ച് ഭാരം കണക്കാക്കിയതിന് ശേഷമുള്ള ഫലങ്ങൾ തിരുത്താൻ അത് ആവശ്യമാണ്. ഫലത്തിൽ നിന്ന് ആദ്യ തരം ഭിന്നസംഖ്യയിൽ, മൂന്നാമത്തെ തരത്തിലുള്ള 10% എടുത്തു കളയേണ്ടതാണ് - ഇത് ചേർക്കാൻ. നോർഡോസ്റ്റേണിക് ഫിസിക്കിനുള്ള ഫലങ്ങൾ തിരുത്താൻ വേണ്ടിവരില്ല.\nഅത്തരം കണക്കുകൂട്ടലുകൾ നിങ്ങൾ ശരീരഭാരം കുറയ്ക്കണോ വേണ്ടയോ എന്ന് നിർണയിക്കാൻ സഹായിക്കും. ഒരു വ്യക്തിയുടെ ശരീരത്തിൻറെ അനുപാതം ജനിതകമാറ്റം വരുത്തുന്നത്, അവ അടിസ്ഥാനപരമായി മാറ്റാൻ കഴിയില്ല എന്ന് പൊതുവേ ഒരാൾ മനസ്സിലാക്കണം. വിശാലമായ പിൻ പോലെ തന്നെ വിള്ളലുകൾ വീതികുറഞ്ഞതാകരുത്. സ്വാഭാവികമായും വർദ്ധിക്കുന്നതിനുള്ള ചെറിയ അവസരങ്ങളിൽ ബ്രെസ്റ്റുകൾക്ക് സാധാരണ അവസരങ്ങളുണ്ട്. എന്നിരുന്നാലും, സ്ത്രീയുടെയോ പുരുഷന്റെയോ ശരീരത്തിന്റെ അനുപാതത്തിൽ പൊരുത്തപ്പെടുത്തൽ വരുത്തുന്നതിന് അനുയോജ്യം, ഫിറ്റ്നസ്, സമതുലിതമായ പോഷകാഹാരം, സജീവമായ ജീവിതശൈലി എന്നിവയുടെ സഹായത്തോടെ അധിക കൊഴുപ്പ് നിക്ഷേപം നീക്കം ചെയ്യുക.\nശരീരം ആവശ്യമായ ഫോം നൽകാൻ, ശാരീരിക വ്യായാമങ്ങൾ ആഴ്ചയിൽ3തവണ നടത്തണം. വിദഗ്ദ്ധർ ആഴ്ചയിൽ ആദ്യത്തെ വ്യായാമസമയത്ത് സ്ത്രീ ശരീരത്തിൻറെ ആവശ്യമുള്ള അനുപാതങ്ങൾ സൃഷ്ടിക്കാൻ നിങ്ങൾക്കാവശ്യമായ ശരീരത്തിലെ ആ ഭാഗങ്ങൾ വർദ്ധിപ്പിക്കാൻ സഹായിക്കുന്ന വ്യായാമങ്ങൾ ചെയ്യാൻ ശുപാർശ ചെയ്യുക. രണ്ടാമത്തെ പരിശീലനത്തിൽ നിങ്ങൾക്കാവശ്യമായ കുറവുകൾ ശ്രദ്ധിക്കേണ്ടതുണ്ട്. മൂന്നാമത്തെ പരിശീലനം ഉറപ്പിക്കുന്നത്, പക്ഷേ ഭാരം കുറയ്ക്കണം: ചൂട് കുറയ്ക്കുക, നീട്ടുക, ചെറിയ ലോഡുകൾ.\nഫിറ്റ്നസ് - ഒരു പെൺകുട്ടി അല്ലെങ്കിൽ ഒരു ചെറുപ്പക്കാരന്റെ അനുയോജ്യമായ അനുപാതങ്ങൾ സൃഷ്ടിക്കുന്നതിനുള്ള ഏറ്റവും ഫലപ്രദമായ വഴികൾ, കാരണം നിങ്ങൾക്ക് ഓരോ തരത്തിലുമുള്ള തരം നിർമ്മാണവും തരംഗവും ചേർന്ന കൃത്യമായ വ്യായാമങ്ങൾ തിരഞ്ഞെടുക്കാം: A, H, T, X.\nബുബ്നോവ്സ്കി: കഴുത്തിലെ ജിംനാസ്റ്റിക്സ്\nആകാംഷ നിറം - ശീതകാലം 2016\nകുട്ടികളിലെ അഡീനാഡോഡിന്റെ ലക്ഷണങ്ങൾ\nകിൻഡർഗാർട്ടിലെ പ്രമോഷനിൽ ഗെയിം\nഒരു acorn നിന്ന് ഒരു ഓക്ക് എങ്ങനെ മുളപ്പിക്കുകയും?\nഫിഷ് പോളാക് സൂപ്പ്\nഡോൾസെ ഗബ്ബാന 2014\nചുപകാബ്ര എങ്ങനെ കാണുന്നു?\nകേട്ട് ഹഡ്സൺ ചുവന്ന പരവതാനിയിൽ ഒരു കഷണ്ടി തലയിൽ പോയി\nപിയോണി «കാൾ റോസൻഫെൽഡ്»


ടോം വടക്കനെ ബിജെപിയിലെത്തിച്ചത് 'പൊളിറ്റിക്കൽ സർജിക്കൽ സ്ട്രൈക്ക്' : ബി ഗോപാലകൃഷ്ണൻ\nThiruvananthapuram, First Published 14, Mar 2019, 11:29 PM IST\nകോൺഗ്രസിന്‍റെ മുഖമായിരുന്നു ടോം വടക്കൻ. അദ്ദേഹത്തെ ബിജെപിയിൽ എത്തിക്കാനായത് കോൺഗ്രസിന്‍റെ കരണക്കുറ്റിക്ക് അടിച്ചതിന് തുല്യമാണ്. ഒരു 'പൊളിറ്റിക്കൽ സർജിക്കൽ സ്ട്രൈക്ക്' ആണ് ടോം വടക്കനെ ബിജെപിയിൽ എത്തിച്ച നീക്കമെന്ന് ബി ഗോപാലകൃഷ്ണൻ.\nതിരുവനന്തപുരം: കോൺഗ്രസ് വക്താവായിരുന്ന ടോം വടക്കനെ ബിജെപിയിൽ എത്തിച്ചത് ബിജെപിയുടെ 'പൊളിറ്റിക്കൽ സർജിക്കൽ സ്ട്രൈക്ക്' ആണെന്ന് ബിജെപി നേതാവ് ബി ഗോപാലകൃഷ്ണൻ. ന്യൂസ് അവർ ചർച്ചയിലാണ് ബി ഗോപാലകൃഷ്ണന്‍റെ പ്രതികരണം.\nബിജെപിയിലേക്ക് ആരുവന്നാലും അത് നേട്ടമാണ്. എന്നാൽ ടോം വടക്കൻ എത്തുന്നത് പ്രത്യേകിച്ചും രണ്ട് കാര്യങ്ങൾ കൊണ്ട് ഗുണകരമാണെന്ന് ബി ഗോപാലകൃഷ്ണൻ പറഞ്ഞു. കോൺഗ്രസിന്‍റെ മുഖമായിരുന്നു ടോം വടക്കൻ. അദ്ദേഹത്തെ ബിജെപിയിൽ എത്തിക്കാനായത് കോൺഗ്രസിന്‍റെ കരണക്കുറ്റിക്ക് അടിച്ചതിന് തുല്യമാണ്. ഒരു 'പൊളിറ്റിക്കൽ സർജിക്കൽ സ്ട്രൈക്ക്' ആണ് ടോം വടക്കനെ ബിജെപിയിൽ എത്തിച്ച നീക്കം. രണ്ടാമതായി ബിജെപി ന്യൂനപക്ഷ വിരുദ്ധ പാർട്ടിയാണ് എന്ന ആരോപണത്തെ ടോം വടക്കൻ എത്തുന്നതിലൂടെ തടയാനാകുമെന്നും ബി ഗോപാലകൃഷ്ണൻ പറഞ്ഞു.\nസിപിഎമ്മിൽ നിന്നും വിശ്വജിത് ദത്ത, നികുഞ്ജ പൈക് തുടങ്ങി നിരവധി നേതാക്കൾ അടുത്തിടെ ബിജെപിയിൽ എത്തി. മുങ്ങുന്ന കപ്പലിൽ നിന്ന് ആളുകൾ ഓടി രക്ഷപ്പെടുമെന്നും ഇനിയും ധാരാളം കോൺഗ്രസ്, സിപിഎം നേതാക്കൾ ബിജെപിയിൽ എത്തുമെന്നും ബി ഗോപാലകൃഷ്ണൻ പറഞ്ഞു.\nLast Updated 15, Mar 2019, 7:04 AM IST\nTom Vadakkan BJP\nടോം വടക്കൻ ബിജെപി


വികസനം വരണമെന്ന് എല്ലാവരേയും പോലെ അയാളും മോഹിച്ചിരുന്നു. പക്ഷെ ചുറ്റുപാടുകളെ നക്കിത്തുടച്ചെടുത്ത് വിഴുങ്ങിവരുന്ന വെള്ളത്തിന്റെ അനിയന്ത്രിതമായ കുത്തൊഴുക്കുപോലെ വീതികൂടി ഒഴുകിവരുന്ന റോഡുവികസനം കണ്ടപ്പോള് റോഡരുകില് വീടുള്ള അയാള് ഞെട്ടിത്തെറിച്ചു. കാലിനടിയിലെ മണ്ണിന് ഇളക്കം സംഭവിച്ചതായി തോന്നി. എപ്പോള് വേണമെങ്കിലും ഭൂരഹിതനാവാം. വധശിക്ഷക്ക് തയ്യാറായ പ്രതി പിറകിലേക്ക് കൈവിലങ്ങിട്ട് ഇരുണ്ട കൊലക്കയറില് തീര്‍ത്ത വളയത്തിലേക്ക് തലകടത്തി സമയത്തിനു കാത്തുനില്‍ക്കുന്ന നിസ്സംഗതയാണ് അപ്പോള് അയാളില് ഒരെട്ടുകാലിയെപ്പോലെ വലകെട്ടിനെയ്തത്.\nഅപകടകരമായ ഒരു കൊടുവളവിലായിരുന്നു അയാളുടെ വീട്. ഭാഗ്യംകൊണ്ട് റോഡ് വികസനം മതിലും മുറ്റവും അരത്തിണ്ണയും മാത്രം കവര്‍ന്നു. എന്നാല് എപ്പോള് വേണമെങ്കിലും നഗരത്തില്‍നിന്ന് പാഞ്ഞുവരുന്ന ഒരു വാഹനം നിയന്ത്രണം വിട്ട് തന്റെ ഭവനത്തിലേക്ക് ഇടിച്ചുകയറി നരക ത്തിന്റെ ഭയാനകവും ബീഭത്സവുമായ ദൃശ്യങ്ങള് വരച്ചിടുമെന്ന് ഒരുനിമിഷം ഞെട്ടലോടെ ചിന്തിച്ചു. പിന്നെ അക ലേക്ക് മിഴിനട്ട് താന് സങ്കല്‍പ്പിച്ച ആ വാഹനത്തിന്റെ ഹോണടിക്കും ഇരമ്പലിനും കാതോര്‍ത്ത് നിന്നു.\nചുട്ടവെയിലില് റോഡ് പുതിയ ടാറുരുകി നരകത്തില് നിന്നുള്ള ഒരു ലാവകണക്കെ ഒലിക്കുന്നതായി തോന്നി. റോഡിന് കൊല്ലന്റെ ആലയില് തീയില്‍വെന്ത ഇരുമ്പിന്റെ ചൂട്.\nപൊടിഞ്ഞ വിയര്‍പ്പ്തുള്ളികള് ഭയത്തിന്റെ ചാലുകള് വീഴ്ത്തി ഒഴുകി അയാളെ പൊള്ളിച്ചു. എത്രയും പെട്ടെന്ന് ഒരു വാടകവീട്ടിലേക്ക് കുടുംബസമേതം മാറണം.\nഅങ്ങനെയൊരു തീരുമാനമെടുത്തശേഷം വീട് കാലിയാക്കി അയാള് മൃതദേഹത്തിന്റെ കാലുകള് കൂട്ടിക്കെട്ടുന്നതുപോലെ രണ്ടുപാളിഡോര് വലിച്ചടച്ച് ഓടാമ്പല് നീക്കി താഴിട്ടു. പിന്നെ വൃത്താകൃതിയിലുള്ള വെളുത്ത പ്രതലത്തില്, കറുത്ത അക്ഷരങ്ങളില് 'വീടും സ്ഥലവും വില്‍പ്പനയ്ക്ക്' എന്നെഴുതിയ ഫ്‌ളക്‌സ് ബോര്‍ഡ് തയ്യാറാക്കി റീത്ത്‌പോലെ വീടിന് അണിഞ്ഞു. അവകാശികള് എത്താന് കാത്തുകിടക്കുന്ന ജഡം കണക്കെ വീട് വേഗത യുടെ ഹോണ് കരച്ചിലുകളുള്ള റോഡിന്റെ വളഞ്ഞ അരുകില് നിത്യനിശ്ചലതയില് പൂണ്ടു. കാണാവുന്ന ദൂരത്തുതന്നെയുള്ള വാടക റൂമിലെ ഉറക്കം നഷ്ടപ്പെട്ട ആദ്യത്തെ രാത്രിയില്, ജനലിലൂടെ വീടിനടുത്തേക്ക് എത്തിനോക്കി അയാള് ഓര്‍ത്തു.\nആ വീടും സ്ഥലവും ആരും വാങ്ങുമെന്ന് തോന്നുന്നില്ല. വളവിലേക്ക് വാഹനങ്ങള് ഇരമ്പിയടുക്കുന്നതു കണ്ടാല് പിന്‍മാറും. പഞ്ചായത്ത് മാനദണ്ഡമനുസരിച്ച് വീട് പുതുക്കി പണിയണമെങ്കില് സ്വന്തം സ്ഥലത്തുനിന്ന് മൂന്നുമീറ്റര് വിട്ടിട്ടു വേണം ചെയ്യാന്. അങ്ങനെ മൂന്നുമീറ്റര് വിട്ടാല് പിന്നെയൊന്നിനും സ്ഥലമില്ല. ചുരുക്കത്തില് താന് കെണിയില് പെട്ടിരിക്കുന്നു!\nരണ്ടു ദിനത്തിനുശേഷം ഒരു പുലര്‍ച്ചെയില് അമിതവേഗതയെ വിഴുങ്ങിയ വാഹനങ്ങളിലൊന്ന്- ഒരു പുത്തന്‍കാര് അയാളുടെ വീട്ടിലേക്ക് പാഞ്ഞുകയറി സ്വയം നശിച്ചു. ശബ്ദം കേട്ട് ഞെട്ടിയുണര്‍ന്ന് അയാള് ടോര്‍ച്ചുമെടുത്ത് പാഞ്ഞുചെന്നപ്പോള് പ്രായപൂര്‍ത്തിയായിട്ടില്ലാത്ത ഒരു ചെറുക്കനും അവന്റെ ഗേള്‍ഫ്രണ്ടും രക്തത്തില് പുരണ്ട്...\n....എന്നിട്ടും അവര് സമരയുക്തിപോലെ ചുംബിക്കുകയാണ്.... ചുടു ചോര ചുംബനങ്ങള്....\nദേഷ്യമാണ് തോന്നിയത്. ഒരു വാശിക്ക് നഷ്ടപരിഹാരമായി വലിയൊരു തുക വേണമെന്നായി അയാള്. പണക്കാരന് പയ്യന് പെണ്ണിന്റെ മാറില് ധരിച്ചിരുന്ന ഷാള്‍കൊണ്ടും ഷര്‍ട്ടൂരിക്കീറിയും മുറിവുകള് കെട്ടി അയാള് പറഞ്ഞതിലധികം നല്‍കി അയാളെ സ്തംഭനാക്കി. അതിന്റെ പത്തിലൊന്ന് ഭാഗം കൊണ്ട് വന്ന കേടുപാടുകള് ശരിയാക്കാം.\nപണം നേടാന് ഒരു സാദ്ധ്യത തെളിഞ്ഞിരിക്കുന്നു!\nചെറിയ അറ്റകുറ്റപ്പണികള്‍ക്കുശേഷം രണ്ടുതവണ കൂടി അപകട ങ്ങള് ആവര്‍ത്തിച്ചപ്പോള്- രണ്ടും ഇന്‍ഷ്വറന്‍സ് തെറ്റിയ വാഹനങ്ങള്- അയാള് അതിലും ഉയര്‍ന്ന നഷ്ടപരിഹാരം നേടിയതോടെ ആത്മവിശ്വാസത്തോടെ അടുത്ത ഇരയ്ക്കുവേണ്ടി ഉറക്കം നഷ്ടപ്പെടുത്തി കാതോര്‍ക്കാന് തുടങ്ങി.\nചൂണ്ടയിട്ട് കാത്തിരിക്കുന്ന മീന്‍പിടുത്തക്കാരന്റെ ഉള്ളിലെ ശാന്തതയും പ്രസന്നതയും മടുപ്പും പ്രതീക്ഷയും അയാളില് വന്നുചേര്‍ന്നു.\nപിന്നെയും കാത്തിരുന്ന ഒരപകടം വന്നുകുടുങ്ങി. ലൈസന്‍സില്ലാത്തയാളാണ് ഡ്രൈവറെന്ന് രഹസ്യമായി അറിഞ്ഞു. പരിക്കേറ്റവരെ ആശുപത്രിയിലേക്ക് വിട്ടശേഷം കേസാവാതിരിക്കാന് ഉടനെ വണ്ടി അല്‍പം മാറ്റിയിട്ടു. രണ്ടുദിവസം പിന്നിട്ട് നാശനഷ്ട ങ്ങള് കാണിച്ച് അയാള് വന്‍തുകയ്ക്കുവേണ്ടി അവരോട് വിലപേശുമ്പോള് വ്യസനത്തോടെ അവരിലൊരാള് പറ ഞ്ഞു.\nവണ്ടി ഓടിച്ചിരുന്നയാള് ഇന്നലെ പുലര്‍ച്ചെ ഹോസ്പിറ്റലില് മരണ പ്പെട്ടു. സംസ്‌കാരം കഴിഞ്ഞാണ് ഞ ങ്ങള് വരുന്നത്. അയാള് ഞെട്ടി. ആദ്യത്തെ മര ണം! ഒരു തരം തണുത്ത മരവിപ്പ് പൊതിഞ്ഞു.\nഎത്ര ഭീമമായ തുകയാണ് നഷ്ട പരിഹാരമായി ഇവരോട് താന് ആവ ശ്യപ്പെട്ടുകൊണ്ടിരിക്കുന്നതെന്നോര്‍ത്ത് അയാള് ലജ്ജിച്ചു. ഒടുവില് അവര് പണമെണ്ണി കൊടുത്തപ്പോള് അയാള് തന്റെ ദുഃഖം അവരെ അറിയിച്ചു.\n- എനിക്ക് വിഷമമുണ്ട്. പക്ഷെ എന്തുചെയ്യാന് പറ്റും. മരിച്ചതുകൊണ്ട് നിങ്ങള്‍ക്ക് ഞാന് അയ്യായിരം രൂപ ഡിസ്‌കൗണ്ട് തരാം.\nആയിരത്തിന്റെ ഗാന്ധിതലയുള്ള അഞ്ച് നോട്ടുകള് വലിച്ചെടുത്ത് നീട്ടിക്കൊണ്ട് അവരുടെ നീരസം നിറഞ്ഞ വ്യസനത്തിനും നിഷേധ നിശ്ചലത ക്കും മുന്നില് അയാള് കണ്ണന്‍ചിരട്ട യും അലറിക്കൊമ്പും കെട്ടിത്തൂക്കിയ വിലകെട്ട നന്മയുടെ ഇളിഭ്യത പ്രദര്‍ശിപ്പിക്കുന്ന നോക്കുകുത്തിയായി.


വെറുതെ പടര്‍ന്നു പന്തലിച്ചു നില്‍ക്കുന്ന പനകളല്ല; ഈന്തപ്പനകള്‍ക്കിടയില് സെമീര് സന്തോഷത്തിലാണ് | Date fruits in Zameer;s house - Malayalam Oneindia\n27 min ago ഡിഗ്രി വിവാദത്തില് സ്മൃതിക്ക് കവചം: 'കോണ്‍ഗ്രസ് തലയില്ലാത്ത കോഴി' അരുണ് ജെയ്റ്റ്ലിയുടെ ബ്ലോഗുകള്\nUpdated: Fri, Jun 8, 2018, 17:03 [IST]\nവടകര: മയ്യന്നൂര് കല്ലുള്ളതില് സമീറിൻറ സന്തോഷത്തിന്‍െറ അതിരുകളില്ല. വീട്ടുമുറ്റത്തെ ഈന്തപ്പനകളാണ് സന്തോഷത്തിന് കാരണം. വെറുതെ പടര്‍ന്നു പന്തലിച്ചു നില്‍ക്കുന്ന പനകളല്ല. മറിച്ച്, ഈത്തപ്പഴം കുലച്ച് നില്‍ക്കുന്നവ. ഇതു കണ്ടാല് ആരും പറയും ഇതൊരു അറേബ്യന് വീടുതന്നെയെന്ന്. കഴിഞ്ഞ 15 വര്‍ഷമായി ഗള്‍ഫ് നാടുകളില് ജോലി ചെയ്യുന്ന സമീറിെൻറ വലിയ ആഗ്രഹമാണ് തെൻറ വീട്ടുമുറ്റത്ത് ഈന്തപ്പന കുലച്ചുകാണുക എന്നത്. തെൻറ സ്പോണ്‍സര്‍മാരായ അറബികളുടെ വീട്ടിലും മറ്റും പോകുമ്പോള് കണ്ടുകണ്ട് ഈന്തപ്പന യോടുള്ള ഇഷ്ടം കൂടി. അങ്ങനെ, 2013ല് സ്വന്തമായി വീടെടുക്കാന് തറ കെട്ടിയപ്പോള്‍തന്നെ അഞ്ച് ഈന്തപ്പനകള് തൻറ മുറ്റത്ത് നട്ടു. അതാണിപ്പോള് കായ്ച്ചത് .\nഒപ്പം മനോഹരമായ പൂന്തോട്ടവും തീര്‍ത്തു. ഈന്തപ്പന ഇവിടെ വളര്‍ന്നപ്പോള് കൗതുകം ഏറെയായി. പെൺ ഇൗന്തപ്പനയുടെ പൂക്കള്‍ക്കിടയില് ആണ് പനകളുടെ പൂക്കള് വെച്ചുകൊടുക്കണം. ഇതിനായി ഖത്തറില്‍നിന്ന് പൂക്കുല കൊണ്ടുവന്നു. അങ്ങനെ പരാഗണം നടക്കുന്നതോടെയാണ് ഈത്തപ്പഴം ഉണ്ടാവുക.\nസമീർ ഈത്തപ്പനയ്ക്ക് മുന്നിൽ\nഅഞ്ച് ഈന്തപ്പനയില് മൂന്നെണ്ണമാണ് വിളവെടുത്തത്. പല ഗള്‍ഫുകാരും നാട്ടില് ഈന്തപ്പന നട്ടെങ്കിലും പഴമുണ്ടാക്കാന് ശ്രമിച്ചിട്ടില്ലെന്ന് സമീര് പറയുന്നു. ആണ് ഈന്തപ്പനകള് പൂക്കുമെങ്കിലും കായ്ക്കില്ല. നാട്ടില് ചൂട് കൂടിയതും ഈന്തപ്പന വളരാന് അനുകൂല സാഹചര്യം സൃഷ്ടിച്ചുവെന്ന് സമീര് പറയുന്നു. ഈന്തപ്പനകള്‍ക്ക് വെയില് കുറയാതിരിക്കാന് അതിനടുത്തുള്ള എല്ലാ മരങ്ങളും വെട്ടിമാറ്റിയിരുന്നു ഇതിനു പുറമെ വിവിധതരം മാവുകൾ, റംബൂട്ടാന്, സപ്പോട്ട എന്നിങ്ങനെ കാര്‍ഷികവിളകള് ഏറെയുണ്ട് ഈ പറമ്പിൽ.\nkozhikode fruits vadakara കോഴിക്കോട് വടകര\nDate fruits in Zameer;s house


മക്കളെ സ്കൂളില് അയയ്ക്കാന് മലകള് വെട്ടിനിരത്തി റോഡ് പണിയുന്ന ഒരച്ഛന് - Swale Online Malayalam News\nHome Exclusive National Top News മക്കളെ സ്കൂളില് അയയ്ക്കാന് മലകള് വെട്ടിനിരത്തി റോഡ് പണിയുന്ന ഒരച്ഛന്\nമക്കളെ സ്കൂളില് അയയ്ക്കാന് മലകള് വെട്ടിനിരത്തി റോഡ് പണിയുന്ന ഒരച്ഛന്\nat 1/13/2018 12:21:00 pm Exclusive, National, Top News,\nതനിക്ക് വിദ്യാഭ്യാസം ഇല്ലെങ്കിലും തന്‍റെ മക്കള്‍ക്ക് ഈ അവസ്ഥ വരരുതെന്ന് വിചാരിച്ചാണ് അദ്ദേഹം ഈ പണിയ്ക്ക് മുന്നിട്ടിറങ്ങിയത്.\nഇരുപത്തിരണ്ട് വര്‍ഷത്തെ കഠിനാധ്വാനം കൊണ്ട് മുന്നൂറ്റിയറുപത് അടി നീളത്തില് റോഡ് നിര്‍മ്മിച്ച ബീഹാറിലെ ദശരഥ് മാഞ്ചി യെ ആരു മറന്നിട്ടില്ല. എന്നാല് സമാന സംഭവം ഇപ്പോള് ഒഡീഷയിലും നടന്നിരിക്കുന്നു. നാല്‍പ്പത്തിയഞ്ചുകാരനായ ഒഡീഷ സ്വദേശി ജലന്ധര് നായക് പതിനഞ്ച് കിലോമീറ്റര് നീളത്തില് റോഡ് വെട്ടിത്തെളിയ്ക്കാന് ഇറങ്ങിയിരിക്കുകയാണ്.\nപച്ചക്കറി വില്‍പ്പനക്കാരനായ ജലന്ധര് ദിവസവും എട്ടുമണിക്കൂര് വീതം ജോലിയെടുത്ത് രണ്ടുവര്‍ഷംകൊണ്ട് തന്‍റെ ഗ്രാമമായ ഗുംസാഹിയെ കന്തമാല് ജില്ലയിലെ പുല്‍ബാനി നഗരത്തിലൂടെ കടന്നുപോകുന്ന മെയിന് റോഡുമായി ബന്ധിപ്പിച്ചു. ഈ സാഹസത്തിന്‍റെ ഫലമായി എട്ടുകിലോമീറ്റര് നീളത്തില് അദ്ദേഹം റോഡ് നിര്‍മ്മിക്കുകയുണ്ടായി. അടുത്ത മൂന്ന് വര്‍ഷം കൊണ്ട് ഇനിയും ഏഴു കിലോമീറ്റര് നീളത്തില് റോഡ് പണിതാല് മാത്രമെ തന്‍റെ സ്വപ്നം യാഥാര്‍ഥ്യമാകൂവെന്നാണ് ജലന്ധര് പറയുന്നത്.\nതനിക്ക് വിദ്യാഭ്യാസം ഇല്ലെങ്കിലും തന്‍റെ മക്കള്‍ക്ക് ഈ അവസ്ഥ വരരുതെന്ന് വിചാരിച്ചാണ് അദ്ദേഹം ഈ പണിയ്ക്ക് മുന്നിട്ടിറങ്ങിയത്. ഈ മല കടന്നുവേണം അദ്ദേഹത്തിന്‍റെ മൂന്നു മക്കള്‍ക്കും സ്കൂളില് പോകേണ്ടത്. ഈ ഗ്രാമത്തിലെ ഒരേയൊരു താമസക്കാര് ജലന്ധര് നായകും കുടുംബവും മാത്രമാണ്. മുമ്പ് ഇവിടെ താമസിച്ചിരുന്നവര് റോഡും മറ്റ് സൗകര്യങ്ങളും ഇല്ലാത്തതിനാല് ഇവിടെ നിന്നും താമസം മാറ്റുകയായിരുന്നു. ജലന്ധര് നായകിന്‍റെ അധ്വാനത്തെ കുറിച്ച് അറിഞ്ഞ അധികൃതര് അദ്ദേഹത്തെ അഭിനന്ദിക്കാന് തീരുമാനിച്ചിരിക്കുകയാണ്. മാത്രമല്ല എംജിഎന്‍ആര്‍ഇജിഎസ് പദ്ധതിയില്‍പ്പെടുത്തി ജോലി ചെയ്ത ദിവസങ്ങളിലെ വേതനം അദ്ദേഹത്തിന് നല്‍കുമെന്നാണ് അധികൃതര് അറിയിക്കുന്നത്.


Emalayalee.com - സുഖമാകട്ടെ ലോകം - ആൻസി സാജൻ\nസുഖമാകട്ടെ ലോകം - ആൻസി സാജൻ\nEMALAYALEE SPECIAL 17-Apr-2020\nകേരളത്തിൽ സ്ഥിതിഗതികൾ വൈകാതെ നിയന്ത്രണത്തിലാകുമെന്നാണ് പ്രതീക്ഷിക്കുന്നത്. കോട്ടയം മിക്കവാറും കോവിഡ് വിമുക്ത ജില്ലയാവാൻ സാധ്യതയുണ്ടെന്നതും ആശ്വാസമാണ്. കുറച്ചു ദിവസത്തിനകം ഇവിടെ ജനജീവിതം കുറെയൊക്കെ സാധാരണ രീതിയിലാകും എന്ന് കേൾക്കുന്നു. സുഖമുണ്ടാകട്ടെ; ലോകം മുഴുവനും.\nഇന്നലെ പരിപ്പിൽ പോയിരുന്നു. ഇഷ്ടം പോലെ കടകളും സാധനങ്ങളുമൊക്കെയുണ്ട്.മെഡിക്കൽ സ്റ്റോറിലും ചെറിയ കടകളിലുമൊക്കെ മാസ്ക് സുലഭം. കഴുകി ഉപയോഗിക്കാവുന്നതിന് 20 രൂപ.അല്ലാത്തതിന് 16.\nഇനി കുറെ നാളത്തേയ്ക്ക് ഈ മുഖാവരണമില്ലാതെ വയ്യെന്നു തോന്നുന്നു. ലിപ്സ്റ്റിക് ഇട്ട് ചുവപ്പിച്ച ചുണ്ടുകളും വെട്ടിയൊതുക്കി കറുപ്പിച്ച സുന്ദര മീശയുമൊക്കെ അപ്രസക്തമാകുന്നു. രണ്ട് കണ്ണുകളുടെ ആഡംബരം മാത്രം മതി മുഖത്ത്.\nറേഷൻ കടയിൽ ഒറ്റ ആൾ പോലുമില്ല സാധനങ്ങൾ വാങ്ങാൻ.ഒരു സ്നേഹിതനുമായി കുശലം പറഞ്ഞിരിക്കുന്നു കടക്കാരൻ ചേട്ടൻ. എന്നെപ്പോലെ ഒരു പ്രമുഖ എഴുന്നള്ളുന്നതിന് തള്ളൊഴിവാക്കിയതൊന്നുമല്ല. ആവശ്യക്കാരെല്ലാം വന്ന് വാങ്ങിക്കൊണ്ടു പോയി ... സ്നേഹിതൻ ചേട്ടൻ എന്നെക്കണ്ടതും നാട്ടുകാര്യങ്ങൾ പറഞ്ഞു തുടങ്ങി... 'എന്തു സമാധാനമാണിപ്പോൾ നാട്ടിൽ, കള്ളുകുടിയൻമാർ അപ്രത്യക്ഷരായി , കള്ളമില്ല ചതിയില്ല (മാവേലി സ്‌റ്റോറുണ്ട് ) വീട്ടിൽ ഭക്ഷണത്തിന് രുചി പറഞ്ഞ് വഴക്കില്ല., എന്നിങ്ങനെ...\n(മീനില്ലാതെ ചോറിറങ്ങത്തില്ലെന്ന് പറഞ്ഞ ഞാനൊക്കെ എത്ര മാറി.. കൊറോണയ്ക്ക് മുമ്പെങ്ങാണ്ട് പിടിച്ചു വച്ച മീനൊക്കെ ബ്ളീച്ചിംഗ് പൗഡറിട്ട് കൊണ്ടു വരുന്നെന്ന് കേട്ട് മീൻകാരൻ ചേട്ടനെ കണ്ടാൽ ഓടിപ്പോകുന്ന സ്ഥിതിയാണിപ്പോൾ)\n' ഇഷ്ടം പോലെ സാധനങ്ങളൊണ്ടെന്നേ, പിന്നെന്തിനാ ഈ പരാക്രമം: " റേഷൻ കടക്കാരൻ ചേട്ടന്റെ സ്നേഹിതൻ പറഞ്ഞതിന് ബാക്കിയായി 'ഒരു സമാധാനമൊക്കെ വേണ്ടേന്ന് 'അദ്ദേഹം.\nപോട്ടെ ചേട്ടാ ,വീട്ടിൽ നിറയെ അരീം സാധനങ്ങളുമിരിക്കുന്നത് കണ്ടാൽ പെണ്ണുങ്ങൾക്ക് ഒരു പ്രത്യേക സമാധാനമാണ്... അതു കൊണ്ട് സാരമില്ല.'' എന്നു പറയും പോലെ ഒരു പുഞ്ചിരി പൊഴിച്ച് ഞാൻ നിന്നു.\nപതിനഞ്ച് കിലോ അരി കിട്ടിയതും വാങ്ങി അടുത്ത കടയിലേക്ക് ....\nറേഷൻ മേടിക്കാൻ പ്രത്യേക കാരണമുണ്ട്. സ്പ്രിൻക്ളർ കമ്പനി, റേഷൻ മേടിക്കുന്നവരുടെയൊക്കെ ഡേറ്റ സമ്പാദിക്കുന്നെന്ന് കേട്ടു. ഞങ്ങളുടെ ഡേറ്റ അതിലില്ലെങ്കിൽ ഇനി വരുന്ന നാളുകളിൽ സർക്കാരിനെ ആശ്രയിക്കേണ്ട അവസ്ഥ വന്നു ചേർന്നാൽ പുറന്തള്ളപ്പെട്ടു പോയാലോ? ഇരിക്കട്ടെ ,ഏതായാലും15 കിലോ അരിയല്ലേ...\nറേഷൻ വാങ്ങിക്കാൻ ഭൂരി ഭാഗം ജനങ്ങളും ഈ മാസം കടകളിലെത്തിയെന്നാണ് കണക്ക്;വളരെ നല്ല കാര്യം. ഞെട്ടറ്റാൽ ചോട്ടിലല്ലാതെ പിന്നെങ്ങോട്ട് വീഴാൻ ' ''?\nഅമേരിക്കയിൽ നിന്നും ആശങ്കാകുലമായ ഒരു പാട് വാർത്തകൾ വരുന്നു. മലയാളികൾ മരിക്കുന്ന വിവരങ്ങൾ മണിക്കൂറ് വച്ച് കേൾക്കുന്നു. വളരെയധികം ദു:ഖമുണ്ട്. എഴുത്തിലൂടെ പരിചയപ്പെട്ടവരും കേട്ടറിവുള്ളവരും ഏറെപ്പേരുണ്ട്.\nഎന്താണിങ്ങനെ സംഭവിക്കാൻ..? ഒട്ടും പ്രതീക്ഷിക്കാത്ത വീഴ്ചകൾ...\nക്ഷേമം തിരക്കി ഇടയ്ക്ക് വിളിക്കുന്ന അപ്പച്ചനും അമ്മയും 'എന്തെടുക്കുന്നു സുഖമല്ലേ 'എന്ന് ചോദിച്ചയച്ച ഇ-മെയിലിന് മറുപടി വന്നിട്ടില്ല.\nഅമ്മാ.. അപർണാ പി.ആറിനെ ഓർക്കുന്നില്ലേ...ആളിപ്പം നോർത് കരലൈനയിലല്ലേ ...\nഅവരൊക്കെ ഇപ്പഴും അവിടെ ജോലിക്ക് പോകുന്നുണ്ടെന്ന് ....,\nകൊറോണയെ പേടിച്ച് വീട്ടിലുള്ള മോള് പറഞ്ഞത് കേട്ട് നോർത്ത് കരോളിന എന്ന് പറഞ്ഞ് പഠിച്ച ഞാൻ ഒന്നു ചിന്തിച്ചു. ഇങ്ങനെ പോയും വന്നുമിരിക്കുന്ന ഈ കുഞ്ഞുങ്ങളുടെ അവസ്ഥ കൊണ്ടൊക്കെയാണോ അവിടെ രോഗികൾ കൂടുന്നത് .? ചെറുപ്പക്കാർ രോഗവും വഹിച്ച് വന്ന് പ്രായമായവർക്ക് കൊടുക്കുന്നതാവുമോ..?ഇതിനിടയിൽ മാസ്ക് ലഭിക്കാതെ ജോലി ചെയ്യാൻ വിസമ്മതിച്ച നഴ്സുമാരെ സസ്പെൻറ് ചെയ്തു എന്ന അനാരോഗ്യകരമായ വാർത്തയും ഇന്നു കണ്ടു.\nഓൺലൈൻ പത്രങ്ങൾ ചെയ്യുന്നതു കൊണ്ട് അമേരിക്ക ഓസ്ടേലിയ തുടങ്ങിയ രാജ്യങ്ങളിലെ കുറെയൊക്കെ സ്ഥലപ്പേരുകൾ അറിയാം.50 സംസ്ഥാനങ്ങളുള്ള അമേരിക്കയിലെ എല്ലാ സ്റ്റേറ്റിന്റെയും പേരുകൾ അറിയില്ലെങ്കിലും കുറെയൊക്കെ പരിചയമാണ്. കണക്ടിടെക്റ്റ് എന്നൊരു സ്ഥലപ്പേര് കണ്ടു. മോളത് കനെടികറ്റ് എന്ന് സ്റ്റൈലായി പറയുന്നു. ന്യൂയോർക്ക് ഒരു ദുഃഖം പോലെയായെങ്കിലും ന്യൂ വാർക്ക് എന്ന് വേറൊരു പേര് കണ്ടു. ടൈപ്പിങ്ങ് മിസ്റ്റേക്ക് എന്നാണ് ആദ്യം ധരിച്ചത്.( ഓൺലൈൻ പത്രപ്രവർത്തനമല്ലേ.. ഒരാൾ വാർത്തയിട്ടാൽ കാക്ക റാഞ്ചും പോലെ അടുത്തയാൾ അത് കൊത്തിയെടുക്കുന്ന കാലമാണ്. ഉള്ളതിടട്ടെ.. വാർത്തയല്ലേ.)\nസ്ഥലപ്പേരുകൾ അങ്ങനെയാണ് എവിടെയും. മാറിടം എന്നൊരു ദേശം കേരളത്തിലുണ്ട്. മാന്തുക എന്ന് മറ്റൊന്ന്. ഞങ്ങളുടെ പരിപ്പിനും പ്രത്യേകതയുണ്ട്.\nകേരളം അമേരിക്കൻ കാഴ്ചകൾ കണ്ടുതുടങ്ങിയത് 'ഏഴാം കടലിനക്കരെ' എന്ന ഐ.വി.ശശി ചിത്രത്തോടെയായിരുന്നു എന്ന് തോന്നുന്നു. ഞാനത് രണ്ട് തവണ കണ്ടിരുന്നു. ഒരു വലിയ വിസ്മയം പകർന്ന കാഴ്ച തന്നെയായിരുന്നു അത്.സുരലോക ജലധാരയൊഴുകുന്ന നയാഗ്ര കാണാൻ കൊതിക്കാത്തവർ ആരുണ്ട്? ഇന്ന് ലോകത്ത് വേറെ ഒരു പാട് അത്ഭുതങ്ങൾ കാണാനുണ്ടെങ്കിലും അന്ന് കണ്ട അമേരിക്ക മഹാൽഭുതമായിരുന്നു.\nഅമേരിക്കയിലെ ഒരു ചോക്കലേറ്റ് എങ്കിലും ആസ്വദിക്കാത്ത ആരും നമ്മുടെയിടയിൽ ഉണ്ടാവില്ല. ഭൗതികമായ കണ്ണഞ്ചിപ്പിക്കുന്ന വളർച്ചയാണ് അമേരിക്ക ഒരു പാട് മലയാളികൾക്ക് സമ്മാനിച്ചത്.\nമടങ്ങാനാഗ്രഹിക്കുന്ന പ്രവാസികളുടെ കാര്യം തീരുമാനത്തിലെത്തിയിട്ടില്ല ഇതുവരെ.. കേരളം പുറം രാജ്യങ്ങളിലുള്ള മലയാളികൾക്കായി സൗകര്യങ്ങൾ ഒരുക്കിക്കൊണ്ടിരിക്കുന്നു.\nഎല്ലാം ശുഭമായിത്തെളിയട്ടെ.. നിർദ്ദേശങ്ങൾ കർശനമായി പാലിച്ച് ഈ വലിയ അപകടത്തിൽ നിന്നും ലോകം മുഴുവനും എത്രയും വേഗം സുഖം പ്രാപിക്കട്ടെ: പ്രതിരോധ ഔഷധങ്ങളുടെ കണ്ടുപിടുത്തത്തിൽ ബുദ്ധിയർപ്പിച്ചിരിക്കുന്നവർ യഥാർത്ഥ വഴി കണ്ടു പിടിക്കട്ടെ.


ട്രംപ്, പഴയ ട്രംപ്...\n18 Aug 2016 8:39 AM GMT\nതിങ്കളാഴ്ച്ച ടെലിപ്രോംപ്റ്ററില് നോക്കി അപഹാസ്യമാം വിധം വായിച്ച ട്രംപ് വീണ്ടും പലതും തെളിയിച്ചു; അയാള് വിദേശ നയത്തെക്കുറിച്ച് ഒന്നും പഠിച്ചിട്ടില്ല, ജിഹാദ് വാദം, ഭരണഘടന,ദേശീയ സുരക്ഷ എന്നിവ എന്താണെന്നതിനെക്കുറിച്ച് സാമാന്യധാരണയുള്ള ഒരാള് പോലും അയാള്‍ക്കൊപ്പമില്ല, മാധ്യമങ്ങളും ഹിലാരി ക്ലിന്‍റനും പരസ്യമായി അവഹേളിക്കുക എന്നതാണിനി ട്രംപ് നേരിടാന് പോകുന്ന പ്രശ്നം.\nകഴമ്പില്ലാത്ത കുടിയേറ്റ നിര്‍ദ്ദേശമൊഴിച്ചാല് (കടുത്ത പരിശോധന എന്നാണയാള് അതിനെ വിളിച്ചത്) ട്രംപ് സ്വയം ആവര്‍ത്തിക്കുകയായിരുന്നു. “നമ്മുടെ ശത്രു ആരെന്നു പറയാന് കഴിയാത്ത ആര്‍ക്കും ഈ രാജ്യത്തെ നയിക്കാനാവില്ല.,” അയാള് പ്രഖ്യാപിച്ചു. “തീവ്രവാദ ഇസ്ലാമിന്റെ വെറുപ്പിനെയും അടിച്ചമര്‍ത്തലിനെയും അക്രമത്തെയും അപലപിക്കാന് കഴിയാത്തവര് ഈ രാജ്യത്തിന്റെ പ്രസിഡണ്ടാകാനുള്ള ധാര്‍മിക വ്യക്തത ഇല്ലാത്തവരാണ്.” ക്ലിന്റണ് ഇത് രണ്ടും ചെയ്തതിനാല് ആരെയാണ് അയാള് ഉദ്ദേശിക്കുന്നതെന്ന് മനസിലാകുന്നില്ല. വമ്പന് പ്രഖ്യാനങ്ങള് നടത്തുകയെന്നല്ലാതെ അതിനുള്ള വഴിയൊന്നും അയാള് വ്യക്തമാക്കില്ല. “ഇതിന് മുമ്പുള്ള ഓരോ കാലത്തും നാം നേരിട്ട ഓരോ ഭീഷണിയെയും നാം തോല്‍പ്പിച്ചതുപോലെ തീവ്രവാദ ഇസ്ലാമിക ഭീകരതയേയും നമ്മള് പരാജയപ്പെടുത്തും.” എങ്ങനെയെന്നോ? അതൊക്കെയുണ്ട്!\nഇറാഖിനെക്കുറിച്ചുള്ള അഭിപ്രായവും ഇതേതരത്തിലാണ്. താന് യുദ്ധത്തെ എതിര്‍ത്തെന്ന് അയാള് നുണ പറയുന്നു-അതേ സമയം ഇറാഖിലെ എണ്ണ നമ്മള് നിയന്ത്രിക്കണമായിരുന്നു എന്നു ആവര്‍ത്തിക്കുകയും ചെയ്യുന്നു. സിറിയയിലും ലിബിയയിലും ജിഹാദികള്‍ക്ക് പിന്നാലേ പോകരുതായിരുന്നു എന്നും അയാള് പറയും. അര്‍ത്ഥശൂന്യമായ വാചകങ്ങളാണ് പറയുന്നത്. (“നമ്മുടെ നിലവിലെ ദേശ നിര്‍മ്മാണ, ഭരണമാറ്റ തന്ത്രങ്ങള് പരാജയമാണെന്ന് തെളിഞ്ഞിരിക്കുന്നു.” അപ്പോഴയാല് ഇറാഖിലേക്ക് മടങ്ങുന്നതിന് എതിരാണോ? ഇറാനിലെ ഭരണമാറ്റമോ?) ഇസ്ലാമിക് സ്റ്റേറ്റിനെ എങ്ങനെ കൈകാര്യം ചെയ്യണമെന്നതിന് ഒരു ആഗോള സമ്മേളനം നടത്താന് അയാള് ഉദ്ദേശിക്കുന്നു. ശത്രുക്കളുടെ ഇന്‍റര്‍നെറ്റ് സൌകര്യങ്ങള് നിര്‍ത്തലാക്കണമെന്നും (എങ്ങനെയാണാവോ?)\nആലോചിച്ചെടുക്കുന്ന നയങ്ങളെക്കാള് തന്റെ തീവ്ര കുടിയേറ്റ നിയന്ത്രണ സ്വപ്നങ്ങള് വിജയിക്കുമെന്ന് അയാള് കരുതുന്നുണ്ട്. മുസ്ലീങ്ങളെ നിരോധിക്കുമെന്ന് പറഞ്ഞതിനുശേഷം മിതവാദി മുസ്ലീങ്ങളെ സുഹൃത്തുക്കളാക്കാനും അയാള് ആഗ്രഹം പ്രകടിപ്പിക്കുന്നു. “നമ്മുടെ മൂല്യങ്ങള് പങ്കിടുകയും നമ്മുടെ ജനതയെ ബഹുമാനിക്കുകയും ചെയ്യുന്ന ആളുകളെ മാത്രമേ ഈ രാജ്യത്തേക്ക് പ്രവേശിപ്പിക്കുകയുള്ളൂ,” എന്നാണ് ട്രംപ് പറയുന്നത്. ഏത് രാജ്യങ്ങളെക്കുറിച്ചാണയാള് സംസാരിക്കുന്നത്? ചോദിക്കരുത്. ഏത് മൂല്യങ്ങളാണ് അയാള് നിയമമാക്കാന് പോകുന്നത്? ചോദിക്കരുത്. അത്തരമൊരു പദ്ധതി വന്നാല് അതില് അയാള് ഒഴിവാക്കപ്പെട്ടേക്കും എന്നും കാണാം. (“നമ്മുടെ ഭരണഘടനയില് വിശ്വസിക്കാത്തവര്, വെറുപ്പിനെയും വിദ്വേഷത്തെയും പിന്തുണയ്ക്കുന്നവര് എന്നിവരെയൊന്നും ഈ രാജ്യത്തേക്ക് കുടിയെറാന് അനുവദിക്കില്ല. ഈ രാജ്യത്തെ സമ്പന്നമാക്കുമെന്നുള്ളവര്‍ക്ക്-സഹിഷ്ണുതയുള്ള അമേരിക്കന് സമൂഹത്തില് ചേരുന്നവരെ- മാത്രമേ വിസ നല്‍കൂ). ഇതെല്ലാം കടുത്ത പരിശോധനയിലൂടെയായിരിക്കും തീരുമാനിക്കപ്പെടുക.\nഭീകരവാദികള് നുണ പറയുമോ? അതൊന്നും അയാള് പരിഗണിച്ച മട്ടില്ല. തദ്ദേശീയരായ തീവ്രവാദി മുസ്ലീങ്ങളുടെ കാര്യത്തില് ഈ പദ്ധതി ഒരുതരത്തിലും പ്രായോഗികവുമല്ല.\nമുസ്ലീം കുടിയേറ്റക്കാരെ മതവീക്ഷണത്തിന്റെ അടിസ്ഥാനത്തില് വേര്‍തിരിക്കുന്നതിനെക്കുറിച്ച് ഞാന് ചോദിച്ചപ്പോള് മുന് സി ഐ എ ഡയറക്ടര് മൈക്കല് ഹെയ്ഡന് അന്തംവിട്ടുപോയി. 2007-ലെ തന്റെ പ്രസംഗത്തിലെ ഒരു വരി അദ്ദേഹം ഉദ്ധരിച്ചു,“വിദേശഭീഷണി എന്തായാലും ഒരു രാജ്യമെന്ന നിലയില് നമ്മുടെ ഡി എന് എ ഒരിയ്ക്കലും മാറ്റിക്കൂട.” “പദ്ധതി ഒരുതരത്തിലും നടപ്പാക്കാന് കഴിയില്ലെന്നും” അദ്ദേഹം കൂട്ടിച്ചേര്‍ത്തു. കമ്മ്യൂണിസ്റ്റുകാരെ ഒറ്റപ്പെടുത്താന് ശ്രമിച്ച ശീതയുദ്ധകാലത്തെ നയം ഒരു ചേര്‍ച്ചയുമില്ലാത്തതാണ്. വ്യക്തികളുടെ മത വിശ്വാസത്തെക്കുറിച്ചാണ് നാമിവിടെ സംസാരിക്കുന്നത്. അല്ലാതെ സര്‍ക്കാരിനെ അട്ടിമറിക്കാനുള്ള ഉദ്ദേശത്തെക്കുറിച്ചല്ല. വെറുപ്പും വിദ്വേഷവും പിന്തുണയ്ക്കുന്നവരെ കടത്തില്ല എന്നൊക്കെ പറയുമ്പോള് അത് ഒന്നാം ഭേദഗതി സംബന്ധിച്ച പല സംശയങ്ങളും ഉയര്‍ത്തുന്നു. സ്വവര്‍ഗാനുരാഗം ഒരു പാപമാണെന്ന് വിശ്വസിക്കുന്നവരെ എന്തു ചെയ്യും? ഒരാളുടെ മതവിശ്വാസത്തിനുമേല് യു.എസിന് പരീക്ഷ നടത്താനാകുമോ?\nമാത്രവുമല്ല, ഇസ്ളാമിക തീവ്രവാദത്തെ പരാജയപ്പെടുത്തുന്നതില് നിര്‍ണായകമായ പങ്കുള്ള മുസ്ലീം സഖ്യകക്ഷികളെയും ആഭ്യന്തര മുസ്ലീങ്ങളെയും ഇത് കൂടുതല് ഒറ്റപ്പെടുത്തും. ഏത് തരം മുസ്ലീം വിശ്വാസമാണ് നമ്മുടെ മൂല്യങ്ങള്‍ക്ക് ചേരുന്നതെന്ന വിധി കല്‍പ്പിക്കാന് യു.എസ് സര്‍ക്കാര് തുനിഞ്ഞാല് അതിലും വലിയ അസംബന്ധമില്ല.\nട്രംപിന്റെ പ്രത്യയശാസ്ത്ര പരിശോധനയ്ക്ക് ഹിലാരിയുടെ ഉപദേശകന് കേയ്ക് സള്ളിവന് ഇങ്ങനെ മറുപടി നല്കി,“ഈ ‘നയത്തിനേ’ അത്ര ഗൌരവമായി എടുക്കാനാവില്ല. വിവാഹ തുല്യതയെ എതിര്‍ക്കുന്ന, LGBT നിയമത്തിനെതിരെ ഇന്‍ഡ്യാനയില് ഒപ്പുവെച്ച ഒരാളെ തന്റെ കൂടെ മത്സരിപ്പിക്കുന്ന ട്രംപിന് ഇതെങ്ങിനെയാണ് പറയാനാവുക? ഒരു മതത്തെ ഒന്നടങ്കം നമ്മുടെ രാജ്യത്തുനിന്നും നിരോധിക്കും എന്നൊക്കെയുള്ള ഭീഷണമായ പ്രസ്താവനകളില് നിന്നും രക്ഷപ്പെടാനുള്ള തന്ത്രമാണിത്. നാമതില് വീഴരുത്.”\nഅമേരിക്കന് എന്‍റര്‍പ്രൈസ് ഇന്‍സ്റ്റിറ്റ്യൂട്ടിലെ ദാനിയെല്ല പ്ലെറ്റ്കാ ട്രംപിന്റെ കുടിയേറ്റ നയത്തെക്കുറിച്ച് പറയുന്നു: “നിങ്ങള് ഭീകരവാദിയാണോ? ജനാധിപത്യത്തില് വിശ്വസിക്കുന്നുണ്ടോ? അവിശ്വാസികളെ കൊല്ലാന് ആഗ്രഹിക്കുന്നുണ്ടോ? താടിയുണ്ടോ? കണ്ണുകളില് തിളക്കമുണ്ടോ? ഇതാണ് നമ്മുടെ പുതിയ കുടിയേറ്റ നയം.”\nഇക്കഴിഞ്ഞത് ഒരു തയ്യാറാക്കിയ പ്രസംഗമായിരുന്നു. ആരോ ഇതൊക്കെ എഴുതി തയ്യാറാക്കി കേമമാണെന്ന് പറഞ്ഞു ട്രംപിന് നല്കി. ട്രംപ് ഇത്തരം അസംബന്ധങ്ങള് വിളിച്ചുപറഞ്ഞു തന്റെ അനുയായികളെ നാണം കെടുത്തുകയോ അതോ നയങ്ങളെ യുക്തിഭദ്രമായി ചിന്തിക്കുന്നത് അവസാനിപ്പിക്കുകയോ ചെയ്തിരിക്കുന്നു. രണ്ടായാലും ക്ലിന്റണ് പറഞ്ഞതാണ് കാര്യം: അയാള് പ്രസിഡണ്ടാകാന് യോഗ്യനല്ല.


നാഥന്‍റെ അതിഥികളേ സുസ്വാഗതം | Hajj 2019 Hajj Pilgrim -Gulf News | Madhyamam\nHomechevron_rightGulfchevron_rightSaudi Arabiachevron_rightനാഥന്‍റെ അതിഥികളേ...\ndate_range7July 2019 3:44 AM GMT\nനാഥന്‍റെ അതിഥികളേ സുസ്വാഗതം\nഅല്ലാഹുവിെൻറ വിളി കേട്ട് മലയാള നാട്ടിൽ നിന്ന് വരുന്ന അതിഥികളേ, ഇൗ വിശുദ്ധഭൂമിയിൽ നിങ്ങൾക്ക് സ്നേഹത ്തിെൻറയും സാന്ത്വനത്തിെൻറയും കൈകളുമായി ഇതാ ഞങ്ങളുണ്ടിവിടെ. പുണ്യ നഗരിയുടെ ഒാരങ്ങളിൽ നിങ്ങൾക്ക്  താങ്ങാവാനും തണലാകാനും കൊതിയോടെ കാത്തിരിക്കുന്നവരാണ് ഞങ്ങൾ. അല്ലാഹുവിെൻറ അതിഥികളുടെ കരംപിടിക്കാൻ, അവർക്ക് വഴികാണിക്കാൻ, ക്ഷീണമകറ്റുന്നതിന് കഞ്ഞി കുടിപ്പിക്കാൻ, മരുന്നും ഭക്ഷണവും കഴിച്ചോ എന്ന് സ്നേഹാന് വേഷണം നടത്താൻ, ആശുപത്രിയിലെത്തിക്കാൻ, അവിടെ കൂട്ടിരിക്കാൻ, ദാഹജലവും തണൽ കുടകളുമായി കൂടെ വരാൻ... അങ്ങനെ നിങ്ങൾക് കുവേണ്ടി മാത്രം ഒാടിനടക്കാനുള്ള ദിനങ്ങളാണ് ഇനി ഞങ്ങൾക്ക്.\nപ്രവാസത്തിെൻറ ഏല്ലാ വിഹ്വലതകളും മറന്ന ് നിങ്ങൾ ഹജ്ജ് കഴിഞ്ഞ് തിരിച്ചുപോകുവോളം ഞങ്ങളുണ്ടാവും കൂടെ. പല പേരുകളിലുള്ള കൂട്ടായ്മകളായാണ് ഞങ്ങൾ നി ങ്ങളെ സമീപിക്കുക. എല്ലാവരുെടയും ലക്ഷ്യം അല്ലാഹുവിെൻറ അതിഥികളെ സേവിക്കലാണ്. ഹജ്ജ് വളണ്ടിയർമാർ എന്നാണ ് ഞങ്ങൾ അറിയപ്പെടുക. ഒരു പക്ഷെ മറ്റേതൊരു നാട്ടുകാരേക്കാളും ഇൗ സന്നദ്ധസേവനത്തിൽ മലയാളി വളണ്ടിയർമാരെയാവും നി ങ്ങൾ പുണ്യഭൂമിയിലുടനീളം കണ്ടുമുട്ടുക. ലോകത്തെ ഏറ്റവും വലിയ മനുഷ്യമഹാസമ്മേളനമായ ഹജ്ജിൽ ഇത്രയും സജീവമായി സന് നദ്ധസേവനം നടത്തുന്ന സമൂഹം മലയാളികളുടേത് മാത്രമാണ് എന്ന് നിങ്ങൾക്ക് നേരിട്ട് കാണാം. കെ.എം.സി.സി, തനിമ, ആർ.എ സ്.സി, ഫ്രറ്റേണിറ്റി, ഒ.െഎ.സി.സി, എസ്.കെ.െഎ.സി തുടങ്ങിയ പലപേരുകളിൽ നിങ്ങൾക്ക് ഞങ്ങളെ വിശുദ്ധമണ്ണിൽ കണ്ടുമുട ്ടാം. എന്തുസേവനവും നിങ്ങൾക്ക് ചോദിക്കാം. നിറഞ്ഞ മനസ്സോടെ ഞങ്ങൾ നിങ്ങളെ സ്വീകരിക്കാൻ കാത്തിരിക്കുന്നു.\nലോകത്തെ കാൽ കോടി തീർഥാടകരെ വരവേൽക്കാൻ പുണ്യമക്ക ഒരുങ്ങിക്കഴിഞ് ഞു. എല്ലാ വ്യത്യാസങ്ങളും മറന്ന് ലോകം ഒന്നാകാൻ പോവുകയാണിവിടെ. പർവതങ്ങളുടെ ഇടയിലൂടെ ഒഴുകുന്ന മനുഷ്യമഹാസാഗരമ ാവാൻ കാത്തിരിക്കുകയാണ് മക്കാ പട്ടണത്തിെൻറ തെരുവുകൾ. ലോകമൊന്നായി ഒഴുകിവന്നാലും എല്ലാവരെയും ഉൾകൊള് ളാൻ ഇൗ പർവത നഗരത്തിന് കഴിയുന്നത് എങ്ങനെയെന്ന കാര്യം വിസ്മയിപ്പിക്കുന്നതാണ്. എല്ലാവരുമെത്തിക്കഴിഞ്ഞാൽപിന്നെ അക്ഷരാർഥത്തിൽ മനുഷ്യക്കടലാവുന്ന മഹാനഗരമാണിത്. ജലം വിതാനം പാലിക്കുന്ന പോലെ ഇൗ മനുഷ്യസാഗരം വിതാനം പാലിച്ച് നിറഞ്ഞു കവിഞ്ഞു കിടക്കുന്ന കാഴ്ച ലോകവിസ്മയങ്ങളിൽ ഒന്നാണ്.\nഅല്ലാഹുവിെൻറ വിളികേട്ട് ലോകത്തിെൻറ നാനാദിക്കുകളിൽ നിന്ന് വരുന്ന ലക്ഷക്കണക്കിന് മനുഷ്യർ സുദീർഘമായ തീർഥാടനത്തിൽ മുഴുകുന്ന ദിനങ്ങൾ. കഅ്ബയുടെ ചാരത്തണണഞ്ഞ് പ്രദക്ഷിണം ചെയ്യാൻ, ഹജറുൽ അസ്വദിെൻറ മൃദുവായ പ്രതലത്തിലൊന്നു ചുംബിക്കാൻ, കില്ലയൊന്നു തൊട്ട് നിർവൃതിയടയാൻ, കിസ്വയുടെ സ്വർണാക്ഷരങ്ങളിൽ കണ്ണുകളെയുടക്കിവെക്കാൻ, കഅ്ബയുടെ പൊൻവാതിലുകൾ കണ്ട് വിസ്മയിച്ചു നിൽക്കാൻ, മഖാമു ഇബ്രാഹിമിനു നേരെ തിരിഞ്ഞ് പ്രാർഥനാനിരതാരായിരിക്കാൻ, സംസം മോന്തിക്കുടിച്ച് സഫക്കും മർവക്കുമിടയിൽ ഹാജറയുടെയും ഇസ്മായീലിെൻറയും ഒാർമകളുടെ വഴിത്താരകളിലൂടെ നടന്നു നടന്നു തീർക്കാൻ കൊതിയോടെ വന്നവരാണെല്ലാവരും. എല്ലാ കണ്ണീരും ഇവിടെ പ്രാർഥിച്ചു കരഞ്ഞു തീർക്കാൻ കരുതിവെച്ചവരുണ്ടീ കൂട്ടത്തിൽ. അല്ലാഹുവിെൻറ ഇഷ്ട ദാസ്യം നേടിയിട്ടല്ലാതെ ഇവിടുന്ന് മടങ്ങില്ലെന്ന് പ്രതിജ്ഞയെടുത്തവർ..... കറുത്തവനും വെളുത്തവനും പണ്ഡിതനും പാമരനും ധനികനും ദരിദ്രനും കുലമഹിമയുള്ളവനും ഇല്ലാത്തവനും അറബിയും അനറബിയും ഒന്നിച്ചുണ്ടും ഉറങ്ങിയും ജീവിക്കുന്ന ദിനങ്ങൾ വരാനുണ്ട്.\nമിനായുടെ താഴ്വാരങ്ങൾ നിങ്ങളെ വിരുന്നൂട്ടാൻ കാത്തിരിക്കുകയാണ്. ഇൗ കൂടാര നഗരത്തിൽ രാപാർത്ത് നിങ്ങൾ കർമനിരതരാകുന്ന രാപകലുകൾ വരവായി. അറഫയിൽ ജബലുറഹ്മയുടെ താഴ്രവാരവും നമീറാ പള്ളിയിലെ മിമ്പറും നിങ്ങളെ ഒരുമിച്ചുകൂട്ടാനിരിക്കയാണ്. മുസ്ദലിഫയിലെ ആകാശച്ചോട്ടിൽ അന്തിയുറങ്ങി വീണ്ടും മിനായിലേക്ക് തിരക്കുന്ന പുലർകാലം നിങ്ങൾക്ക് പുതുജൻമത്തിേൻറതു കൂടിയാവുമല്ലേ. അറഫയുടെ ഒരു പകൽ മതിയല്ലോ നിങ്ങൾക്ക് പാപങ്ങളുടെ ചേറിൽ നിന്ന് മുക്തി നേടാൻ. ആര്യവേപ്പു മരങ്ങളുടെ നഗരം കൂടിയാണിന്ന് അറഫ. കൊടും ചൂടിൽ നിങ്ങൾക്ക് തണൽ തരാൻ ആയിരക്കണക്കിന് ആര്യവേപ്പുമരങ്ങളാണ് അവിടെയുള്ളത്.\nവിഷവിമുക്തി തരാൻ ശേഷിയുണ്ടത്രെ അതിെൻറ ഇലകൾക്ക്. മനസ്സിലെ എല്ലാ വിഷങ്ങളും കഴുകിക്കളയുന്നയിടത്ത് ആര്യവേപ്പു തന്നെ പടർന്നു പന്തലിച്ചുകിടക്കുന്നത് വേണമെങ്കിൽ പ്രതീകാതമകമായി കാണാം.\nജംറാത്തിലേക്കുള്ള വഴികൾ സജ്ജമാണ് കെേട്ടാ. എല്ലാ പൈശാചികതകളെയും എറിഞ്ഞുതകർക്കാൻ എല്ലാവർക്കും സ്വാഗതമാണിവിടേക്ക്. വിശാലമാണ് ജംറയിലെ സൗകര്യങ്ങൾ. അപകടരഹിതമായ കർമഭൂമിയാക്കാൻ സുചിതിന്തമായ ആസൂത്രണം നടന്നതിെൻറ നേർസാക്ഷ്യം. മിനായിലെ എല്ലാ വഴികളും ജംറാത്തിലേക്കൊഴുകുന്ന ദിനങ്ങളുമുണ്ടല്ലോ നിങ്ങളെ കാത്തിരിക്കുന്നു. മനുഷ്യസാഗരം മലമുകളിലേക്കൊഴുകുന്ന കാഴ്ചയുടെ ദിനങ്ങൾ. കൂകിപ്പാഞ്ഞു വന്നുകൊണ്ടേയിരിക്കുന്ന തീവണ്ടിയിൽ നിന്ന് പുരുഷാരം ഒഴുകിവരും കാഴ്ച കാണാൻ എന്തു രസമായിരിക്കുമെന്നോ.\nമിനായിലും ജംറാത്തിലുമൊക്കെ രാവുകൾക്ക് ഭംഗിയേറെയാണ്. നിലാവും നിയോൺവെളിച്ചങ്ങളും പകൽ തീർക്കുന്ന രാത്രിയുടെ നേരങ്ങളിൽ കൂടാരങ്ങൾക്കിടയിലൂടെ വെറുതെ നടന്നുനോക്കണം. ഒാർമകളിൽ തങ്ങിനിൽക്കുന്ന തെരുവായിരിക്കുമത്. പുലർകാലങ്ങളും സാന്ധ്യയാമങ്ങളും ഉണർന്നിരിക്കാനുള്ളതാണ് നിങ്ങൾക്കിനി. ഒാർമകൾക്ക് ഉൗർജരേണുക്കളാകുന്ന നിമിഷങ്ങളാണത്. എല്ലാ കർമങ്ങളും കഴിഞ്ഞ് മിനായോട് വിടപറയുന്ന നേരമുണ്ട് വരാൻ. വിതുമ്പിക്കരയാതെ, വിരഹത്തിെൻറ നോവ് പുറത്തുകാട്ടാതെ ആ കൂടാരം വിട്ട് പോവാനവില്ല നിങ്ങൾക്ക്.. അത്രമേൽ, അത്ര മേൽ നിങ്ങളുമായി അലിഞ്ഞുചേർന്നിരിക്കും ഇൗ താഴ്വാരത്തിെൻറ നിശ്വാസങ്ങൾ\nവരൂ പ്രവാചക നഗരിയിലേക്ക്\nവർഷങ്ങൾക്ക് ശേഷമാണ് ഇന്ത്യയിൽ നിന്നുള്ള ഹാജിമാർ നേരിട്ട് മദീനയിലേക്ക് വന്നിറങ്ങുന്നത്. ഒരു തരത്തിൽ പറഞ്ഞാൽ ഹാജിമാർക്ക് ഇതിൽ പരം ആനന്ദമുണ്ടോ? അറഫയിലേയും മിനായിലേയും പുണ്യനിമിഷങ്ങൾ നെഞ്ചിലേറ്റാനിരിക്കെ, വിശുദ്ധ കഅ്ബയുടെ ചാരത്തണിഞ്ഞ് മോക്ഷം തേടാനിരിക്കെ അതിനു മുമ്പ് സ്നേഹനിധിയായ പ്രവാചകെൻറ ഖബറിടത്തിൽ വന്ന് അഭിവാദ്യം ചെയ്യുന്നതിൽ പരം ആത്മഹർഷമുണ്ടോ?\n12 ലക്ഷത്തോളം പേരെ ഉൾകൊള്ളുന്ന വിശാലമായ മസ്ജിദുന്നബവി നിങ്ങളെ കാത്തിരിക്കുകയാണ്. ഇവിടുത്തെ ഒാരോ കാഴ്ചകളും നിങ്ങളുടെ മനം നിറക്കും. 39 ഒാളം കവാടങ്ങളാണ് നിങ്ങൾക്കായി മസ്ജിദുന്നബവിയുടെ ചുറ്റുമുറ്റത്തായി തുറന്നുകിടക്കുന്നത്. പള്ളിയിലേക്ക് കയറാൻ 41 വാതിലുകൾ.\n12 മുതൽ 18 വരെ വാതിലുകളും 24 മുതൽ 32 വരെ വാതിലുകളും സ്ത്രീകൾക്ക് മാത്രം പ്രവേശിക്കാനുള്ളതാണ്. സ്ത്രീകൾക്ക് റൗദയിൽ പോയി പ്രവാചകെൻറ ഖബറിടത്തിൽ ചെന്ന് സലാം പറയാൻ പ്രേത്യക സമയം നിശ്ചയിച്ചിട്ടുണ്ട്. രാത്രി ഇശാ നമസ്കാര ശേഷം സ്ത്രീകൾക്ക് റൗദയിലേക്ക് പ്രവേശനം അനുവദിക്കും. സുബ്ഹിക്ക് ഒരു മണിക്കൂൾ മുമ്പുവരെ നീളും ഇൗ അവസരം. സുബിഹിന് ശേഷം വീണ്ടും റൗദയുടെ വാതിലുകൾ സ്ത്രീകൾക്കായി തുറന്നു തരും. ഉച്ചക്ക് ദുഹർ നമസ്കാരം വരെ ഇതു തുടരും. 25,26 വാതിലുകളിലൂടെയാണ് സ്ത്രീകൾക്ക് റൗദയിലേക്ക് പ്രവേശനം. പുരുഷൻമാർക്കാവെട്ട എപ്പോൾ വേണമെങ്കിലും റൗദയിൽ പ്രവേശിക്കാം.\nനല്ല ചുട്കാലത്താണ് ഇത്തവണത്തെ ഹജ്ജ്. വെള്ളം ധാരാളം കുടിച്ചുകൊണ്ടിരിക്കാൻ ഹാജിമാർ ശ്രദ്ധിക്കണം. പ്രാഥമിക കർമങ്ങൾക്കും അംഗശുദ്ധിവരുത്താനും ഇഷ്ടംപോലെ സൗകര്യമുണ്ട്. കൂളിങ് ഗ്ലാസ് എപ്പോഴും കരുതാം. പള്ളിമുറ്റത്ത് വലിയ തുണുകളിൽ വെയിലിനെ തടുക്കാൻ വൻകുടകൾ നിവർന്നുകിടപ്പുണ്ട്. രാവും പകലും തുറന്നു പിടിച്ച ഒാേട്ടാമാറ്റിക് കുടകൾ. ചിലപ്പോൾ സൂര്യനസ്തമിക്കുന്നതോടെ കുടകൾ സ്വയമടയും. 180 ഒാളം കുടകളാണ് ഇങ്ങനെ ഒരുക്കിയിരിക്കുന്നത്. കൊടും ചൂടിൽ ചാറൽമഴ പോലെ വാട്ടർ സ്േപ്രകൾ തൂണുകൾക്ക് മുകളിൽ ഘടിപ്പിച്ചിട്ടുണ്ട്.\nആശുപത്രിയുണ്ട് 34, 05,06, 09 ഗേറ്റുകൾക്കരികെ\nസൗദി റെഡ്ക്രസൻറിെൻറ 24 മണിക്കൂറും പ്രവർത്തിക്കുന്ന ഡിസ്പെൻസറി 34ാം ഗേറ്റിനരികെയുണ്ട്. അഞ്ചാം ഗേറ്റിനടുത്ത് അത്യാഹിത വിഭാഗങ്ങളടക്കം സജ്ജീകരിച്ച അൽ ഷാഫി ക്ലിനിക്കുമുണ്ട്. ഇന്ത്യൻ ഹജ്ജ് മിഷൻ ഹാജിമാർക്കായി നാല്ഡിസ്പൻസറികൾ ഒരുക്കിയിട്ടുണ്ട്. ആറാം നമ്പർ ഗേറ്റ് വഴി പോയൽ ബിലാൽ മസ്ജിദിനടുത്തും ഒമ്പതാം ഗേറ്റിനടുത്തും ഇന്ത്യക്കാർക്കുള്ള ഡിസ്പെൻസറിയുണ്ട്. 28ാം ഗേറ്റ് മേഖലയിലാണ് ഇന്ത്യൻ പിൽഗ്രിംസ് ഫോറം മെയിൻ ഒാഫിസ്. അതിനോട് ചേർന്ന് വിപുലമായ ആശുപത്രി സൗകര്യമുണ്ട്. നടക്കാൻ പ്രയാസമുള്ളവർക്ക് രേഖ കാട്ടിയാൽ 27ാം ഗേറ്റിനടുത്ത് നിന്ന് വീൽ ചെയർ കിട്ടും.\nകൂടെയുള്ള കുട്ടികളെ കാണാതായാൽ 34ാം ഗേറ്റിനടുത്ത് ‘ചിൽഡ്രൻസ് ലോസിങ് കൗണ്ടറു’ണ്ട്. അവിടെ റിപ്പോർട്ട് ചെയ്താൽ അവർ കുട്ടികളെ കണ്ടു പിടിച്ചു തരും. വില പിടിച്ച സാധനങ്ങൾ നഷ്ടപ്പെട്ടാൽ ഒന്നാം ഗേറ്റിനരികെ കൗണ്ടറിൽ പരാതി പറയാം. 21ാം ഗേറ്റിന് സമീപവും ഒന്നാം നമ്പർ ബാത്റൂമിന് സമീപവും ഇൻഫർമേഷൻ സെൻററുകളുണ്ട്. വഴിതെറ്റുന്നവർ ഇൗ സെൻററുകളെ സമീപിച്ചാൽ മതി. അത്യാധുനിക സൈൻബോർഡുകൾ ഹറമിെൻറ വിവിധ ഭാഗങ്ങളിലൊരുക്കിയിട്ടുണ്ട്. വിവിധ ഭാഷകളിൽ അതിൽ നിർദേശങ്ങൾ ലഭ്യമാണ്. ആറ് ലഗേജ് സുക്ഷിപ്പുകേന്ദ്രങ്ങൾ ഹറം മുറ്റത്തൊരുക്കിയിട്ടുണ്ട്.\nഹോളി ഖുർആൻ എക്സിബിഷൻ കാണാൻ മറക്കണ്ട\nഅഞ്ചാം നമ്പർ ഗേറ്റിന് പുറത്ത് ഖുർആൻ എക്സിബിഷൻ സെൻററുണ്ട്. അവിടെ ഖുർആൻ കൈയെഴുത്തുപ്രതികളും പഠന സൗകര്യങ്ങളും സംവിധാനങ്ങളും പരിചയപ്പെടുത്തുന്നുണ്ട്. ജന്നത്തുൽ ബഖീയയാണ് സന്ദർശിക്കേണ്ട മറ്റൊരു പ്രധാന ഇടം. പ്രവാചകാനുചരൻമാരുടെയടക്കം പ്രമുഖരുടെ ഖബറിടമാണ് ജന്നത്തുൽ ബഖീയ. ഹറമിന് ചുറ്റും പ്രമുഖമായ പള്ളികൾ, ഉഹ്ദ് തുടങ്ങിയ ചരിത്രപ്രധാന സ്ഥലങ്ങൾ എന്നിവിടങ്ങൾ തീർഥാടകരെ കാത്തിരിക്കുന്നയിടങ്ങളാണ്.\nമലയാളി ഹോട്ടൽ വേണോ?\nമലയാളി ഭക്ഷണം കഴിക്കാൻ ബിലാൽ മസ്ജിദിനടുത്ത് ഒരു ഹോട്ടലുണ്ട്. സാപ്റ്റ്കോ ബസ് സ്റ്റാൻഡിനടുത്തും ദാവൂദിയ ബിൽഡിങിനടുത്തും മലയാളി ഭക്ഷണം കിട്ടും.\nമർകസിയ, നോൺ മർകസിയ\nമദീനയിൽ ഇന്ത്യൻ ഹാജിമാരെ താമസിപ്പിക്കുന്നത് രണ്ട് മേഖലകളിലാണ്. മർകസിയ മേഖല ഹറമിന് ചുറ്റുമുള്ള 500 മീറ്റർ വരെ ദൂരമുള്ള താമസകേന്ദ്രങ്ങളാണ്. നോൺ മർകസിയ മേഖല ഒരു കിലോമീറ്ററിനുള്ളിൽ ദൂരെയുള്ള താമസ കേന്ദ്രങ്ങളാണ്. ഇന്ത്യയിൽ നിന്നുള്ള 60 ശതമാനം ഹാജിമാർക്കും മർകസിയയിലാണ് താമസമൊരുക്കിയത്. 40 ശതമാനം പേർക്ക് നോൺ മർകസിയയിലും.\nഇന്ത്യൻ ഹജ്ജ് മിഷൻ എല്ലാ ഒരുക്കങ്ങളും പൂർത്തിയാക്കി\nമക്കയിലെത്തുന്ന ഇന്ത്യൻ തീർഥാടക സംഘത്തെ സ്വീകരിക്കുന്നതിനും താമസ, ഭക്ഷണ സൗകര്യം ഉറപ്പാക്കുന്നതിനും ഒരുക്കങ്ങളെല്ലാം പൂർത്തിയായി. അസീസിയ കാറ്റഗറിയില് ഉള്ളവർക്ക് മഹത്്ത്തിൽ ബാങ്ക്, ബിൻ ഹുമൈദ് , അബ്ദുല്ല ഖയാത്ത് എന്നിവിടങ്ങളിലാണ് താമസം. ഇവർക്ക് ഹറമിലേക്ക് എല്ലാ സമയവും സൗജന്യ ബസ് സർവീസ് ലഭ്യമാണ്. ഹറമിെൻറ ഒരു കിലോമീറ്റർ പരിധിയിൽ ഉള്ള നോൺകുക്കിങ് നോൺ ട്രാൻസ്പോർടിങ് വിഭാഗത്തില് ഉള്ളവര്‍ക്ക് ജർവൽ, ഹഫാഇർ, ശാമിയ, ശിബ് ആമിര്, അജ്യാദ്, മിസ്ഫല എന്നിവിടങ്ങളിലാണ് താമസം.\nഹജ്ജ് കോ ഒാഡിനേറ്റർമാർ, മെഡിക്കൽ, പാരാമെഡിക്കൽ, തുടങ്ങി 1250 ലധികം ഉദ്യോഗസ്ഥരാണ് നാട്ടിൽ നിന്ന് ഹജ്ജിനായി പ്രത്യേക ഡെപ്യൂട്ടേഷനിൽ മക്കയിൽ എത്തിയിട്ടുള്ളത്. ഇവർ ഹാജിമാരുടെ സേവനത്തിൽ മുഴുകും. എട്ട് ദിവസത്തെ മദീനവാസം കഴിഞ്ഞ് ഹാജിമാർ മക്കയിലേക്ക് ബസ് മാർഗമാണ് എത്തിച്ചേരുക. മക്കയിൽ എത്തുന്നതോടെ മലയാളി വളണ്ടിയർ സംഘത്തിെൻറ വിപുലമായ സഹായസന്നദ്ധ സേവനങ്ങൾ ഹാജിമാർക്ക് ലഭിക്കും.\nഹജ്ജ് തീർഥാടകർക്ക് ബലി കൂപ്പൺ നിരക്ക് 496 റിയാൽ ആണ്. അല് രാജ്ഹി ബാങ്ക്, സൗദി പോസ്റ്റ് എന്നീ സ്ഥാപനങ്ങൾ വഴിയും മസ്ജിദുല് ഹറാം, ജംറാത്ത് എന്നിവിടങ്ങളിൽ സ്ഥാപിച്ച ഒൗട്ലറ്റ് വഴിയും ഹജ്ജ് മന്ത്രാലയത്തിെൻറ www.adahi.org എന്ന വെബ്സൈറ്റ് വഴിയും കൂപ്പൺ ലഭിക്കും. ഇസ്ലാമിക് ഡെവലപ്മെൻറ് ബാങ്ക് ആണ് പദ്ധതി നടപ്പിലാക്കുന്നത്. ഹജ്ജിെൻറ പ്രധാന കർമ്മമായ ബലിയറുക്കൽ നിർവഹിക്കാൻ ഹാജിമാർക്ക് ഏറെ സൗകര്യം നൽകുന്നതാണ് പദ്ധതി.\nലോകത്തിെൻറഏതു ഭാഗത്തുനിന്നും വിശ്വാസികൾക്ക് ഓൺലൈൻ വഴി കൂപ്പണുകൾ വാങ്ങി ബലി കർമ്മം നിർവഹിക്കാൻ സാധിക്കും. ബലിക്കു പണം വാങ്ങിയ ശേഷവും ബലി കർമ്മം പൂർത്തിയാക്കിയ ശേഷവും തീർഥാടകനെ ഇത് സംബന്ധിച്ച വിവരം എസ്.എം.എസ് വഴി അറിയിക്കാനും സംവിധാനമുണ്ട്. മത ആരോഗ്യ നിബന്ധനകൾ പൂർണമായും പാലിച്ചുകൊണ്ടുള്ളതാണ് ബലിമാംസ പദ്ധതി. 496 റിയാൽ ആണ് ഇത്തവണ ബലി കൂപ്പൺ ചാർജായി നിശ്ചയിച്ചിരിക്കുന്നത്. ഇന്ത്യന് ഹജ്ജ് മിഷെൻറ കിഴില് എത്തുന്ന തീർഥാടകർ ബലിക്ക് 9150 രൂപയാണ് നിശ്ചയിച്ചിട്ടുള്ളത്.\nTAGS:Hajj 2019 hajj pilgrim saudi arabia gulf news malayalam news\nNews Summary - Hajj 2019 Hajj Pilgrim -Gulf News


പദ്മാവതി റിലീസ് ചെയ്താല് അതിന്റെ പ്രത്യാഘാതങ്ങള് നേരിടാന് സെന്‍സര് ബോര്‍ഡും കേന്ദ്രസര്‍ക്കാരും തയ്യാറാവണം; മുന്നറിയിപ്പുമായി കര്‍ണിസേന - Pathram Online\nപദ്മാവതി റിലീസ് ചെയ്താല് അതിന്റെ പ്രത്യാഘാതങ്ങള് നേരിടാന് സെന്‍സര് ബോര്‍ഡും കേന്ദ്രസര്‍ക്കാരും തയ്യാറാവണം; മുന്നറിയിപ്പുമായി കര്‍ണിസേന\nന്യൂഡല്‍ഹി: ദീപിക പദുക്കോണ് നായികയായി എത്തുന്ന പദ്മാവതി റിലീസ് ചെയ്താല് അതിന്റെ പ്രത്യാഘാതങ്ങള് നേരിടാന് സെന്‍സര് ബോര്‍ഡും കേന്ദ്ര സര്‍ക്കാരും തയാറാവണമെന്നു രജ്പുത് കര്‍ണിസേന. സിനിമയുടെ അണിയറക്കാരും സെന്‍സര് ബോര്‍ഡും തമ്മിലുണ്ടാക്കിയ ധാരണ അംഗീകരിക്കില്ലെന്നും കര്‍ണസേന പറഞ്ഞു.\nപദ്മാവതി റിലീസ് ചെയ്താല് ഉണ്ടാവുന്ന പ്രശ്നങ്ങള്‍ക്ക് സെന്‍സര് ബോര്‍ഡും ബി.ജെ.പി സര്‍ക്കാരും മാത്രമായിരിക്കും ഉത്തരവാദികളെന്ന് രജപുത് കര്‍ണിസേനയുടെ ദേശീയ പ്രസിഡന്റ് സുഗ്ദേവ് സിങ് ഗോഗമേണ്ടി പറഞ്ഞു. മാറ്റങ്ങളോടെ പോലും സിനിമയുടെ റിലീസ് അനുവദിക്കില്ലെന്നാണ് കര്‍ണിസേനയുടെ നിലപാട്.\nനേരത്തെ സിനിമയുടെ പേരില് രാജ്യത്ത് ആര്‍എസ്എസിന്റെ നേതൃത്വത്തില് നടന്ന പ്രക്ഷോഭങ്ങളെത്തുടര്‍ന്ന് സെന്‍സര് ബോര്‍ഡ് പദ്മാവതിക്ക് സര്‍ട്ടിഫിക്കറ്റ് നല്‍കാന് വിസമ്മതിച്ചിരുന്നു. ശേഷം പദ്മാവതി എന്ന പേര് മാറ്റി പദ്മാവത് എന്നാക്കാനും സിനിമയില് 26 മാറ്റങ്ങള് വരുത്തി റിലീസ് ചെയ്യാനും സെന്‍സര് ബോര്‍ഡ് അനുമതി നല്‍കിയിരുന്നു. ഈ തീരുമാനമാണ് കര്‍ണിസേനയെ ചൊടിപ്പിച്ചത്.\nപദ്മാവത് പ്രദര്‍ശിപ്പിക്കാനിരുന്ന തീയേറ്റര് കര്‍ണിസേന പ്രവര്‍ത്തകര് തല്ലിത്തകര്‍ത്തു; പ്രകോപനം മുന്നറയിപ്പ് അവഗണിച്ചത്


ബാറുകളുടെ പ്രവര്‍ത്തനസമയം വൈകുന്നേരമാക്കണം: ഹൈക്കോടതി\nകാശ്മീര് ജനത സ്വന്തം വിധി തിരഞ്ഞെടുത്തവര്; സര്‍ദാരിക്ക് ഇന്ത്യയുടെ മറുപടി\nThursday 27th September 2012 3:53pm\nThursday 27th September 2012 3:47pm\nകൊച്ചി: സംസ്ഥാനത്തെ ബാറുകളുടെ പ്രവര്‍ത്തനസമയം വൈകീട്ട് അഞ്ച് മണിക്ക് ശേഷമാക്കുന്ന കാര്യം സര്‍ക്കാര് പരിഗണിക്കണമെന്ന് ഹൈക്കോടതി. ഇക്കാര്യത്തില് സര്‍ക്കാറിന് പൊതുജനാഭിപ്രായം പരിഗണിക്കാമെന്നും ഹൈക്കോടതി അറിയിച്ചു.\nപകല് മദ്യ ഉപയോഗം വര്‍ധിക്കുമ്പോള് ഉപഭോക്താക്കളുടെ വരുമാനത്തില് നിന്നുള്ള നല്ലൊരു ഭാഗവും മദ്യത്തിനായി ചെലവഴിക്കപ്പെടുന്നുവെന്നും കോടതി നിരീക്ഷിച്ചു. ബാറുകളുടെ സമയം ഏകീകരിക്കണമെന്നാവശ്യപ്പെട്ടുകൊണ്ട് കോടതിയില് സമര്‍പ്പിക്കപ്പെട്ട ഒരുകൂട്ടം ഹര്‍ജികള് പരിഗണിച്ചുകൊണ്ടാണ് കോടതി അഭിപ്രായം വ്യക്തമാക്കിയത്.\nജസ്റ്റിസ് സി.എം രാമചന്ദ്രന് ഉള്‍പ്പെട്ട ഡിവിഷന് ബെഞ്ചാണ് ബാറുകളുടെ പ്രവര്‍ത്തനസമയം സംബന്ധിച്ച് നിരീക്ഷണം നടത്തിയത്. ഇത് ഉത്തരവായി കണക്കാക്കണ്ട. അഭിപ്രായപ്രകടനമായി കണക്കാക്കിയാല് മതിയെന്നും കോടതി വ്യക്തമാക്കി.\nസമൂഹത്തിന് പൊതുവായി താത്പര്യമുള്ള വിഷയങ്ങളില് കോടതി അഭിപ്രായം പറയുമ്പോള് രാഷ്ട്രീയക്കാര് സഹിഷ്ണുത കാണിക്കണമെന്നും കോടതി പറഞ്ഞു. നേരത്തെ ബാറുകളുടേയും കള്ളുഷാപ്പുകളുടേയും പ്രവര്‍ത്തനം സംബന്ധിച്ച് എക്‌സൈസ് മന്ത്രിയും മറ്റ് ഭരണനേതാക്കളും പ്രതികരിച്ചതിനെ ചൂണ്ടിക്കാട്ടിയാണ് കോടതി ഇങ്ങനെ പറഞ്ഞത്.\nപതിനെട്ടുകാരനും പത്തൊമ്പതുകാരിക്കും ഒരുമിച്ച് താമസിക്കാം; നിര്‍ണായക ഉത്തരവുമായി ഹൈക്കോടതി\nFriday 1st June 2018 3:38pm\nFriday 13th April 2018 10:59am\nഅച്ഛനു നേരെ ആസിഡ് ആക്രണം നടത്തിയവരെ പിടികൂടണം; ഹൈക്കോടതി ചീഫ് ജസ്റ്റീസിന് ആറാം ക്ലാസുകാരന്റെ തുറന്ന കത്ത്\nTuesday 3rd April 2018 9:59am


യുവതിയോടൊപ്പം ലൈംഗിക ബന്ധത്തിന് ഭർത്താവിന് 10,000 രൂപ നൽകിയ 80കാരൻ മരിച്ച നിലയിൽ| 80 Year Old found dead as he OfferedaMan Rs 10,000 to Have Sex With His Wife – News18 Malayalam\nLast Updated : September 08, 2021, 11:06 IST\nഓഗസ്റ്റ് 29ന് നായിക്കിനെ കാണാതായ വിവരം പോലീസിൽ അറിയിക്കാൻ പ്രതി 80 വയസുകാരന്റെ മകനെ അനുഗമിച്ചിരുന്നു. ആഗസ്റ്റ് 29 ന് ഉച്ചയ്ക്ക് ശേഷം അദ്ദേഹം വീട്ടിൽ നിന്ന് ഇറങ്ങിയെങ്കിലും വീട്ടിൽ തിരിച്ചെത്തിയില്ലെന്ന് നായിക്കിന്റെ കുടുംബം പോലീസിനോട് പറഞ്ഞു. ഇയാളുടെ മൊബൈൽ ഫോൺ സ്വിച്ച് ഓഫ് ആയിരുന്നു. സ്വത്തിനെ ചൊല്ലിയാണ് നായിക്കിനെ കൊലപ്പെടുത്തിയതെന്ന് പോലീസ് ആദ്യം സംശയിച്ചെങ്കിലും സിസിടിവി ദൃശ്യങ്ങൾ കടയുടമയിലേക്ക് നയിക്കുകയായിരുന്നു.\nമഹാരാഷ്ട്രയിലെ നന്ദൂർബാർ ജില്ലയിൽ യുവതിയെ കൊലപ്പെടുത്തി മുഖം വിൃകതമാക്കിയ സംഭവത്തിൽ മറ്റൊരു യുവാവിനെ കഴിഞ്ഞ ദിവസം അറസ്റ്റ് ചെയ്തിരുന്നു. കഴുത്ത് മുറിച്ച നിലയിലായിരുന്നു യുവതിയുടെ മൃതദേഹം കണ്ടെത്തിയത്. മുഖത്ത് നിന്ന് തൊലിയും നീക്കം ചെയ്തിരുന്നു. വിനയ് റായ് (38) എന്നയാളെയാണ് സൂററ്റ് പൊലീസ് അറസ്റ്റ് ചെയ്തത്. ആളെ തിരിച്ചറിയാതിരിക്കാനാണ് ക്രൂരമായ രീതിയിൽ മുഖം വികൃതമാക്കിയതെന്ന് ഇയാൾ ചോദ്യം ചെയ്യലിൽ സമ്മതിച്ചു.\nസൂററ്റിലെ കരംഗ് ഗ്രാമത്തിലുള്ളയാളാണ് വിനയ് റായ്. ഇയാളുടെ കാമുകിയെയാണ് കൊലപ്പെടുത്തിയത്. വിവാഹിതനായ വിനയ് റായിക്ക് രണ്ട് കുട്ടികളുമുണ്ടെന്ന് പൊലീസ് പറയുന്നു. തിങ്കളാഴ്ച്ചയാണ് വിനയ് അറസ്റ്റിലാകുന്നത്. ഫാക്ടറി ജീവനക്കാരനായ വിനയ് യുവതിയുമായി അടുപ്പത്തിലായിരുന്നു. തനിക്കെതിരെ യുവതി പീഡനപരാതി നൽകുമെന്ന കാരണത്തിനാണ് കൊലപ്പെടുത്തിയതെന്നാണ് ഇയാൾ പൊലീസിനോട് പറഞ്ഞത്.\nFirst published: September 08, 2021, 11:06 IST


കോടമഞ്ഞും ചാറ്റല് മഴയും കൊണ്ടൊരു ട്രക്കിങ്... പശ്ചിമഘട്ടത്തിലെ ട്രക്കിങ് റൂട്ടുകളിലൂടെ | From Chembra To Mullayanagiri:Best Treks In Western Ghats For Adventure Travellers - Malayalam Nativeplanet\n»കോടമഞ്ഞും ചാറ്റല് മഴയും കൊണ്ടൊരു ട്രക്കിങ്... പശ്ചിമഘട്ടത്തിലെ ട്രക്കിങ് റൂട്ടുകളിലൂടെ\nകോടമഞ്ഞും ചാറ്റല് മഴയും കൊണ്ടൊരു ട്രക്കിങ്... പശ്ചിമഘട്ടത്തിലെ ട്രക്കിങ് റൂട്ടുകളിലൂടെ\nPublished: Tuesday, October 19, 2021, 19:37 [IST]\n21 hrs ago ഉത്തരാഖണ്ഡിലെ മഞ്ഞുവീഴ്ച കാണുവാന് പോകാം....\n1 day ago പുതുവര്‍ഷം ആഘോഷിക്കാം... ലോകോത്തര കാഴ്ചകള് ഒരുക്കുന്ന ഇന്ത്യയിലെ ബീച്ചുകള്\n2 day ago ഒമൈക്രോൺ; യാത്രക്കാർക്കുള്ള യാത്രാ മാർഗദിർ‍ദേശങ്ങൾ പുതുക്കി സംസ്ഥാനങ്ങൾ\nMovies എന്നെ ഇപ്പോഴും ചവിട്ടി പുറത്താക്കിയിട്ടില്ല, ഭക്ഷണവും തരുന്നു! കുടുംബത്തെക്കുറിച്ച് അഭിഷേക്\nSports സഹീറിന്റെ ഒരൊറ്റ ഉപേദേശം കരിയര് മാറ്റിമറിച്ചു- വെളിപ്പെടുത്തലുമായി ഹര്‍ഷല്\nകാടും മലയും കുന്നും കയറിയിറങ്ങി പച്ചപ്പിന്റെ സ്വര്‍ഗ്ഗത്തിലൂടെയുള്ള യാത്രകള്.... എത്ര പോയാലും മടുപ്പിക്കാത്ത കാഴ്ചകള്.. സഞ്ചാരികളുടെ സ്വര്‍ഗ്ഗമായ പശ്ചിമഘട്ടത്തിലേക്ക് വെറുതെ കയറിയാല് പോലും കാഴ്ചകളുടെ പൂരമാണ്. ഇനിയും കാഴ്ചകളിലേക്ക് പോകണമെങ്കില് പറ്റിയ വഴി ട്രക്കിങ്ങാണ്. കാടിനുള്ളിലേക്ക് കയറി, പച്ചപ്പിന്റെ വിവിധ രൂപങ്ങളെ കണ്ട് കോടമഞ്ഞും ചാറ്റല് മഴയും ഇടയ്ക്കിടയ്ക്ക് തലകാണിക്കുന്ന കാട്ടുമൃഗങ്ങളെയും കണ്ടുള്ള യാത്രയ്ക്ക് പറ്റിയ പശ്ചിമഘട്ടത്തിലെ ട്രക്കിങ് റൂട്ടുകള് പരിചയപ്പെടാം...\nകര്‍ണ്ണാടകയിലെ ഏറ്റവും മനോഹരമായ ട്രക്കിങ് പാതകളില് ഒന്നാണ് കൊടചാദ്രി. മൂകാംബിക വന്യജീവി സങ്കേതത്തിന് നടുവിൽ സമുദ്രനിരപ്പിൽ നിന്ന് 4411 അടി ഉയരത്തിൽ സ്ഥിതി ചെയ്യുന്ന ഇവിടം കാടിനുള്ളിലെ കാഴ്ചകള് ആസ്വദിക്കുവാന് പറ്റിയ യാത്രകളില് ഒന്നാണ്. ട്രക്കിങ്ങില് തുടക്കക്കാര് ആണെങ്കില് പോലും വലിയ പ്രയാസങ്ങളില്ലാതെ യാത്ര പൂര്‍ത്തീകരിക്കാം. ആകെ ദൂരം അങ്ങോട്ടും ഇങ്ങോട്ടും 14 കിലോമീറ്ററാണ്.\nവയനാട്ടിലെ സഞ്ചാരികളുടെ സ്വര്‍ഗ്ഗമാണ് ചെമ്പ്ര കൊടുമുടി. വയനാട് ഹിൽ റേഞ്ചിന്റെ ഏറ്റവും ഉയർന്ന കൊടുമുടിയായ ഇത് സമുദ്രനിരപ്പിൽ നിന്ന് 2000 മീറ്റർ ഉയരത്തിൽ സ്ഥിതി ചെയ്യുന്നു. വയനാട് ജില്ലയുടെ മുഴുവൻ മാത്രമല്ല, കോഴിക്കോട്, മലപ്പുറം, നീലഗിരി ജില്ലകളുടെ കാഴ്ച ഇവിടെ നിന്നും കാണുവാന് സാധിക്കും. ചെമ്പ്ര കൊടുമുടി വരെ ട്രക്കിംഗ് ചെയ്യണമെങ്കിൽ മേപ്പാടി ഫോറസ്റ്റ് ഓഫീസിൽനിന്നും അനുമതി വാങ്ങേണ്ടതാണ്.\nരത്തന്‍ഗഡ് കോട്ട ട്രക്കിങ്\n400 വർഷം പഴക്കമുള്ള രത്തന്‍ഗഡ് കോട്ട ട്രക്കിങ് മഹാരാഷ്ട്ര-ഗോവ അതിര്‍ത്തിയിലായി സ്ഥിതി ചെയ്യുന്ന ഇടമാണ്. രത്തൻവാടി എന്നു പേരായ ഗ്രാമത്തില് സ്ഥിതി ചെയ്യുന്ന ഈ കുന്ന് ഭണ്ഡാര്‍ദാരയ്ക്ക അഭിമുഖമായി നില്‍ക്കുന്നു. കോട്ടയുടെ നാല് കവാടങ്ങളുടെയും പേര് ഗണേഷ്, ഹനുമാൻ, കൊങ്കൺ, ത്രിംബക്ക് എന്നിങ്ങനെയാണ്. ഇതിന് സമീപം നിരവധി കിണറുകൾ ഉണ്ട് സഹ്യാദ്രി ശ്രേണിയുടെ ഒരു കാഴ്ച കുന്നിന് മുകളിലുള്ള കോട്ട അതിന്റെ കാഴ്ചക്കാർക്ക് നൽകുന്നു.\nഗോവയിലെ അവിശ്വസനീയമായ കാഴ്ചകള് പ്രദാനം ചെയ്യുന്ന ഇടമാണ് മാണ്ഡോവി നദിയിലെ ദുധ്സാഗർ വെള്ളച്ചാട്ടം.ഈ അത്ഭുതകരമായ ട്രെക്ക് ഗോവയിലെ പ്രകൃതി വിസ്മയങ്ങളിലൂടെ നിങ്ങളെ കൊണ്ടുപോകും, അത് ഒരു അത്ഭുതകരമായ അനുഭവമാണ്. ഈ ട്രെക്കിംഗിന് ധാരാളം റൂട്ടുകൾ ലഭ്യമാണ്. കാരണം പശ്ചിമഘട്ടത്തിന്റെ സൗന്ദര്യംഅതിന്റെ പൂര്‍ണ്ണതയിലെത്തുന്ന മഴക്കാലമാണ് ഇത് കാണുവാന് ഏറ്റവും യോജിച്ച സമയം.\nസമുദ്രനിരപ്പിൽ നിന്ന് 1894 മീറ്റർ ഉയരത്തിൽ, കുദ്രെമുഖ് കൊടുമുടി ട്രെക്കിംഗുകൾക്കും പ്രകൃതിസ്നേഹികള്‍ക്കും എക്സ്പ്ലോര് ചെയ്യുവാന് പറ്റിയ ഒരു പറുദീസയാണ്.അറബിക്കടലിനു മുകളിലുള്ള ആകാശത്തിന്റെയും മേഘങ്ങളുടെയും കാഴ്ചയിൽ കൊടുമുടിയിൽ നിന്നുള്ള ദൃശ്യം ഓരോ കാഴ്ചക്കാനും അതിശയം സമ്മാനിക്കും, കുദ്രേമുഖ് ദേശീയോദ്യാനത്തിലാണ് ഈ കൊടുമുടി സ്ഥിതി ചെയ്യുന്നത്. കുദ്രേമുഖിന്റെ ഏറ്റവും പ്രസിദ്ധവും മനോഹരവുമായ ട്രെക്കിംഗ് കുദ്രേമുഖ് കൊടുമുടിയിലേക്കുള്ള ട്രെക്കിംഗ് ആണ്.\n1748 മീറ്റർ ഉയരത്തിൽ കൂർഗിലെ ഏറ്റവും ഉയരമുള്ള കൊടുമുടിയാണ് തടിയന്റമോൾ. എത്തിപ്പെടുക എന്നത് അല്പം ബുദ്ധിമുട്ട് ആണെങ്കില് പോലും ഇതിനു മുകളിലെ കാഴ്ചകള് പകരം വയ്ക്കുവാനില്ലാത്തതാണ്. കർണാടകയിലെ ഏറ്റവും ഉയരം കൂടിയ രണ്ടാമത്തെ കൊടുമുടിയാണെങ്കിലും, പ്രകൃതിദത്തമായ പ്രകൃതിദൃശ്യങ്ങൾ ഇഷ്ടപ്പെടുന്നവർക്കും ട്രെക്കിംഗ് രംഗത്തെ തുടക്കക്കാർക്കും തടിയന്റമോൾ ട്രെക്കിംഗ് ഒരു മികച്ച ഓപ്ഷനാണ്. ട്രക്കിംഗുകൾക്കു പുറമേ, യാത്രയുടെ പകുതിയോളം വാഹനത്തിൽ എത്താൻ കഴിയുന്നതിനാൽ പ്രകൃതി സ്നേഹികൾക്ക് ഇവിടം സന്ദർശിക്കാനാകും.\nസമുദ്രനിരപ്പിൽ നിന്ന് 1930 മീറ്റർ ഉയരത്തിൽ സ്ഥിതി ചെയ്യുന്ന മുല്ലയനഗിരി കൊടുമുടി പശ്ചിമഘട്ടത്തിലെ ബാബ ബുഡാൻ ഗിരി റേഞ്ചിലാണ് സ്ഥിതി ചെയ്യുന്നത്. നീലഗിരിക്കും ഹിമാലയത്തിനും ഇടയിലുള്ള ഏറ്റവും ഉയർന്ന കൊടുമുടിയായാണിത്. വളരെ സമാധാനപൂര്‍വ്വമായി യാത്ര പോകുവാന് സാധിക്കുന്ന ഇവിടം സാഹസികര‍്‍ക്കും പ്രകൃതി സ്നേനഹികള്‍ക്കും ഒരുപോലെ ഇഷ്ടപ്പെടുന്ന സ്ഥലമാണ്.\nപശ്ചിമഘട്ടത്തിലെ ഏറ്റവും സവിശേഷമായ ട്രക്കുകളിൽ ഒന്നാണ് സകലേഷ്പൂർ ട്രെക്കുകൾ. നിങ്ങൾ ഒരു ട്രെക്കിംഗ് പ്രേമിയാണെങ്കിൽ, നിങ്ങൾക്ക് ഇത് അനുഭവിക്കാൻ കഴിയും. ട്രെക്കിംഗ് സകലേഷ്പൂരിന്റെ ഗ്രാമഭാഗത്തിന് സമീപം ആരംഭിച്ച് കുക്കെ സുബ്രഹ്മണ്യ സ്റ്റേഷൻ വരെ ഇത് നീളുന്നു. പ്രകൃതിയുടെ മടിത്തട്ടിലൂടെ ഒരാൾ സഞ്ചരിക്കുന്ന ഹരിത പാത എന്നാണ് ഇത് അറിയപ്പെടുന്നത്. പ്രകൃതിദത്തമായ മല്ലല്ലിയും ഷിറാഡി വെള്ളച്ചാട്ടവും ഉൾപ്പെടുന്ന വഴിയിൽ എണ്ണമറ്റ കാഴ്ചകൾ കാണാൻ കഴിയും; ബിസിൽ റിസർവ് ഫോറസ്റ്റ് പോലുള്ള മനോഹരമായ മഴക്കാടുകളും, മൂഡബിദ്രി ജെയിൻ പഠന കേന്ദ്രം, ടിപ്പു സുൽത്താൻ കോട്ട തുടങ്ങി നിരവധി ആകർഷണങ്ങൾ. ഈ ട്രെക്കിംഗിൽ നിങ്ങൾക്ക് ചില കാട്ടു ആനകളെയും മറ്റ് ജീവികളെയും കാണാം.\nഅരിപ്പയില് കാടുകയറാന് പോകാം...കെഎസ്ആര്‍ടിസിയുടെ പുത്തന് യാത്രാ വിശേഷങ്ങള്\nസ്വര്‍ഗ്ഗത്തിലേക്കുള്ള വഴിയില് ത്രിമൂര്‍ത്തികള് ധ്യാനിക്കാനെത്തുന്നിടം,അതിശയങ്ങളവനാനിക്കാത്ത സതോപന്ത് താല്!\nഉയരങ്ങളിലേക്ക് കയറാം...ഏറ്റവും മികച്ച ഹിമാലയന് ട്രക്കിങ്ങുകള്\nRead more about: trekking travel western ghats


കുഞ്ഞിനെ മടിയിലിരുത്തി തറയിലിരുന്ന് പരീക്ഷയെഴുതുന്ന അഫ്ഗാന് യുവതി; ചിത്രങ്ങള് വൈറല് • ഇ വാർത്ത | evartha\nകുഞ്ഞിനെ മടിയിലിരുത്തി തറയിലിരുന്ന് പരീക്ഷയെഴുതുന്ന അഫ്ഗാന് യുവതി; ചിത്രങ്ങള് വൈറല്\nകുഞ്ഞിനെ മടിയിലിരുത്തി തറയിലിരുന്ന് പരീക്ഷയെഴുതുന്ന അഫ്ഗാന് യുവതിയുടെ ചിത്രങ്ങള് വൈറലാകുന്നു. 25കാരിയായ ജഹാന് താബ് ആണ് അഫ്ഗാനിലെ നില്ലി നഗരത്തിലുള്ള യൂണിവേഴ്‌സിറ്റിയില് പ്രവേശനം നേടുന്നതിനായി പ്രവേശന പരീക്ഷ കുഞ്ഞിനെ പരിചരിച്ചുകൊണ്ട് തറയിലിരുന്ന് എഴുതിയത്.\nകുഞ്ഞിന് രണ്ട് മാസം മാത്രമാണ് പ്രായം. പരീക്ഷ തുടങ്ങുമ്പോള് കസേരയിലിരിക്കുകയായിരുന്നു ജഹാന്. എന്നാല് ഇടയ്ക്ക് കുഞ്ഞ് കരയാന് തുടങ്ങി. ഇതോടെ അവിടെ നിന്ന് എഴുന്നേറ്റ് വന്ന് കുഞ്ഞിനെ എടുത്ത് മടിയിലിരുത്തി ജഹാന് തറയിലിരുന്നു കൊണ്ട് പരീക്ഷ എഴുതാന് തുടങ്ങി.\nഎക്‌സാമിനര് യാഹ്യ ഇര്‍ഫാന് ആണ് ജഹാന്റെ ചിത്രങ്ങള് പകര്‍ത്തിയത്. അദ്ദേഹം തന്നെയാണ് ചിത്രം ഫെയ്‌സ്ബുക്കില് പങ്കുവെച്ചതും. ചിത്രം വൈറലായതോടെ നിരവധി പേരാണ് സോഷ്യല്‍മീഡിയയിലൂടെ ജഹാനെ അഭിനന്ദിച്ചത്. ഏവര്‍ക്കും പ്രചോദനവും മാതൃകയുമാകുന്ന പ്രവൃത്തിയാണ് ജഹാന്റേതെന്നാണ് സോഷ്യല്‍മീഡിയയില് വന്ന കമന്റുകളില് പറയുന്നത്.


അടുക്കളയിലെ ഈ സൂത്രവിദ്യകൾ നിങ്ങൾ ഇനിയും അറിഞ്ഞില്ലേ.. പെട്ടെന്ന് കണ്ടു നോക്കൂ 👌👌 - Classic Movies\nനമ്മുടെ വീടുകളിൽ എല്ലാം അഴുകാവുന്ന ഒരു വസ്തുവാണ് സ്വിച്ച് ബോർഡുകൾ എളുപ്പത്തിൽ സ്വിച്ച് ബോർഡിലെ അഴുക്ക് നീക്കം ചെയ്യുന്നതിനുള്ള ഒരു അടിപൊളി സൂത്രമാണ് ആദ്യമായി വീഡിയോയിലൂടെ പരിചയപ്പെടുത്തുന്നുന്നത്. ചുമരിനോട് ചേർന്നുള്ള ടൈലുകളിലെ അഴുക്ക് വൃത്തിയാക്കി എടുക്കാൻ നമ്മൾ ഇവിടെ ഉപയോഗിക്കുന്നത് ടൂത് ബ്രെഷും പൗഡറുമാണ്. എങ്ങനെയാണെന്ന് വീഡിയോയിൽ വിശദമായി കാണിച്ചു തരുന്നുണ്ട്.\nകൂടാതെ മറ്റു ഉപകാരപ്രദമായ കുറച്ച് അറിവുകൾ കൂടി വീഡിയോയിൽ ഉൾപ്പെടുത്തിയിരിക്കുന്നു. ഇതൊക്കെ വീട്ടിൽ ട്രൈ ചെയ്ത നോക്കൂ.. വീട്ടമ്മമാർക്ക് വളരെ ഉപകാരപ്രദമായ ചില ടെക്‌നിക്കുകളും പൊടി നമ്പറുകളുമാണ് ഈ വിഡിയോയിൽ പറയുന്നത്. ഇവയിൽ ഉൾപ്പെട്ടിട്ടുള്ള ചില കാര്യങ്ങൾ നിങ്ങൾക്ക് അറിയുമെങ്കിലും അറിയാത്ത അറിവുകൾ ഉപകാരപ്പെടട്ടെ.


രാജസ്ഥാനിൽ 15 മന്ത്രിമാർ ഇന്ന് സത്യപ്രതിജ്ഞ ചെയ്യും; സച്ചിൻ പൈലറ്റിന് ആശ്വാസം - Pravasishabdam\nHome News National രാജസ്ഥാനിൽ 15 മന്ത്രിമാർ ഇന്ന് സത്യപ്രതിജ്ഞ ചെയ്യും; സച്ചിൻ പൈലറ്റിന് ആശ്വാസം\nരാജസ്ഥാനിൽ 15 മന്ത്രിമാർ ഇന്ന് സത്യപ്രതിജ്ഞ ചെയ്യും; സച്ചിൻ പൈലറ്റിന് ആശ്വാസം\nരാജസ്ഥാനിൽ പുതിയ മന്ത്രിസഭ ഇന്ന് അധികാരം എൽക്കും. മന്ത്രിസഭാ അഴിച്ച് പണിക്ക് ശേഷണാണ് ഇന്ന് പുതിയ മന്ത്രിസഭ സത്യപ്രതിജ്ഞ ചെയ്ത് അധികാരമേൽക്കുന്നത്. മുഖ്യമന്ത്രി അശോക് ഗെഹ്ലോട്ടും സച്ചിൻ പൈലറ്റും തമ്മിലുള്ള പ്രശ്നങ്ങൾക്ക് അവസാനമിട്ടാണ് സത്യപ്രതിജ്ഞ. സച്ചിൻ പൈലറ്റ് വിഭാഗത്ത് നിന്നും5പേർ പുതിയ മന്ത്രിമാരാകും. ഇന്ന് വൈകിട്ട് രാജ്ഭവനിലാണ് സത്യപ്രതിജ്ഞ നടക്കുക.മാസങ്ങൾ നീണ്ട തർക്കങ്ങൾ പരിഹരിച്ചുകൊണ്ടാണ് രാജസ്ഥാനിൽ പുതിയ മന്ത്രിസഭ അധികാരമേൽക്കുന്നത്. ചടങ്ങിൽ ഗവർണർ കൽരാജ് മിശ്ര സത്യവാചകം ചൊല്ലികൊടുക്കും. മുഖ്യമന്ത്രി അശോക് ഗെഹ്ലോട്ടും മുൻ ഉപമുഖ്യമന്ത്രി സച്ചിൻ പൈലറ്റും തമ്മിലുള്ള അസ്വാരസ്യങ്ങൾ പരിഹരിച്ചാണ് സച്ചിന്റെ ഭാഗത്ത് നിന്നുള്ള നേതാക്കളെ കൂടി ഉൾപ്പെടുത്തി മന്ത്രിസഭാ വികസനം സാധ്യമാക്കിയത്.\n12 പുതുമുഖങ്ങൾ ഉൾപ്പടെ 15 പേർ മന്ത്രിസഭയുടെ ഭാഗം ആകുമെന്നാണ് റിപ്പോർട്ട്. ഇതിൽ5പേർ സച്ചിൻ പൈലറ്റ് വിഭാഗത്ത് നിന്നുമാണ്. സച്ചിൻ പൈലറ്റിനെ വിശ്വസ്തരായ ഹേ മാറാം ചൗധരി, വിശ്വന്ദ്ര സിംഗ്, മുരരി ലാൽ മീന, ബിജേണ്ട്ര ഓല, രമേശ് മീന എന്നിവർ ഇന്ന് സത്യപ്രതിജ്ഞ ചെയ്യും. പുനഃസംഘടനയുടെ ഭാഗമായി നിലവിലെ എല്ലാം മന്ത്രിമാരും രാജിവെച്ചിരുന്നു. നേരത്തെ ദില്ലിയിൽ എത്തിയ മുഖ്യമന്ത്രി അശോക് ഗെഹ്ലോട്ട് കേന്ദ്ര നേതാക്കളുമായി ചർച്ച നടത്തിയിരുന്നു. അശോക് ഗെഹ്ലോട്ടിന്റെ വിശ്വസ്തരെ പാർട്ടി ചുമതലയിലേക്ക് എത്തിച്ചുള്ള അനുരഞ്ജനം വിജയിച്ചത്. വിദ്യാഭ്യാസ മന്ത്രി സ്ഥാനം രാജിവെച്ച ഗോവിന്ദ് സിങ് ദോട്ടോശ്ര PCC അധ്യക്ഷൻ ആകും. മറുവശത്ത് ഗുജറാത്തിലെ തെരഞ്ഞെടുപ്പ് മുന്നിൽ കണ്ട് സച്ചിൻ പൈലറ്റിന് ഗുജറാത്തിന്റെ ചുമതല നൽകാനും ഹൈക്കമാൻഡ് ആലോചിക്കുന്നുണ്ട്.\nPrevious articleദത്ത് വിവാദം; നടന്നത് കുട്ടിക്കത്തെന്നും ഷിജുഖാനെ അറസ്റ്റ് ചെയ്യണമെന്നും അനുപമ\nNext articleകഴക്കൂട്ടത്ത് സിപിഐഎം നേതാവിന്റെ വീടിന് നേരെ ആക്രമണം; നാടൻ ബോംബെറിഞ്ഞു,സംഭവം കഴക്കൂട്ടത്ത്\nഈരാറ്റുപേട്ടയില് പ്ലസ് വണ് വിദ്യാര്‍ഥിനിയെ കാണാതായി\nകേരളാ സർക്കാർ-ഗവർണർ പോരിന് താൽക്കാലിക വിരാമം; നിലപാടിൽ മാറ്റം വരുത്തി ഗവർണർ


നമ്മൾ ആക്രമിച്ച ഭീകരവാദി ക്യാമ്പുകൾ ഗൂഗിൾ മാപ്പിൽ ഇവിടെ കാണാം | Here's How to Spot The Terrorist Camps on Google Maps – News18 Malayalam\nബാലകോട്ടിലുള്ള ജെയ്ഷ്-ഇ-മൊഹമ്മദിന്‍റെ പരിശീലന ക്യാംപിലാണ് ഇന്ത്യ ആക്രമണം നടത്തിയത്.\nLast Updated : February 27, 2019, 13:20 IST\nന്യൂഡൽഹി: ചൊവ്വാഴ്ച പുലർച്ചെ മൂന്നുമണിയോടെയാണ് ഇന്ത്യൻ എയർ ഫോഴ്സിന്‍റെ മിറാഷ് - 2000 യുദ്ധവിമാനങ്ങൾ പാകിസ്ഥാൻ കൈവശപ്പെടുത്തിയിരിക്കുന്ന കശ്മീരിലെ ജെയ്ഷ് - ഇ - മുഹമ്മദ് ഭീകരവാദി കേന്ദ്രങ്ങൾ തകർത്തത്. ഭീകരവാദികൾക്കെതിരെ ആയിരുന്നു തങ്ങളുടെ ആക്രമണമെന്ന് ഇന്ത്യ വ്യക്തമാക്കിയിരുന്നു.\nഇന്നു പുലർച്ചെ നടന്ന ആക്രമണം ഇന്‍റലിജൻസ് നേതൃത്വം നൽകിയത് ആയിരുന്നു. ബാലകോട്ടിലുള്ള ജെയ്ഷ്-ഇ-മൊഹമ്മദിന്‍റെ പരിശീലന ക്യാംപിലാണ് ഇന്ത്യ ആക്രമണം നടത്തിയത്. ഈ ആക്രമണത്തിൽ ജെയ്ഷ്-ഇ-മുഹമ്മദ് ഭീകരവാദികൾ, പരിശീലകർ, സീനിയർ കമാൻഡർ, ജിഹാദികൾ എന്നിവർ കൊല്ലപ്പെട്ടു. മീഡിയ ബ്രീഫിംഗിൽ വിദേശകാര്യ സെക്രട്ടറി വിജയ് ഖോഖലെ പറഞ്ഞു. ബാലകോട്ടിലെ ജെയ്ഷ്-ഇ-മൊഹമ്മദിന്‍റെ ഭീകരവാദ ക്യാംപ് ആക്രമിച്ചതായി സർക്കാരും സമ്മതിച്ചിട്ടുണ്ട്. പാകിസ്ഥാന്‍റെ അധീനതയിലുള്ള കശ്മീരിൽ 50 മൈൽ ഉള്ളിലേക്കായാണ് ഈ സ്ഥലം സ്ഥിതി ചെയ്യുന്നത്.\nസ്ഥലവും സമയവും കുറിച്ച് പാകിസ്ഥാൻ ഇന്ത്യയ്ക്ക് തിരിച്ചടി നൽകുമെന്ന് പാക് വിദേശകാര്യമന്ത്രി\nഗൂഗിൾ മാപ്പിൽ നിങ്ങൾക്ക് ഈ സ്ഥലം വളരെ എളുപ്പത്തിൽ കണ്ടെത്താൻ കഴിയും. പാകിസ്ഥാൻ കൈവശപ്പെടുത്തിയിരിക്കുന്ന കശ്മീരിലാണ് ഈ സ്ഥലം. നിങ്ങളുടെ ഫോണിലെ ഗൂഗിൾ മാപ്പിലും ഈ സ്ഥലം കാണാവുന്നതാണ്. നിങ്ങളുടെ പേഴ്സണൽ കംപ്യൂട്ടറിലെ ബ്രൗസറിലും മൊബൈലിലും ബാലകോട് എന്ന് തിരയുക. ഒരുപാട് ബാലകോട്ടുകൾ നിങ്ങളുടെ ഗൂഗിൾ മാപ്പിൽ തെളിഞ്ഞുവരും. അതിൽ മധ്യപ്രദേശിലും ഉത്തരാഖണ്ഡിലും ബാലകോടുകൾ കാണാം. പൂഞ്ചിലും ജമ്മു കശ്മീരിലും ബാല കോട് എന്ന പേരിൽ സ്ഥലങ്ങളുണ്ട്.\nഎന്നാൽ, കഴിഞ്ഞദിവസം ആക്രമണം നടന്ന ബാലകോട് പാകിസ്ഥാനിലെ ഖൈബർ - പത്തുംഗ്വ പ്രവിശ്യയിലെ മാൻസെഹ്റ ജില്ലയിലെ ഒരു ടൗൺ ആണ്. ജെയ്ഷ്-ഇ-മുഹമ്മദ് ഏറ്റവും പഴക്കമുള്ള പരിശീലന ക്യാംപുകളിൽ ഒന്നാണ് ഇത്. ടിൻ റൂഫ് ഷെഡുകളാണ് ഇവിടെ ഉള്ളവയിൽ ഏറെയും. ഒരു ചെറിയ മോസ്കും ബങ്കർ രീതിയിലുള്ള വീടുകളും ഉണ്ട്.\nബാലകോടിൽ നിന്ന് 40 കിലോമീറ്റർ അകലെയുള്ള മുസ്സാഫറബാദിലും ചകോടിയിലും ഭീകരവാദ ക്യാംപുകൾ ആക്രമിച്ചെന്നും റിപ്പോർട്ടുകൾ ഉണ്ടായിരുന്നു. മുസ്സാഫറബാദിൽ നിന്ന് 57 കിലോമീറ്റർ അകലെയാണ് ചകോടി. ഫെബ്രുവരി 14ന് പുൽവാമയിൽ നടന്ന ഭീകരാക്രമണത്തിൽ 40 സി ആർ പി എഫ് ജവാൻമാർ വീരമൃത്യു വരിച്ചിരുന്നു.\nFirst published: February 26, 2019, 21:56 IST


Posted by SUJAY at 11:17 PM No comments:\nPosted by SUJAY at 5:09 AM No comments:\nവചനം (1989)....ലെനിന് രാജേന്ദ്രന്‍റെ ഒരു നല്ല ചിത്രം....ആള്‍ദൈവങ്ങള് രണ്ടു തരത്തിലുണ്ട്, പിടിക്കപ്പെട്ടവരും പിടിക്കപ്പെടാത്തവരും. കേരളത്തില് ആള്‍ദൈവങ്ങള് ക്ലച്ചു പിടിക്കാന് തുടങ്ങുന്ന കാലത്ത്, വലിയ വ്യവസായ സാമ്രാജ്യങ്ങള് പടുത്തുയര്‍ത്താന് തുടങ്ങുന്നതിന് മുന്‍പാണ് വചനം പുറത്ത് വരുന്നത്. അമൃതാനന്ദമയി, സായി ബാബ ലൈനിലുള്ള ആള്‍ദൈവ സംസ്കാരത്തില് നിന്ന് അല്‍പ്പം വ്യത്യസ്തത പുലര്‍ത്തുന്ന ശാന്തിഗിരി ആശ്രമത്തെയാണ് ശാന്തിപുരം എന്ന പേരില് ലെനിന് ലക്ഷ്യം വച്ചിരിക്കുന്നത് എന്ന് തോന്നുന്നു. എങ്കിലും അമ്മ, ബാബ, ഗുരു തുടങ്ങി വിവിധ പേരുകളില് അറിയപ്പെടുന്ന എല്ലാ തരത്തിലുള്ള മനുഷ്യദൈവങ്ങളെയും, അധികാര കേന്ദ്രങ്ങളുടെ തണലില് തഴച്ചു വളരുന്ന അവരുടെ സെക്സ് ടൂറിസം കേന്ദ്രങ്ങളായ ആശ്രമങ്ങളെയും മാഫിയാ സംഘങ്ങളെയും വലിച്ചു കീറുന്നുണ്ട് ഈ ചിത്രം.\nവചനത്തിലെ ശാന്തനും നിഷ്കളങ്ക ഭാവമുള്ളവനുമായ വില്ലന്, ചാരുഹാസന്‍റെ മികച്ച വേഷങ്ങളില് ഒന്നാണ്. ശാന്ത പ്രകൃതത്തിനിടയിലും അയാളുടെ കണ്ണുകളില് നിഗൂഢതയുണ്ട്. വികലമായ ചേഷ്ടകളും കോമാളിത്തരങ്ങളും ഇല്ലാതെ ഇത്രയും നന്നായി ആത്മീയതയുടെ കച്ചവടക്കാരെയും അവരുടെ ആത്മ സംഘര്‍ഷങ്ങളെയും അവതരിപ്പിച്ച മറ്റൊരു ചിത്രം ഉണ്ടായിട്ടില്ല. ശക്തമായ വിമര്‍ശനങ്ങളും യുക്തി വിചാരങ്ങളും കുറെ ഉദ്ധരണികളും തിരുകിക്കയറ്റിയ പ്രഭുവിന്‍റെ മക്കള് എന്ന സിനിമ ഒരു കലാസൃഷ്ടിയെന്ന നിലയില് വികലമായിപ്പോയിരുന്നു. വചനത്തിന് ഉള്ളതും പ്രഭുവിന്‍റെ മക്കള്‍ക്ക് ഇല്ലാത്തതും ശക്തമായ തിരക്കഥയും അതിന്‍റെ ശക്തമായ സാക്ഷാത്കാരവുമാണ്.....ലെനിന് രാജേന്ദ്രന്‍റെ വചനത്തില് നിന്ന് രാജീവ് അഞ്ചലിന്‍റെ ഗുരു (1997) വിലേക്ക് എത്തുമ്പോഴേക്കും കേരളം അതിന്‍റെ നവോത്ഥാനത്തില് നിന്നുള്ള പുറകോട്ടു നടത്തം ആരംഭിച്ചിരുന്നു.....\nPosted by SUJAY at 4:43 AM No comments:\nവൈകുന്നേരം ദമയന്തി റാണെയുടെ വീട്ടില് പാര്‍ടി തുടങ്ങുകയാണ്. പ്രമുഖ നാടകകൃത്ത് ദിവാകര് ബര്‍വേയുടെ പുരസ്കാര നേട്ടം ആഘോഷിക്കാനാണ് പാര്‍ടി. എഴുത്തുകാരും കലാകാരന്മാരും ബുദ്ധിജീവികളും ഉള്‍പ്പടെ ഉപരി-മദ്ധ്യവര്‍ഗങ്ങളില് പെട്ട പല സ്വഭാവത്തിലുള്ള മനുഷ്യര് പാര്‍ടിക്കെത്തുന്നുണ്ട്. അവരില് മാര്‍ക്സിസ്റ്റ് ലേബല് ഉള്ളവരുള്‍പ്പടെയുള്ള ദന്തഗോപുര വാസികളുണ്ട്, കടുത്ത ലൈംഗിക അസംതൃപ്തി ഉള്ളവരും വിടന്മാരുമുണ്ട്, ക്ഷണിക്കപ്പെടാത്തവരുമുണ്ട്, ഇവരുടെയെല്ലാം കാപട്യം നിറഞ്ഞ പ്രകടനങ്ങള് കൊണ്ട് സമ്പന്നമാണ് പാര്‍ടി. പാര്‍ടി പുരോഗമിക്കുന്നു.\nചിത്രത്തിന്‍റെ അവസാന രംഗത്ത് മാത്രം പ്രത്യക്ഷപ്പെടുന്ന കവി അമൃത് മറ്റു കഥാപാത്രങ്ങളുടെ സംഭാഷണങ്ങളിലൂടെ തുടക്കം മുതല് നിറഞ്ഞു നില്‍ക്കുന്നുണ്ട്. എഴുത്തുകാരും കലാകാരന്മാരും പുലര്‍ത്തേണ്ട സാമൂഹിക പ്രതിബദ്ധതയെ കുറിച്ച് ചൂടേറിയ ചര്‍ച്ചയും വാദ-പ്രതിവാദവും നടക്കുന്നു. കല കലക്ക് വേണ്ടി, കല സമൂഹത്തിനു വേണ്ടി, കാലങ്ങളായി തുടരുന്ന ഈ ചര്‍ച്ചയുടെ തുടര്‍ച്ച തന്നെ ഇവിടെയും. സാമൂഹ്യ പ്രശ്നങ്ങളോട് പ്രതികരിക്കുമ്പോള് ഒരു കലാകാരന് ഇരട്ട വ്യക്തിത്വം സാദ്ധ്യമാണോ? കലാകാരന് ഒരു രാഷ്ട്രീയ പാര്‍ടിയുടെ ഭാഗമായിരിക്കേണ്ടത് അനിവാര്യമല്ലെങ്കിലും രാഷ്ട്രീയ പ്രക്രിയയെ, ജനകീയ പ്രക്ഷോഭങ്ങളെ അവഗണിക്കാന് കഴിയുമോ? വൈയക്തികമായ സംഘര്‍ഷങ്ങളില് മാത്രം ഒതുങ്ങി ജീവിക്കുന്ന എഴുത്തുകാരെയും കലാകാരന്മാരെയും അസ്വസ്ഥരാക്കുകയും അവരുടെ ഉറക്കം കെടുത്തുകയുമാണ് അമൃത്. ഗോവിന്ദ് നിഹലാനിയുടെ ശക്തമായ ഒരു രാഷ്ട്രീയ ചിത്രം.....\nഇബ്സന്‍റെ എനിമി ഓഫ് ദ പീപ്പിള് എന്ന നാടകത്തെ ആധാരമാക്കി സത്യജിത് റായ് സംവിധാനം ചെയ്ത ചിത്രമാണ് ഗണശത്രു (1989). പശ്ചിമ ബംഗാളിലെ ഒരു ചെറു നഗരമായ ചന്ദിപ്പൂരില് മഞ്ഞപ്പിത്തം അടക്കമുള്ള രോഗങ്ങള് വ്യാപകമായി പ്രത്യക്ഷപ്പെടുന്നു. ഒരു ചെറിയ വിനോദ സഞ്ചാര കേന്ദ്രമായി രൂപാന്തരപ്പെട്ടിരിക്കുന്ന ചന്ദിപ്പൂരിന്‍റെ പ്രധാന വരുമാന സ്രോതസ് നഗരത്തിലെ ക്ഷേത്രമാണ്. അമ്പലത്തില് നിന്നുള്ള 'വിശുദ്ധ' ജലമാണ് രോഗ കാരണമെന്ന് വിശദമായ പരിശോധനാ ഫലത്തിന്‍റെ അടിസ്ഥാനത്തില് ഡോക്ടര് അശോക് ഗുപ്ത കണ്ടെത്തുന്നു. വിശുദ്ധ ജലമായി അറിയപ്പെടുന്ന അഴുക്കുവെള്ളം കുടിച്ച ഭക്തജനങ്ങള്‍ക്കാണ് രോഗം ബാധിച്ചിരിക്കുന്നതെന്ന് ഗുപ്തക്ക് ബോദ്ധ്യമാകുന്നു. രോഗം പടർന്നു വലിയ പകർച്ച വ്യാധി ഉണ്ടാകുമോ എന്ന ആശങ്കയിലാണ് ഡോക്ടർ ഗുപ്ത. അതെ സമയം അശോക് ഗുപ്തയുടെ കണ്ടെത്തലുകള് സ്ഥാപിത താല്‍പര്യക്കാരെ അസ്വസ്ഥരാക്കുന്നു. അമ്പലത്തിലെ ജലവിതരണ സംവിധാനം പുനര് നിര്‍മ്മിക്കുക എന്ന നിര്‍ദ്ദേശം അവര്‍ക്ക് സ്വീകാര്യമല്ല. അതിനായി അമ്പലം അടച്ചിടെന്ടി വരുന്നതിനെ തുടര്‍ന്നുണ്ടാകുന്ന വരുമാന നഷ്ടമാണ് അവരെ അസ്വസ്ഥരാക്കുന്നത്.\nസ്വകാര്യ വ്യക്തിയുടെ ട്രസ്റ്റിനു കീഴിലുള്ള ക്ഷേത്രം നഗരസഭ ചെയർമാനും അശോക് ഗുപ്തയുടെ അനുജനുമായ നിഷിത് ഗുപ്തയുടെ ആശയമാണ്. തങ്ങളുടെ സങ്കുചിത താല്പര്യങ്ങൾ സംരക്ഷിക്കുന്നതിനായി യാഥാര്‍ത്ഥ്യം ജനങ്ങളിൽ നിന്ന് മറച്ചു വെക്കാനും സത്യം ജനങ്ങളെ അറിയിക്കാനുള്ള ഡോക്ടർ ഗുപ്തയുടെ നീക്കം ഏതു വിധേനയും പരാജയപ്പെടുത്താനും അവർ ആഗ്രഹിക്കുന്നു. അമ്പലത്തിലെ വിശുദ്ധ ജലം ഒരിക്കലും മലിനമാകില്ല എന്ന യുക്തിരഹിതമായ അന്ധവിശ്വാസം പൊതുജനങ്ങള്‍ക്കിടയില് ദൃഡപ്പെടുത്തിയാണ് പ്രചാരണം മുന്നോട്ടു പോകുന്നത്. ജനവാര്‍ത്ത എന്ന ചന്ദിപ്പൂരിലെ ഏക ദിനപ്പത്രത്തിന് ലബോറട്ടറി റിപ്പോട്ടിന്‍റെ അടിസ്ഥാനത്തിലുള്ള ലേഖനം ഗുപ്ത പ്രസിദ്ധീകരിക്കാന് നല്‍കുന്നു. തുടക്കത്തില് ലേഖനം പ്രസിദ്ധീകരിക്കാന് തയ്യാറാകുന്നുണ്ടെങ്കിലും അവരുടെ കപട നിലപാടുകളും നിഷീത് ഗുപ്തയുടെ സമ്മര്‍ദ്ദവും കാരണം പിന്‍വലിയുന്നു. ഇതേ തുടര്‍ന്ന് അശോക് ഗുപ്ത ഇത് സംബന്ധിച്ച് പൊതുജനങ്ങളെ ബോധവല്‍ക്കരിക്കുന്നതിനായി വിശദീകരണ യോഗം വിളിക്കുന്നു. വിശദീകരണ യോഗവും എതിര് ചേരിയില് ഉള്ളവര് ഹൈജാക്ക് ചെയ്യുകയാണ്. പൊതുജനാഭിപ്രായത്തെ അശോക് ഗുപ്തക്ക് എതിരായി തിരിക്കാനും വിശ്വാസവുമായി ബന്ധപ്പെടുത്തി പ്രശ്നത്തെ വഴി തിരിച്ചുവിടുന്നതിലും നിഷീത് ഗുപ്തയും അനുകൂലികളും വിജയിക്കുന്നു. അശോക് ഗുപ്ത ജനശത്രുവായി മാറുന്നു. എന്നാൽ റോണന്‍റെ സന്ദര്‍ഭോചിതമായ ഇടപെടലിലൂടെ യാഥാര്‍ത്ഥ്യം ജനങ്ങളില് എത്തിക്കാനുള്ള പ്രചാരണം വിജയിക്കുന്നു.\nമതകാര്യങ്ങളില് പൊതുവേ താല്‍പര്യമില്ലാത്ത ഡോക്ടര് അശോക് ഗുപ്തയെ പൊതുജനശത്രുവാക്കി ചിത്രീകരിക്കാനുള്ള നിഷീത് ഗുപ്തയുടെയും കൂടെയുള്ളവരുടെയും ശ്രമങ്ങള്, അവരുടെ കുത്സിത പ്രചാരണ തന്ത്രങ്ങള് തുടങ്ങിയവ ഗണശത്രുവിനെ ഒരു ശക്തമായ രാഷ്ട്രീയ ചിത്രമാക്കി മാറ്റുന്നുണ്ട്. മതം, വിശ്വാസം തുടങ്ങിയ വലിയ രാഷ്ട്രീയ ആയുധങ്ങള് എങ്ങനെയാണ് ജനകീയ പ്രശ്നങ്ങളിൽ നിന്ന് ശ്രദ്ധ തിരിക്കുന്നതിലും ജനങ്ങളുടെ യഥാര്‍ത്ഥ പൊതു താല്‍പര്യങ്ങളെ അട്ടിമറിക്കുന്നതിലും പങ്കു വഹിക്കുന്നത് എന്നതിന്‍റെയും ചിത്രീകരണമാണ് ഗണശത്രു. സങ്കുചിത രാഷ്ട്രീയ വ്യവഹാരങ്ങള്‍ക്കിടയില് ജനകീയ താല്‍പര്യങ്ങള് ഉയര്‍ത്തിപ്പിടിക്കുന്ന ഒറ്റപ്പെട്ട ശബ്ദങ്ങളെ ദുര്‍ബലമാക്കുന്നതിനായി ഭരണവര്‍ഗവും പലപ്പോഴും മാധ്യമങ്ങളും പിന്തുടരുന്ന നെറികെട്ട പ്രചാരണ തന്ത്രങ്ങളും ഇവിടെ കാണാം.\nക്ഷേത്രം ചിത്രീകരിക്കുന്ന ഒരു രംഗം മാത്രമാണ് ചിത്രത്തില് ഔട്ട് ഡോര് ആയി ഉള്ളത്. ബാക്കിയെല്ലാം ഇന്‍ഡോര് ചിത്രീകരണമാണ്. ഇബ്സന്‍റെ നാടകം ആധാരമാക്കി എടുത്ത ഗണശത്രുവിനും നാടകത്തിന്‍റെ പ്രകടമായ സ്വാധീനമുണ്ട്. സൗമിത്ര ചാറ്റര്‍ജി കേന്ദ്ര കഥാപാത്രമായ ഡോക്ടർ അശോക് ഗുപ്തയാകുമ്പോൾ, ധൃതിമാന് ചാറ്റര്‍ജി, ദീപാങ്കര് ഡേയ്, മമത ശങ്കര് തുടങ്ങിയവരാണ് മറ്റു പ്രധാന കഥാപാത്രങ്ങൾക്ക് ജീവൻ നൽകുന്നത്. പ്രകടമായ തീയറ്റര് സ്വഭാവം കാരണം കാര്യമായ ക്യാമറ ചലനങ്ങളും ആവശ്യമായി വരുന്നില്ല. അഡാപ്ട്ടെഷന് വലിയ സാധ്യതയുള്ള ശക്തമായ പ്രമേയം തന്നെയാണ് ചിത്രത്തിന്‍റെ കരുത്ത്. ആള്‍ക്കൂട്ട മനശാസ്ത്രത്തിനും സങ്കുചിത സാമ്പത്തിക, രാഷ്ട്രീയ താല്‍പര്യങ്ങള്‍ക്കും അപ്പുറത്ത് യുക്തിബോധവും സത്യസന്ധതയും മുറുകെപ്പിടിക്കുന്ന, ഉറച്ച ബോദ്ധ്യത്തോടെ അപ്രിയ സത്യങ്ങള് ഉറക്കെ വിളിച്ചു പറയുന്ന അശോക് ഗുപ്തമാരെ ചരിത്രത്തില് ഉടനീളം കാണാം....\nആന്ദ്രെ, ഇവാന്, 12 വര്‍ഷത്തിന് ശേഷം മടങ്ങി വരുന്ന അവരുടെ അച്ഛന്....ദ റിട്ടേണിലെ കേന്ദ്ര കഥാപാത്രങ്ങള്. മൂന്നും പേരും ഒരു യാത്ര പോവുകയാണ്. യാത്ര അവരെ എത്തിക്കുന്നത് എവിടെയാണ്? ഒരു തിരിച്ചു വരവിന്‍റെ കഥയാണ് ആന്ദ്രെ സ്വെഗിന്‍സേവിന്‍റെ റഷ്യന് ചലച്ചിത്രം ദ റിട്ടേണ് പറയുന്നത്. ഒറ്റപ്പെടലുകളിലും അന്യവത്കരണത്തിലും മനുഷ്യബന്ധങ്ങളുടെ സങ്കീര്‍ണതകളിലുമാണ് ചിത്രം കേന്ദ്രീകരിക്കുന്നത്.\nആന്ദ്രെ ശുദ്ധഗതിക്കാരനാണ്. സമൂഹവുമായി തുറന്നു ഇടപെടുന്നു. വെല്ലുവിളികള് ഏറ്റെടുക്കുന്നു. 12 വര്‍ഷത്തിന് ശേഷമുള്ള അച്ഛന്‍റെ തിരിച്ചു വരവില് അവന് സന്തുഷ്ടനാണ്. അച്ഛനോട് വിധേയത്വം പുലര്‍ത്താനും ആന്ദ്രേക്ക് മടിയില്ല. അതേസമയം അനുജനായ ഇവാന് താരതമ്യേന അന്തര്‍മുഖനാണ്. പലപ്പോഴും സ്വാര്‍ത്ഥനുമാണ്. സംശയത്തിന്‍റെയും ഭീതിയുടെയും അതിപ്രസരമില്ലാതെ ഒന്നിനെയും നോക്കിക്കാണാനോ വെല്ലുവിളികള് ഏറ്റെടുക്കാനോ ഇവാന് തയ്യാറല്ല. അപകര്‍ഷതാ ബോധം ഇവാനെ വേട്ടയാടുന്നു. എപ്പോഴും അമ്മയെ ആണ് അഭയസ്ഥാനമായി അവന് കാണുന്നത്. ഭീരുക്കളെ വിളിക്കാന് പൊതുവായി ഉപയോഗിക്കുന്ന ചിക്കന് എന്ന പേരാണ് ഇവാന് സുഹൃത്തുക്കള് നല്‍കിയിരിക്കുന്നത്. അച്ഛനെക്കുറിച്ച് ഇവാന് ഓര്‍മയില്ല. അച്ഛന്‍റെ മടങ്ങിവരവില് ഇവാന് വലിയ സന്തോഷവുമില്ല. അയാളുടെ മുരടനും വിചിത്രമായതുമായ പെരുമാറ്റ രീതികള് ഇവാന് ഉള്‍ക്കൊള്ളാന് കഴിയുന്നില്ല. അച്ഛന്‍റെ അധികാരം സ്ഥാപിക്കല് അംഗീകരിക്കാനും ഇവാന് കഴിയുന്നില്ല. വിശ്വാസരഹിതമായ ആ യാത്ര ദുരന്തത്തിലേക്ക് വഴി തുറക്കുന്നു.\nഒരു ഫോട്ടോയിലൂടെ മാത്രം അറിഞ്ഞിരുന്ന അച്ഛനെക്കുറിച്ചുള്ള തിരിച്ചറിവ് വളരെ വൈകിയാണ് രണ്ടു പേര്‍ക്കും ഉണ്ടാകുന്നത്. സംവിധായകന്‍റെ ആദ്യ ചിത്രമാണ് ദ റിട്ടേണ്. അസ്വസ്ഥതയുണ്ടാക്കുന്ന, ചിലപ്പോഴൊക്കെ വേട്ടയാടുന്ന ചിത്രത്തെ മിഖായേല് ക്രിച്ച്മാന്‍റെ കാവ്യാത്മകമായ ഫ്രേമുകള് ഉദാത്തമാക്കുന്നു.....


അണ്ടർ 10 ലീഗ്, സെമിയിൽ രണ്ടു ടീം കോഴിക്കോടു നിന്ന് | Fanport | Domestic News Malayalam\nHome Football Domestic അണ്ടർ 10 ലീഗ്, സെമിയിൽ രണ്ടു ടീം കോഴിക്കോടു നിന്ന്\nഅണ്ടർ 10 ലീഗ്, സെമിയിൽ രണ്ടു ടീം കോഴിക്കോടു നിന്ന്\nസംസ്ഥാന അണ്ടർ 10 ലീഗ് സെമി ലൈനപ്പായി. എളമക്കര അക്കാദമി, റോയൽ സ്പോർട്സ് ക്ലബ്, എലൈറ്റ് അക്കാദമി, യു എസ് അക്കാദമി എന്നീ ടീമുകളാണ് പ്രഥമ അണ്ടർ 10 ലീഗിന്റെ സെമി ഫൈനലിൽ എത്തിയിരിക്കുന്നത്. നാലു ക്ലബിൽ രണ്ടു ക്ലബുകൾ കോഴിക്കോടു നിന്നാണ്. റോയൽ സ്പോർട്സ് ക്ലബും യു എസ് അക്കാദമിയും. എളമക്കര ഫുട്ബോൾ അക്കാദമി എറണാകുളത്തു നിന്നും എലൈൻ ഗ്രാസ് റൂട്ട് അക്കാദമി പാലക്കാടു നിന്നുമാണ്.\nഇരു പാദങ്ങളായി നടന്ന ക്വാർട്ടർ ഫൈനൽ കടന്നാണ് നാലു ക്ലബുകളും സെമിയിൽ എത്തിയത്. എളമക്കര അക്കാദമി ഇരുപാദങ്ങളിലായി 3-2 എന്ന സ്കോറിന് കെ എഫ് ടി സി കോഴിക്കോടിനെയാണ് ക്വാർട്ടറിൽ മറികടന്നത്. സെന്റ് ബേർത്തലോമോ അക്കാദമിയെ ക്വാർട്ടറിൽ നേരിട്ട റോയൽ സ്പോർട്സ് ക്ലബ് ഇരു പാദങ്ങളിലായി 16-0 എന്ന കൂറ്റൻ വിജയമാണ് നേടിയത്.\nപാലക്കാട് എലൈറ്റ് അക്കാദമിക്ക് എതിരാളികൾ പ്രോഡിജി മലപ്പുറമായിരുന്നു. മലപ്പുറത്ത് നടന്ന ആദ്യ പാദത്തിൽ 2-2 സമനില പാലിച്ച ഇരുടീമുകളും പാലക്കാട് രണ്ടാം പാദത്തിനെത്തിയപ്പോൾ കളി മാറി. എലൈറ്റ് അക്കാദമി 4-2 എന്ന സ്കോറിന് പ്രോഡിജി മലപ്പുറത്തെ സ്വന്തം മണ്ണിൽ വീഴ്ത്തി.\nപ്രോഡിജി തൃശ്ശൂരും യു എസ് അക്കാദമി കോഴിക്കോടും തമ്മിലുള്ള മത്സരവും ഏകപക്ഷീയമായിരുന്നു. ആദ്യ പാദത്തിൽ 2-0 എന്ന സ്കോറിന്റെ എവേ വിജയം നേടിയ യു എസ് അക്കാദമി രണ്ടാം പാദത്തിൽ സ്വന്തം നാട്ടിൽ 3-1 എന്ന സ്കോറിന് പ്രോഡിജിയെ പരാജയപ്പെടുത്തി സെമി ഫൈനൽ ഉറപ്പിച്ചു. പരീക്ഷ ഇടവേള കഴിഞ്ഞാകും സെമി ഫൈനൽ മത്സരങ്ങൾ നടക്കുക.\nState U10 League\nPrevious articleഇരട്ടചങ്കുള്ള കാനറി\nNext articleമികച്ച വിജയവുമായി സസ്സെക്സ്, മുരുഗന് ക്രിക്കറ്റ് ക്ലബ്ബിനെ മറികടന്ന് ആഷസ് ക്രിക്കറ്റ് ക്ലബ്ബ്


മതസ്പര്‍ധ പരാമര്‍ശം: കേസെടുത്തതിനെതിരേ നിയമ നടപടിക്കൊരുങ്ങി സെന്‍കുമാര്\nതിരുവനന്തപുരം: മതസ്പര്‍ധ വളര്‍ത്തുന്ന പ്രസ്താവന നടത്തിയെന്നാരോപിച്ച് കേസെടുത്ത സര്‍ക്കാര് നടപടിയെ നിയമപരമായി നേരിടാനൊരുങ്ങി ടി പി സെന്‍കുമാര്. പരാതിക്കാരോട് നേരിട്ട് ഹാജരായി മൊഴി നല്‍കാന് ആവശ്യപ്പെട്ട് സൈബര് പൊലീസ് നോട്ടീസ് അയച്ചു. സൈബര് കുറ്റകൃത്യങ്ങള് മാത്രം കൈകാര്യം ചെയ്യുന്ന സൈബര് സ്റ്റേഷനില് സെന്‍കുമാറിനെതിരായ കേസ് റജിസ്റ്റര് ചെയ്തതില് അവ്യക്തതയുണ്ട്.\nസെന്‍കുമാര് മതസ്പര്‍ധ വളര്‍ത്തുന്ന പ്രസ്താവന നടത്തിയെന്നാരോപിച്ച് യൂത്ത് ലീഗ് നേതാവ് പി കെ ഫിറോസ് നല്‍കിയ പരാതിയിലാണ് സൈബര് പൊലീസ് കേസെടുത്തത്. പരാതിക്കാരോട് രണ്ടാഴ്ചയ്ക്കകം നേരിട്ട് ഹാജരായി മൊഴി നല്‍കാനാണ് നിര്‍ദേശം. സിെഎ കെ ആര് ബിജുവിന്റെ നേതൃത്വത്തിലുള്ള സംഘമാണ് അന്വേഷിക്കുന്നത്. സെന്‍കുമാര് ഡിജിപി സ്ഥാനത്തുനിന്ന് വിരമിച്ച ശേഷം ഒരു വാരികയ്ക്ക് നല്‍കിയ അഭിമുഖത്തിലെ പരാമര്‍ശങ്ങളാണ് വിവാദമായത്.\nകേസെടുക്കാന് ഡിജിപി ലോക്‌നാഥ് ബഹ്‌റ ക്രൈംബ്രാഞ്ച് മേധാവിക്ക് നിര്‍ദേശം നല്‍കിയെങ്കിലും സൈബര് കുറ്റകൃത്യങ്ങള് മാത്രം കൈകാര്യം ചെയ്യുന്ന സൈബര് സ്റ്റേഷനില് എന്തിന് കേസ് റജിസ്റ്റര് ചെയ്തവെന്നതും സംശയമുണ്ടാക്കുന്നുണ്ട്. സൈബര് കുറ്റകൃത്യങ്ങളുടെ പരിധിയില് വരുന്നതല്ല പരാതിയില് പറയുന്ന കാര്യങ്ങള് ഒന്നും.\nഎന്നാല് സര്‍ക്കാര് ഏജന്‍സി തന്നെ തയ്യാറാക്കിയ സ്ഥിതി വിവര കണക്കുകളുടെ അടിസ്ഥാനത്തിലാണ് താന് പ്രസ്താവന നടത്തിയതെന്ന ഉറച്ച നിലപാടിലാണ് സെന്‍കുമാര്. ഇക്കാര്യം കോടതിയെ ബോധ്യപ്പെടുത്താനാകും സെന്‍കുമാറിന്റെ ശ്രമം.


പാഞ്ചജന്യം: അര സീറ്റ് ഒരു യുദ്ധം\nഅര സീറ്റ് ഒരു യുദ്ധം\nചി ല മുന്നണിക്കാര് അവരുടെ ഐക്യം കണ്ണിലെ കൃഷ്‌ണമണി പോലെ സൂക്ഷിക്കാറുണ്ട്. അതുപണ്ട്, കണ്ണുള്ള കാലത്ത്. അധികാരം തലയില് കയറിയാല് ചിലപ്പോള് കണ്ണും കാണില്ല ചെവിയും കേള്‍ക്കില്ല. പിന്നെയെന്ത് കൃഷ്‌ണമണി!പൊന്നാനി സീറ്റ് ഇടതുമുന്നണിക്ക് ഒരു മുഴുവന് സീറ്റല്ല. അര സീറ്റാണ്. പഴയ കണക്കനുസരിച്ചാണെങ്കില് ഒരു ലക്ഷത്തിലേറെ വോട്ടിന് തോല്‍ക്കുന്ന സീറ്റ്. ഇതാണ് പോക്കെങ്കില് ഇത്തവണ അത് കൂടാനേ തരമുള്ളൂ. ചെറിയൊരു നപ്രതീക്ഷ വരാന് കാരണം മനന്ത്രി ഇ.അഹമദ് ഈ സീറ്റ് ഉപേക്ഷിച്ച് മലപ്പുറത്തേക്ക് കടന്നതുകൊണ്ടാണ്. ഭൂകമ്പം വരുന്നത് മുന്‍കൂട്ടിയറിയാന് കഴിയുന്ന ചില ജീവികളുള്ളതായി കേട്ടിട്ടുണ്ട്. അത്തരം രാഷ്‌ണട്രീയക്കാരുമുണ്ട്. കഴിഞ്ഞ തവണ അഹമദ് മഞ്ചേരി വിട്ട് പൊന്നാനിക്ക് പറന്നത് അങ്ങനെയാണ്. ഇത്തവണ തിരിച്ചുപറക്കുന്നത് കണ്ടപ്പോഴാവണം ഇടതുപക്ഷത്ത് പൂതിയുണര്‍ന്നത്. അഹ്‌മദ് പോകാന് വേറെ വല്ല കാരണവും കാണും.\nഅങ്ങനെയാണ് സ്വതനന്ത്രസ്ഥാനാര്‍ഥി വേണമെന്ന് ഇടതുമുന്നണി തീരുമാനിച്ചത്. വോട്ടെടുപ്പുവരെ ഒരു സ്വാതനന്ത്ര്യവുമില്ലാത്ത സ്ഥാനാര്‍ഥിയെയാണ് സ്വതനന്ത്രസ്ഥാനാര്‍ഥി എന്നുവിളിക്കുക. ജയിക്കുന്നതുവരെ ഏതുസ്ഥാനാര്‍ഥിയും പാര്‍ട്ടിയുടെ അടിമയായിരിക്കും. ആടാന് പറഞ്ഞാല് ആടും, ചാടാന് പറഞ്ഞാല് ചാടും. എന്നാല് യു.ഡി.എഫുകാര് വടകര, ബേപ്പൂര് തുടങ്ങിയ മണ്ഡലങ്ങളില് മുമ്പ് മത്സരിപ്പിച്ച തരം 'കോലീബി' സ്വതനന്ത്രനല്ല ഇടതുസ്വതനന്ത്രന്. ഭൂരിപക്ഷമതക്കാരുടെ വോട്ട് ലക്ഷ്യംവെച്ചുള്ള ഒരു അവസരവാദ തട്ടിപ്പാണ് യു.ഡി.എഫുകാരുടേത്. നമ്മുടേത് ന്യൂനപക്ഷക്കാരുടെ വോട്ടുമാനത്രം ലക്ഷ്യംവെച്ചുള്ള ഒരു മതേതര മൂല്യാധിഷ്‌ഠിത അടവുതനന്ത്രമാണ്.\nരണ്ടത്താണിയെ താന് കണ്ടിട്ടേ ഇല്ലെന്നാണ് പിണറായി പറഞ്ഞത്. ഇടതു മതേതര നപ്രസ്ഥാനങ്ങളുടെ നാലയലത്ത് വല്ലപ്പോഴുമെങ്കിലും വന്ന ഒരാളെ പിണറായി കാണാതിരിക്കില്ല. രണ്ടത്താണി ഏഴയലത്തും വന്നിട്ടില്ല എന്നുറപ്പ്. ജയിക്കാന് പാര്‍ട്ടിതന്നെ വേണമെന്നില്ല ഇക്കാലത്ത്. അതുകൊണ്ടാണ് കഴിഞ്ഞതവണ പുന്നനപ്ര വയലാറിന്റെ നാട്ടിലെന്ന പോലെ ഇത്തവണ പൊന്നാനിയില് മതനപ്രഭാഷകനെ സ്ഥാനാര്‍ഥിയാക്കിയത്. സ്ഥാനാര്‍ഥിയേതായാലും വോട്ടുള്ള മതമായാല് മതി എന്നതാണ് പുതിയ തത്ത്വം. എന്തുകാര്യം, എന്തെല്ലാം ചെയ്‌താലും സി.പി.ഐ.ക്ക് സംശയം തീരില്ല. സ്ഥാനാര്‍ഥിയെകാണാന് അവര് ഇസ്‌മയിലിനെ അയച്ചു. പയ്യന് പെണ്ണുകണ്ട് തൃപ്‌തിപ്പെട്ടാല് അവന്റെ സഹോദരിമാര് പോയി നോക്കിവേണമല്ലോ മഹിളയ്‌ക്ക് കോങ്കണ്ണും മുടന്തുമൊന്നുമില്ല എന്നുറപ്പിക്കാന്. അതിനാണ് ഇസ്‌മയില് പോയത്. രണ്ടത്താണിയുടെ സ്‌മൈല് ഇസ്‌മയിലിന് ഇഷ്‌ടപ്പെട്ടില്ല. വിവാഹാനന്തരം മതിലുചാടാന് സാധ്യതയുണ്ടെന്ന സൂചനയും ലഭിച്ചു. അങ്ങനെയാണ് വേറെ ആളെ തിരയാന് തീരുമാനിച്ചത്.\nസി.പി.ഐ.ക്കാരുടെ ആശങ്ക അസ്ഥാനത്താണെന്ന് പറഞ്ഞുകൂടാ. കഷ്‌ടപ്പെട്ട് വോട്ടുപിടിച്ച് ഒരു സര്‍വതനന്ത്രസ്വതനന്ത്രനെ പാര്‍ലമെന്റിലെത്തിച്ചിട്ട് എന്തുകാര്യം? സ്ഥാനാര്‍ഥി നപ്രചാരണത്തിന് നാലുകാശ് സ്വന്തം പോക്കറ്റില് നിന്നെടുത്തുചെലവാക്കില്ല. മുഴുവന് നമ്മള് പിരിച്ചുകൊടുക്കണം. പാര്‍ട്ടിചിഹ്നത്തിലല്ല മത്സരിക്കുന്നതെങ്കില് ജയിച്ചാല് ആള് സര്‍വതനന്ത്രസ്വതനന്ത്രനാവും. ഏത് കക്ഷിയിലേക്കും ചാടാം. രണ്ടത്താണി സ്വതനന്ത്ര എം.പി.യായാല് പത്തുരൂപ ലെവി തരില്ല, പാര്‍ലമെന്ററി പാര്‍ട്ടിയില് അംഗമാകില്ല. പാര്‍ലമെന്റില് വോട്ടുചെയ്യാന് പാര്‍ട്ടി വിപ്പ് കൊടുത്താല് തുപ്പിക്കളയും. റോഡില്‍കണ്ടാല് കൊഞ്ഞനം കാട്ടിയെന്നുമിരിക്കും. പണ്ട് എം.എസ്.എഫ്. ആയിരുന്ന ആള് ഇനിയും മുസ്‌ലിം ലീഗ് ആകില്ല എന്നുറപ്പുമില്ല.\nഇന്ത്യയില് ദേശീയജനാധിപത്യമാണോ ജനകീയജനാധിപത്യമാണോ വേണ്ടത് എന്ന ചോദ്യംപോലെ, ശരിയായ വിപ്ലവപാത മെയ്‌ഡ് ഇന് ചൈനയോ അതോ മെയ്‌ഡ് ഇന് സോവിയറ്റ് യൂണിയനോ എന്ന ചോദ്യം പോലെ, കമ്യൂണിസ്റ്റ് പാര്‍ട്ടികളുടെ പുനരേകീകരണം ഉടനെ വേണമോ ഇരുപത്തഞ്ചാം നൂറ്റാണ്ടില് മതിയോ എന്ന ചോദ്യം പോലെ..... അല്ലെങ്കില് അതിനേക്കാളെല്ലാം ഗൗരവംകൂടിയ ഭൂഗോളനപ്രശ്‌നമാണ് പൊന്നാനിയില് രണ്ടത്താണി വേണമോ എ.പി.കുഞ്ഞാമു വേണമോ എന്നത്. സീറ്റ് അരയായാലും ഫുള്ളായാലും അതില് വിട്ടുവീഴ്‌ചയില്ല. വരുന്നേടത്തുകാണാം.\nആകപ്പാടെ ഒരു നപ്രശ്‌നമേ ഉള്ളൂ. പൊന്നാനി, മലപ്പുറം, തൃശ്ശൂര്, കോഴിക്കോട് നപ്രദേശങ്ങളില് മാന്യന്മാരൊന്നും റോഡിലിറങ്ങുന്നില്ല. സി.പി.ഐ.ക്കാരെ പേടിച്ചാരും വഴിനടപ്പീല. കണ്ടാല് പിടിച്ചുകൊണ്ടുപോയി സ്ഥാനാര്‍ഥിയാക്കിക്കളയും. ഒടുവില് വെളിയംതന്നെ സ്വതനന്ത്രനാകേണ്ടിവരുമോ എന്തോ...\nPosted by Bheema at 10:48 PM


വിവാഹം കഴിയ്ക്കാന് സമ്മര്‍ദ്ദം; കാമുകിയെ കൊലപ്പെടുത്തിയ യുവാവ് അറസ്റ്റില് - Express Kerala\nപാല്‍ഘര്: വിവാഹം കഴിക്കാന് സമ്മര്‍ദ്ദം ചെലുത്തിയതിന് യുവതിയെ ആണ്‍സുഹൃത്ത് കൊലപ്പെടുത്തി. മഹാരാഷ്ട്രയിലെ പാല്‍ഘര് ജില്ലയിലാണ് സംഭവം. പ്രതിയായ 30 കാരനെ പൊലീസ് അറസ്റ്റു ചെയ്തു. യുവതിയെ കൊലപ്പെടുത്തിയ ശേഷം മൃതദേഹം ഫ്ളാറ്റിന്റെ ചുമരുകള്‍ക്കിടയില് ഒളിപ്പിക്കുകയായിരുന്നു. കഴിഞ്ഞ വര്‍ഷം ഒക്ടോബറില് കൊല്ലപ്പെട്ട 32 കാരിയുടെ അസ്ഥികൂടം വാന്‍ഗാവ് ഗ്രാമത്തിലെ പ്രതിയുടെ ഫ്ളാറ്റില് നിന്നാണ് കണ്ടെടുത്തത്.\nപ്രതിയും കൊല്ലപ്പെട്ട യുവതിയും കഴിഞ്ഞ അഞ്ച് വര്‍ഷമായി ബന്ധത്തിലായിരുന്നു. ഒക്ടോബര് 21 നാണ് യുവതിയെ അവസാനമായി പ്രതിക്കൊപ്പം കണ്ടതെന്ന് പൊലീസിന്റെ ഔദ്യോഗിക കുറിപ്പില് പറയുന്നു. യുവതി എവിടെയാണ് എന്ന് കുടുംബാംഗങ്ങള് അന്വേഷിച്ചപ്പോള് ഗുജറാത്തിലെ വാപ്പിയിലേക്ക് പോയതായാണ് പ്രതി പറഞ്ഞത്. തുടര്‍ന്ന് യുവതിയുടെ വിവരം ഒന്നും ഇല്ലാതായതിനെ തുടര്‍ന്ന് ബന്ധുക്കള് പൊലീസില് അറിയിക്കുകയായിരുന്നു.\nപന്തളം രാജകുടുംബാംഗമാണെന്ന വ്യാജേന തട്ടിപ്പ്; രണ്ട് പേര് അറസ്റ്റില്\nസനു മോഹന് ഉടന് പിടിയിലാകുമെന്ന് കൊച്ചി സിറ്റി പൊലീസ് കമ്മീഷണര്\nആശുപത്രിയില് ജീവനക്കാരിയെ കടന്നുപിടിക്കാന് ശ്രമിച്ച താത്കാലിക ജീവനക്കാരന് അറസ്റ്റില്


സ്വര്‍ണവില കുതിക്കുന്നു, വില്‍ക്കുന്നവര് തളരുന്നു: ഹാള്‍മാര്‍ക്ക് മുതല് അമിത നികുതി വരെ; പ്രതിസന്ധികള് തുറന്നുപറയുന്നു | jewellery industry in India wishes tax cut in both gst and import\nസ്വര്‍ണവില കുതിക്കുന്നു, വില്‍ക്കുന്നവര് തളരുന്നു: ഹാള്‍മാര്‍ക്ക് മുതല് കള്ളക്കടത്ത് വരെ; പ്രതിസന്ധികള് അവര് തുറന്നുപറയുന്നു\nThiruvananthapuram, First Published 21, Jan 2020, 4:47 PM\nജനുവരി എട്ടിന് ചരിത്രത്തിലെ ഏറ്റവും ഉയര്‍ന്ന നിരക്കാണ് കേരളത്തില് സ്വര്‍ണത്തിന് രേഖപ്പെടുത്തിയത്.\nവലിയ പ്രതീക്ഷയോടെയാണ് ഈ വര്‍ഷത്തെ കേന്ദ്ര ബജറ്റിനെ രാജ്യത്തെ സ്വര്‍ണ വ്യാപാര മേഖല കാണുന്നത്. ഹാള്‍മാര്‍ക്കിങ്, ഇറക്കുമതി ചുങ്കം തുടങ്ങിയ വിഷയങ്ങളില് വ്യവസായം നിരവധി അനുകൂല തീരുമാനങ്ങള് പ്രതീക്ഷിക്കുന്നുണ്ട്. സ്വര്‍ണത്തിന്‍റെ പരുശുദ്ധി ഉറപ്പാക്കുന്ന ഗുണന്മ മുദ്രയായ ഹാള്‍മാര്‍ക്കിങ് കേന്ദ്ര സര്‍ക്കാര് നിര്‍ബന്ധമാക്കിയിരിക്കുകയാണ്. എങ്കിലും അടുത്ത വര്‍ഷം ജനുവരി വരെ ഇക്കാര്യത്തില് ഇളവുകളുണ്ട്. ഇപ്പോഴുളള ഹാള്‍മാര്‍ക്ക് അല്ലാത്ത സ്വര്‍ണം ഹാള്‍മാര്‍ക്കിലേക്ക് മാറ്റാനാണ് ഈ സമയപരിധി.\nഇനിമുതല് രാജ്യത്ത് 14, 18, 22 കാരറ്റുകളിലുളള സ്വര്‍ണാഭരണങ്ങള് മാത്രമേ വില്‍ക്കാന് അനുവദിക്കുകയൊള്ളു. എന്നാല്, ഇത്തരമൊരു പ്രഖ്യാപനം നടത്തുന്നതിന് മുമ്പായി അടിസ്ഥാന സൗകര്യങ്ങളുടെ അപര്യാപ്തത സർക്കാർ കണ്ടില്ലെന്ന് നടിക്കുകയാണെന്ന് ജ്വല്ലറി ഉടമകളും നിര്‍മാതാക്കളും പറയുന്നു. രാജ്യത്ത് അഞ്ചുലക്ഷത്തോളം സ്വർണവ്യാപാരികളാണുള്ളത്. ഒരു ലക്ഷത്തോളം നിർമാതാക്കളും ആയിരക്കണക്കിന് ഹോൾസെയിൽ ഡീലർമാരും ഈ മേഖലയിൽ പ്രവര്‍ത്തിക്കുന്നുണ്ട്.\n27,000 ത്തോളം സ്വർണവ്യാപാരികൾ മാത്രമാണ് രാജ്യത്ത് ഹാൾമാർക്കിങ് ലൈസൻസ് എടുത്തിട്ടുള്ളത്. രാജ്യത്തൊട്ടാകെ 900 ൽ താഴെ ഹാൾമാർക്കിങ് സെന്ററുകൾ മാത്രമാണിന്നുളളത്. ഇത്തരം ഹാള്‍മാര്‍ക്കിങ് സെന്‍ററുകളെല്ലാം സ്വകാര്യ വ്യക്തികളുടേതാണ്. സർക്കാർ മേഖലയിൽ പേരിന് പോലും ഹാള്‍മാര്‍ക്കിങ് സെന്‍ററുകളില്ല. അതിനാല് ഹാൾമാർക്കിങ് സെന്ററുകളുടെ എണ്ണം അടിയന്തരമായി വര്‍ധിപ്പിച്ചില്ലെങ്കില് വ്യവസായത്തില് വലിയ പ്രതിസന്ധിക്ക് അത് കാരണമായേക്കും. അതിനാല് ഹാള്‍മാര്‍ക്ക് വിഷയത്തിലെ ആശങ്കകളും പ്രശ്നങ്ങളും പരിഹരിക്കുന്നതിനായി കേന്ദ്ര സര്‍ക്കാരില് നിന്ന് സമഗ്രമായ ഒരു പദ്ധതി വ്യാപാരികള് പ്രതീക്ഷിക്കുന്നു.\nലോകത്തെ രണ്ടാമത്തെ ഏറ്റവും വലിയ സ്വര്‍ണ ഉപഭോക്താവാണ് ഇന്ത്യ. കഴിഞ്ഞ ബജറ്റില് ഇറക്കുമതി ചുങ്കം സര്‍ക്കാര് 10 ശതമാനത്തില് നിന്ന് 12.5 ശതമാനമാക്കി ഉയര്‍ത്തിയിരുന്നു. ഇത് രാജ്യത്തേക്കുളള കള്ളക്കടത്ത് വര്‍ധിക്കാന് ഇടയാക്കിയിട്ടുളളതായാണ് വിലയിരുത്തല്. കഴിഞ്ഞ തവണയും ഇറക്കുമതിച്ചുങ്കം കുറയ്ക്കുമെന്ന വലിയ പ്രതീക്ഷയിലായിരുന്നു വ്യവസായം. എന്നാൽ, രണ്ടര ശതമാനം വർദ്ധിപ്പിക്കുകയാണ് സര്‍ക്കാര് ചെയ്തത്. ഇറക്കുമതി ചുങ്കം ആറ് ശതമാനത്തിലേക്ക് കുറയ്ക്കണമെന്നാണ് വ്യവസായികളുടെ ആവശ്യം. എന്നാല്, വീണ്ടും നികുതി ബജറ്റില് വര്‍ധിപ്പിച്ചേക്കുമെന്ന സൂചനകള് പുറത്തുവരുന്നത് മേഖലയില് ആശങ്ക വര്‍ധിപ്പിച്ചിട്ടുണ്ട്.\nഇറക്കുമതി ചുങ്കം ആറ് ശതമാനമാക്കി വെട്ടിക്കുറച്ച് കള്ളക്കടത്ത് അനാകർഷമാക്കണമെന്നാണ് സ്വർണ വ്യവസായ മേഖല ആവശ്യപ്പെടുന്നത്. ഇറക്കുമതിച്ചുങ്കം വീണ്ടും വർധിപ്പിക്കുമെന്ന സൂചനകൾ മേഖലയെ ഇപ്പോൾ തന്നെ ആശങ്കയിലാഴ്ത്തിയിട്ടുണ്ട്. കള്ളക്കടത്ത് സ്വർണ്ണം വ്യാപകമായി വിപണിയിൽ എത്തിയതോടെ നികുതി വരുമാനവും കുറഞ്ഞിരിക്കുകയാണ്. കള്ളക്കടത്തായി വരുന്ന സ്വർണമാണ് ഇപ്പോൾ വിപണിയിൽ പിടിമുറുക്കിയിരിക്കുന്നതെന്ന് ഓൾ കേരള ഗോൾഡ് ആൻഡ് സിൽവർ മർച്ചന്റ്സ് അസോസിയേഷൻ(AKGSMA) സംസ്ഥാന ട്രഷററും ഓൾ ഇന്ത്യ ജെം ആൻഡ് ജ്വല്ലറി ഡൊമസ്റ്റിക് കൗൺസിൽ(GJC) ദേശീയ ഡയറക്ടറുമായ അഡ്വ. എസ്. അബ്ദുൽ നാസർ പറഞ്ഞു.\nഇതിനൊപ്പം സ്വര്‍ണത്തിന്‍റെ ജിഎസ്ടി നിരക്ക് കുറയ്ക്കണമെന്നും ജ്വല്ലറി ഉടമകളുടെ സംഘടനകള് ആവശ്യപ്പെടുന്നു. സ്വര്‍ണത്തിന്‍റെ ജിഎസ്ടി നിരക്ക് മൂന്ന് ശതമാനത്തില് നിന്ന് 1.50 ശതമാനത്തിലേക്ക് കുറയ്ക്കണമെന്നാണ് അവര് ആവശ്യപ്പെടുന്നത്. "സ്വര്‍ണാഭരണ വ്യവസായത്തില് കഴിഞ്ഞ ആറ് മാസത്തിനിടെ 30 ശതമാനത്തിന്‍റെ ഇടിവാണുണ്ടായത്. 2019 വരെയുളള കണക്കുകള് പ്രകാരം വര്‍ഷാവര്‍ഷം സ്വര്‍ണ ഇറക്കുമതിയില് 10 മുതല് 15 ശതമാനം വരെ ഇടിവുണ്ടാകുകയാണ്. സര്‍ക്കാര് നികുതി കുറച്ചില്ലെങ്കില് വ്യവസായത്തിന് ഇനിയും പ്രതിസന്ധി കനക്കും, സ്വര്‍ണവില കൂടുന്നതും ഉപഭോക്താക്കളെ സ്വര്‍ണം വാങ്ങുന്നതില് നിന്ന് അകറ്റുന്നുണ്ട്" ഓൾ ഇന്ത്യ ജെം ആൻഡ് ജ്വല്ലറി ഡൊമസ്റ്റിക് കൗൺസിൽ ചെയര്‍മാന് അനന്ത പത്മനാഭന് പറയുന്നു.\nറെക്കോര്‍ഡ് നിരക്ക് ജനുവരി എട്ടിന് !\nഒരുപാട് തൊഴില് നഷ്ടവും വ്യവസായത്തില് ഉണ്ടാകുന്നു, സ്വഭാവികമായും നികുതി നിരക്ക് കുറച്ച് വ്യവസായത്തെ സംരക്ഷിക്കേണ്ടത് സര്‍ക്കാരിന്‍റെ കടമയാണെന്ന് അഡ്വ. എസ്. അബ്ദുൽ നാസർ അഭിപ്രായപ്പെടുന്നു. ജിഎസ്ടി നിരക്കും ഇറക്കുമതി ചുങ്കവും കുറയ്ക്കുന്നത് സംബന്ധിച്ച ആവശ്യവുമായി ധനമന്ത്രി നിര്‍മല സീതാരാമനെയും പ്രധാനമന്ത്രി നരേന്ദ്ര മോദിയുടെയും സമീപിച്ചിരുന്നതായും അനന്ത പത്മനാഭന് വ്യക്തമാക്കി. 2020 ല് പത്ത് ശതമാനം വളര്‍ച്ച വ്യവസായം കൈവരിക്കുമെന്നാണ് കണക്കാക്കുന്നത്, എന്നാല്, മേഖലയില് ഇടിവ് തുടരുന്ന സാഹചര്യത്തില് പ്രതീക്ഷിച്ച വളര്‍ച്ച കൈവരിക്കാനാകില്ലെന്നാണ് സാമ്പത്തിക വിദഗ്ധരുടെ പ്രവചനം.\nരാജ്യത്ത് വില കൂടുതലായതിനാല് ദുബായ്, നേപ്പാള്, ശ്രീലങ്ക, സിംഗപ്പൂര് തുടങ്ങിയ രാജ്യങ്ങളെ സ്വര്‍ണം വാങ്ങാന് ഉപഭോക്താക്കള് കൂടുതലായി ആശ്രിക്കുന്നതായാണ് ദേശീയ മാധ്യമ റിപ്പോര്‍ട്ടുകള്. ജനുവരി എട്ടിന് ചരിത്രത്തിലെ ഏറ്റവും ഉയര്‍ന്ന നിരക്കാണ് കേരളത്തില് സ്വര്‍ണത്തിന് രേഖപ്പെടുത്തിയത്. ഗ്രാമിന് 3,800 രൂപയും പവന് 30,400 രൂപയുമായിരുന്നു നിരക്ക്. സ്വര്‍ണത്തിന്‍റെ ആഗോള വിപണി വില ഇപ്പോഴും 1,500 ഡോളറിന് മുകളില് തുടരുകയാണ്. ഇതാണ് രാജ്യത്തെ സ്വര്‍ണവില ക്രമാധീതമായി ഉയര്‍ന്ന് നില്‍ക്കാന് കാരണം. അന്താരാഷ്ട്ര സാമ്പത്തിക -വ്യാപാര -രാഷ്ട്രീയ പ്രതിസന്ധികളാണ് പ്രധാനമായും സ്വര്‍ണവിലയെ കുത്തനെ കൂട്ടുന്നത്.\nഈ സാഹചര്യത്തിലാണ് നികുതി നിരക്കുകള് കുറച്ച് വ്യവസായത്തെ സംരക്ഷിക്കണമെന്ന് ജ്വല്ലറി ഉടമകള് ആവശ്യപ്പെടുന്നത്. അന്താരാഷ്ട്ര വില ഉയര്‍ന്ന് നില്‍ക്കുന്നതിനാല് ഇറക്കുമതിക്ക് വലിയ തുക ചെലവാക്കേണ്ടി വരും. ഇതിനൊപ്പം ഇറക്കുമതി ചുങ്കം കൂടി വരുന്നതോടെ നിരക്ക് വീണ്ടും ഉയരും. ഈ സ്വര്‍ണം ആഭരണമായി ഉപഭോക്താക്കളുടെ കൈവശം എത്തുന്നതോടെ വില ആരുടെയും കണ്ണുതള്ളിക്കുന്ന തരത്തിലേക്ക് എത്തും. ഫെബ്രുവരി ഒന്നിനാണ് ധനമന്ത്രി നിർമല സീതാരാമൻ കേന്ദ്ര ബജറ്റ് അവതരിപ്പിക്കുക.\nLast Updated 21, Jan 2020, 5:16 PM\njewellery industry in India wishes tax cut\nissues faced by jewellery industry in India\nഏറ്റവും വലിയ സ്വര്‍ണ ഉപഭോക്താവാണ് ഇന്ത്യ


കൊലപ്പെടുത്തിയ തലേദിവസം വൈകിട്ട് ശരണ്യയെ കണ്ടിരുന്നു; കാമുകന്റെ മൊഴി, വിശദമായി കാമുകനെ പോലീസ് ചോദ്യം ചെയ്യുന്നു…. | Malayalam UK\nകൊലപ്പെടുത്തിയ തലേദിവസം വൈകിട്ട് ശരണ്യയെ കണ്ടിരുന്നു; കാമുകന്റെ മൊഴി, വിശദമായി കാമുകനെ പോലീസ് ചോദ്യം ചെയ്യുന്നു….\nFebruary 26 06:55 2020 by News Desk 6\tPrint This Article\nതയ്യിൽ സ്വദേശിയായ പിഞ്ചുകുഞ്ഞിനെ അമ്മ കടൽത്തീരത്തെ പാറക്കെട്ടിലെറിഞ്ഞു കൊലപ്പെടുത്തിയ കേസിൽ വഴിത്തിരിവ്. അറസ്റ്റിലായ ശരണ്യയുടെ കാമുകൻ, കൊലപാതകത്തിനു തലേന്നു വൈകിട്ടു ശരണ്യയുമായി വീടിനു സമീപം കൂടിക്കാഴ്ച നടത്തിയതായി പൊലീസിന്റെ ചോദ്യം ചെയ്യലിൽ സമ്മതിച്ചു. വലിയന്നൂർ സ്വദേശിയായ കാമുകനെ ഇന്നു വീണ്ടും പൊലീസ് ചോദ്യം ചെയ്യും.\nശരണ്യയുടെ അറസ്റ്റ് രേഖപ്പെടുത്തുന്നതിനു മുൻപു കാമുകനെ വിളിച്ചുവരുത്തി പൊലീസ് മൊഴിയെടുത്തിരുന്നു. ശരണ്യയെ വിവാഹത്തിനു നിർബന്ധിച്ചിട്ടില്ലെന്നും കുഞ്ഞിനെ കൊലപ്പെടുത്താനുള്ള ആസൂത്രണത്തെക്കുറിച്ച് അറിവില്ലെന്നുമായിരുന്നു ആദ്യമൊഴി. കൊലപാതകത്തിന്റെ പ്രേരണയിൽ ഇയാൾക്ക് ഏതെങ്കിലും തരത്തിൽ പങ്കുണ്ടെന്ന ഒരു സൂചനയും പൊലീസിനു ലഭിച്ചിരുന്നില്ല.\nഎന്നാൽ, കൊലപാതകത്തലേന്ന് ഇയാളെ സംശയകരമായ സാഹചര്യത്തിൽ ശരണ്യയുടെ വീടിനു സമീപം കണ്ടെന്ന അയൽവാസിയുടെ മൊഴിയാണു വിശദമായ മൊഴിയെടുപ്പിനു പൊലീസിനെ പ്രേരിപ്പിച്ചത്. തുടർന്നു നോട്ടിസ് നൽകി വിളിച്ചുവരുത്തി ചോദ്യം ചെയ്യുകയായിരുന്നു. തലേന്നു ശരണ്യയെ കാണാൻ പോയിരുന്നതായി കാമുകൻ സമ്മതിച്ചു. ബാങ്ക് വായ്പയുമായി ബന്ധപ്പെട്ട രേഖ കൈമാറാനായിരുന്നു കൂടിക്കാഴ്ചയെന്നാണു പുതിയ മൊഴി.\nഇതിന്റെ സത്യാവസ്ഥ പരിശോധിക്കാൻ ഇന്നു ശരണ്യയെയും കാമുകനെയും ഒരുമിച്ചു ചോദ്യം ചെയ്യാനാണു പൊലീസിന്റെ ആലോചന. ശരണ്യയെ7ദിവസത്തേക്കു പൊലീസ് കസ്റ്റഡിയിൽ ലഭിച്ചിട്ടുണ്ട്. കഴിഞ്ഞ 17നു രാവിലെയാണ് തയ്യിൽ കൊടുവള്ളി ഹൗസിൽ ശരണ്യയുടെയും പ്രണവിന്റെയും മകൻ വിയാനെ കടൽത്തീരത്ത് മരിച്ച നിലയിൽ കണ്ടെത്തിയത്. ഭർത്താവുമായി അകന്നു കഴിഞ്ഞിരുന്ന ശരണ്യ, കാമുകനൊപ്പം ജീവിക്കാൻ തടസ്സമാകുമെന്നു കരുതി കുഞ്ഞിനെ കൊലപ്പെടുത്തിയെന്നാണു കേസ്.\nശരണ്യയുടെ കാമുകനെ പോലീസ് ചോദ്യം ചെയ്തതോടെ പുറത്തുവന്നത് ഞെട്ടിക്കുന്ന പല സത്യങ്ങളും; ഒളിച്ചോടാൻ ഇരുന്നത് പാലക്കാട് സ്വദേശി മറ്റൊരാളുമായോ ? അവിഹിത ബന്ധത്തിന്റെ മറ്റുകഥകൾ….\nകണ്ണൂര് തയ്യിലില് കരയിലേക്ക് ആഞ്ഞടിക്കുന്ന ഓരോ തിരകളിലും നാട്ടുകാർ കേൾക്കുന്നത് ആ പിഞ്ചോമനയുടെ നിലവിളി; കൊലയ്ക്കു തലേന്ന് ശരണ്യയുടെ വീടിനു പിന്നില് കാമുകനെത്തിയതിന് തെളിവുകളായി സിസിടിവി ദൃശ്യങ്ങൾ…..\nപോലീസിന്റെ തന്ത്രപരമായ നീക്കത്തിലൂടെ പ്രതി കുടുങ്ങി; മുണ്ടക്കയം ഇരട്ടക്കൊലപാതകം ചുരുളഴിഞ്ഞപ്പോൾ\nകണ്ണൂർ പിഞ്ചുബാലന്റെ നിഷ്ടുര കൊലപാതകം; ശരണ്യയുടെ കാമുകനും അറസ്റ്റില്\nദിലീപ് ആലുവ പോലീസ് ക്ലബ്ബിൽ : വീണ്ടും ചോദ്യം ചെയ്യുന്നു, ഒന്നരമണിക്കൂറായിട്ടും ചോദ്യം ചെയ്യല് തുടരുന്നു


നമസ്‌ക്കാരം കഴിഞ്ഞ് പള്ളിയില്‍നിന്ന് റോഡിലേക്കിറങ്ങിയ വയോധികന് ബൈക്ക് ഇടിച്ച് മരിച്ചു | Old man dies while coming back from mosque - Malayalam Oneindia\nUpdated: Wed, Dec 20, 2017, 9:53 [IST]\nമലപ്പുറം: പള്ളിയില് നിന്നും നമസ്‌കാരം കഴിഞ്ഞ് റോഡിലേക്ക് ഇറങ്ങിയ വയോധികന് ബൈക്ക് ഇടിച്ച് മരിച്ചു. പെരിന്തല്‍മണ്ണ കുന്നപ്പള്ളിയിലെ പലചരക്ക് വ്യാപാരി തോല്‍ക്കാട്ട് വാഴയില് അബ്ബാസ് (65) ആണ് മരിച്ചത്. ചൊവ്വാഴ്ച വൈകുന്നേരം 7.20 ഓടെ കുന്നപ്പള്ളി വായനശാലക്കു സമീപമാണ് അപകടമുണ്ടായത്.\nപരിക്കേറ്റ അബ്ബാസ്സിനെ പെരിന്തല്‍മണ്ണയിലെ സ്വകാര്യ ആസ്പത്രിയില് എത്തിക്കുന്നതിനിടെ വഴിമധ്യേ മരിക്കുകയായിരുന്നു.\nമരിച്ച തോല്‍ക്കാട്ട് വാഴയില് അബ്ബാസ്(65)\nവര്‍ഷങ്ങളായി കുന്നപ്പള്ളിയില് പലചരക്ക് വ്യാപാരം ചെയ്തുവരുന്ന അബ്ബാസ് സാധാരണ കടയില്‍നിന്നും നമസ്‌ക്കാര സമയങ്ങളില് പള്ളിയില് പോകുന്നത് പതിവാണ്.\nവീട് ഭീകരര് ഇല്ലാതാക്കി; കശ്മീര് ഐഎഎസ് പരീക്ഷ ടോപ്പറുടെ ജീവിതം സിനിമയെ വെല്ലും\nഭാര്യ: ജമീല. മക്കള്: നൗഷാദ്, നൗഫല്, റംല, റാഹീല്. മരുമക്കള്: ഉമ്മര്, അബൂബക്കര്, നൂര്‍ജഹാന്, ഫസീല. പെരിന്തല്‍മണ്ണ മൗലാന ആസ്പത്രിയിലുള്ള മൃതദേഹം ബുധനാഴ്ച പോസ്റ്റുമോര്‍ട്ടത്തിനു ശേഷം കുന്നപ്പള്ളി ജുമാമസ്ജിദില് ഖബറടക്കും.\nold man man death mosque prayer malappuram മലപ്പുറം പള്ളി റോഡ് പെരിന്തല്‍മണ്ണ\nOld man dies while coming back from mosque,


കോടതിയിൽ കൊല്ലപ്പെട്ട ഗുണ്ടാത്തലവൻ നടത്തിയത് 19 കൊലപാതകങ്ങൾ | Vision News\nകോടതിയിൽ കൊല്ലപ്പെട്ട ഗുണ്ടാത്തലവൻ നടത്തിയത് 19 കൊലപാതകങ്ങൾ\nഡല്‍ഹി രോഹിണി ജില്ലാ കോടതിയില് കൊല്ലപ്പെട്ട ജിതേന്ദര് ഗോഗി കുപ്രസിദ്ധ കുറ്റവാളിയും അധോലോക നേതാവും. പണം സമ്പാദിക്കാന് എന്ത് ക്രൂരതയും കാണിക്കാന് മടിക്കാത്ത കുറ്റവാളി എന്നാണ് ഇയാളെ ഡല്‍ഹി പൊലീസ് വിശേഷിപ്പിക്കുന്നത്. പത്തൊമ്പതിലധികം കൊലപാതകം, നിരവധി കൊലപാതകശ്രമങ്ങള്, വ്യവസായികളെ തട്ടിക്കൊണ്ടുപോകല്, കള്ളക്കടത്ത്, വാഹനമോഷണം തുടങ്ങി നിരവധി കേസുകളിലെ പ്രതിയാണ് ജിതേന്ദര്.\n2010ല് പിതാവിന്റെ മരണത്തെ തുടര്‍ന്ന് പഠനം ഉപേക്ഷിച്ചാണ് ജിതേന്ദര് കുറ്റകൃത്യങ്ങളിലേക്ക് കടന്നത്. ഏതു വിധത്തിലൂടെയും പണം ഉണ്ടാക്കുക എന്നതായിരുന്നു ലക്ഷ്യം. 2010 സെപ്തംബറില് പ്രവീണ് എന്നായാള്‍ക്ക് നേരെ വെടിയുതിര്‍ത്ത ഗോഗി പൊലീസിന്റെ നോട്ടപ്പുള്ളിയായി. അതേവര്‍ഷം ഡല്‍ഹി യൂണിവേഴ്‌സിറ്റിയിലെ ശ്രദ്ധാനന്ദ കോളേജിലെ തെരെഞ്ഞടുപ്പില് സന്ദീപ്, രവീന്ദര് എന്നീ രണ്ട് പേരെ വെടിവെച്ചു കൊന്നു. ഈ കേസില് 2011 ഒക്ടോബറില് ഗോഗിയെ പൊലീസ് അറസ്റ്റ് ചെയ്തു. പിന്നീട് ജയില് മോചിതനായ ശേഷം സംഘത്തെ വിപുലീകരിച്ച് കൂടുതല് അക്രമപദ്ധതികള് ആവിഷ്‌കരിക്കുകയും അത് വഴി പണം സമ്പാദിക്കുകയും ചെയ്തു.\nഹരിയാനയിലെ നാടന്‍പാട്ട് കലാകാരന് ഹര്‍ഷിദ ദാഹിയയെയും അധ്യാപകന് ദീപക്കിനെയും കൊലപ്പെടുത്തിയതും ഗോഗിയും സംഘവുമാണ്. 2016ല് പാനിപത്ത് പൊലീസ് അറസ്റ്റ് ചെയ്‌തെങ്കിലും കോടതിയിലേക്ക് കൊണ്ടുപോകും വഴി കസ്റ്റഡിയില്‍നിന്ന് ചാടി രക്ഷപ്പെടുകയായിരുന്നു. തുടര്‍ന്ന് ഇക്കഴിഞ്ഞ ഏപ്രിലിലാണ് ഡല്‍ഹി പൊലീസിന്റെ പ്രത്യേകസംഘം ഗോഗിയെയും കൂട്ടാളിയെയും പിടികൂടിയത്.


flowers tv | കോടികൾ നിക്ഷേപിച്ച് കുത്തക പിടിക്കാൻ എത്തിയ മനോരമയ്ക്ക് എന്റർടെയിന്റ്മെന്റ് ചാനലുകളിൽ മുന്നിൽ എത്താൻ കഴിയുന്നതേ ഇല്ല; ഏഷ്യാനെറ്റിന് പിന്നിൽ സുര്യ രണ്ടാമതെത്തിയപ്പോൾ മനോരമ മുൻ ജീവനക്കാരൻ തുടങ്ങിയ ചാനൽ മൂന്നാമത്; പാരകളെ അതിജീവിച്ച് ശ്രീകണ്ഠൻനായരുടെ ഫ്ളവേഴ്സ് കുതിച്ചത് മഴവിൽ മനോരമയെ നാലാമതാക്കി - MarunadanMalayali.com\nMarch 15, 2018 | 02:17 PM IST | Permalink\nകൊച്ചി: മലയാളത്തിലെ പത്രങ്ങളിൽ ഒന്നാം സ്ഥാനത്താണ് മനോരമ. ചാനൽ രംഗത്തേക്ക് മനോരമ എത്തിയതും ഒന്നാം നമ്പർ ലക്ഷ്യമിട്ട്. എന്നാൽ ഈ ലക്ഷ്യത്തിലേക്ക എത്താൻ ഇനിയും മനോരമയ്ക്ക് ആയില്ല. ന്യൂസ് ചാനലുകളിൽ ഏഷ്യാനെറ്റ് ന്യൂസ് ബഹുദൂരം മുന്നിൽ. വിനോദ ചാനലിലും കുത്തക ഏഷ്യാനെറ്റിന് തന്നെ. അതിനിടെ ഇത്തവണ കൂടുതൽ ഞെട്ടിക്കുന്ന ബാർക് റേറ്റിംഗാണ് മനോരമയെ സംബന്ധിച്ച്. വിനോദ ചാനലുകളിൽ നാലാം സ്ഥാനത്തേക്ക് പിന്തള്ളപ്പെടുകയാണ് മനോരമയുടെ മഴവിൽ മനോരമ ചാനൽ. നേട്ടമുണ്ടാക്കുന്നത് ശ്രീകണ്ഠൻ നായരുടെ ഫ്‌ളവേഴ്‌സും. പോയിന്റ് നിലയിൽ നല്ല മുൻതൂക്കമുണ്ടാക്കാൻ ഏഷ്യാനെറ്റിന് കഴിയുന്നുണ്ട്.\nഏഷ്യാനെറ്റിന് കഴിഞ്ഞ ആഴ്ചത്തെ ബാർക്കിൽ 303022 പോയിന്റാണുള്ളത്. രണ്ടാമതുള്ള സൂര്യയ്ക്ക് 102687ഉം. അതുകൊണ്ട് തന്നെ ഏഷ്യാനെറ്റ് വിനോദ ചാനൽ രംഗത്തും ഏറെ മുന്നിലാണ്. ന്യൂസ് ചാനൽ വിഭാഗത്തിലേതിനേക്കാൾ മുൻതൂക്കം ഏഷ്യാനെറ്റിന് എന്റർടെയിന്റ്‌മെന്റിലുണ്ട്. മൂന്നാമതുള്ള ഫ്‌ളവേഴ്‌സിന് 98710 പോയിന്റുണ്ട്. മനോരമയെ പിന്തള്ളിയാണ് ഫ്‌ളവേഴ്‌സ് മൂന്നാമത് എത്തുന്നത്. റിയാലിന്റെ ഷോകുളുടെ കരുത്തിലാണ് ഈ മുന്നേറ്റം. രണ്ടാമതുള്ള സൂര്യയുമായും പോയിന്റ് നിലയിൽ വലിയ വ്യത്യാസം ഫ്‌ളവേഴ്‌സിനില്ല. അതുകൊണ്ട് തന്നെ രണ്ടാം സ്ഥാനത്തിന് വലിയ മത്സരമാണ് നടക്കുന്നത്.\nമലയാള വിനോദ ചാനലുകളിൽ മത്സരം കടുപ്പിക്കുന്നത് ഫ്‌ളവേഴ്‌സിന്റെ സാന്നിധ്യം തന്നെയാണ്. നേരത്തെ ഏഷ്യാനെറ്റും സൂര്യയും മനോരമയുമായിരുന്നു ആദ്യ മൂന്ന് സ്ഥാനങ്ങളിൽ. വല്ലപ്പോഴും മനോരമയും രണ്ടാത് എത്തും. ഐപിഎല്ലു പോലുള്ള കായിക ഇനങ്ങൾ തൽസമയം ഏഷ്യാനെറ്റ് മൂവീസിൽ വരാറുണ്ട്. അപ്പോൾ അതിനും മുൻതൂക്കം കിട്ടും. ഇടയ്‌ക്കൊരിക്കൽ ഫ്‌ളവേഴ്‌സ് രണ്ടാം സ്ഥാനത്തും എത്തി. അതിന് ശേഷം പലവിധ പ്രശ്‌നങ്ങൾ ഫ്‌ളവേഴ്‌സിനെ പിന്നിലേക്കാക്കി. ഈ പ്രതിസന്ധികളെ മറികടന്നാണ് ഫ്‌ളവേഴ്‌സ് വീണ്ടും മനോരമയുടെ മഴവില്ലിനെ പിന്നിലാക്കി മൂന്നാമത് എത്തുന്നത്.\nമനോരമയിൽ നിന്ന് മാറിയ ശേഷമാണ് ശ്രീകണ്ഠൻ നായർ ഫ്‌ളവേഴ്‌സുമായെത്തുന്നത്. ഗോകുലം ഗോപാലനാണ് ചെയർമാൻ. സോഷ്യൽ മീഡിയയിലും ഫ്‌ളവേഴ്‌സിന്റെ കോമഡി പ്രോഗ്രാമുകൾ വൈറലാണ്. സോഷ്യൽ മീഡിയയിൽ നേടിയ മുൻതൂക്കം ബാർക് റേറ്റിംഗിലും പ്രതിഫലിക്കുന്നതാണ് ഈ ആഴ്ചത്തെ റേറ്റിങ് വ്യക്തമാക്കുന്നത്. കോടികൾ മുടക്കി പരിപാടികൾ എടുക്കുന്ന അമൃതയും ഏറെ പിന്നിലാണ്. അവർക്ക് തിരിച്ചുവരാൻ പോലും കഴിയാത്ത അവസ്ഥയാണുള്ളത്. മോഹൻലാലിനെ കൊണ്ട് ചെയ്ത ടോക് ഷോയും പൊളിഞ്ഞു. ഏഷ്യാനെറ്റ് മൂവീസും ഏഷ്യാനെറ്റ് പ്ലസും സൂര്യാ മ്യൂസിക്കും സൂര്യ മൂവീസും പ്രേക്ഷകരെ ആകർഷിക്കുന്നുമുണ്ട്.\nബാർക് റേറ്റിംഗിലെ പ്രോഗ്രാമുകളിൽ നിറയുന്നത് ഏഷ്യാനെറ്റിലെ സ്ത്രീ സീരിയലുകളാണ്. ഭാര്യയും വാനമ്പാടിയും കറുത്ത മുത്തും നീലക്കുയിലും കസ്തൂരി മാനുമാണ് മലയാളി പ്രേക്ഷരെ പിടിച്ചിരുത്തുന്ന പരിപാടികൾ. ഇവയെല്ലാം ഏഷ്യാനെറ്റിലെ പ്രൈംടൈം സീരിയലുകളാണ്. അതായത് രാത്രിയിൽ പ്രേക്ഷകരെ പിടിച്ചിരുത്തുന്നതിൽ മറ്റ് ചാനലുകൾ ഏറെ പിന്നിലാണ്. സൂര്യാ ടിവിയുടേയും കരുത്ത് സീരിയലുകൾ തന്നെ. കോമഡിയും മറ്റ് റിയാലിറ്റി ഷോകളുമാണ് ഫ്‌ളവേഴ്‌സിനെ മൂന്നാമത് എത്തിക്കുന്നത്. ആര്യയ്ക്ക് പരിണയം എന്ന വിവാഹ റിയാലിറ്റിയുടെ മൊഴിമാറ്റം പരിപാടിയും ഫ്‌ളവേഴ്‌സിന് കരുത്താവുകയാണ്.\nമലയാള ടെലിവിഷനിൽ ഇന്നേവരെ കിട്ടില്ലാത്തത്ര വലുപ്പത്തിൽ വൈവിധ്യപൂർണമായ പരിപാടികളാണ് 'ഫ്ളവേഴ്സ് 'പ്രേക്ഷകർക്കായി ഒരുക്കിയതും. ഇതാണ് ചുരുങ്ങിയ നാളുകൾ കൊണ്ട് ഫ്‌ളവേഴ്‌സിനെ മൂന്നാം സ്ഥാനത്തേക്ക് എത്തിക്കുന്നത്.


അഭയം തേടി ഇറാനിലേക്ക് പുറപ്പെട്ട ജൂതവിഭാഗക്കാരെ ഇസ്രായേലും അമേരിക്കയും തടഞ്ഞു | Israel and US block ultra-Orthodox jewish sect heading to Iran\n'ജൂതതാലിബാന്' കുടുങ്ങി; ഇസ്രായേലിനെ ശത്രുവായിക്കാണുന്ന ജൂതവിഭാഗക്കാരെ തടഞ്ഞു\nഇസ്രായേലിന്റെയും അമേരിക്കയുടെയും അഭ്യര്‍ത്ഥനയെത്തുടര്‍ന്നായിരുന്നു നടപടി. കുര്‍ദിസ്താന് വഴി ഇറാനിലേക്ക് പോവുകയായിരുന്നു ഇവരെന്ന് ടൈംസ് ഓഫ് ഇസ്രായേല് പത്രം റിപ്പോര്‍ട്ട് ചെയ്തു.\nIsrael, First Published Oct 19, 2021, 4:49 PM IST\nഇറാനിലേക്ക് (Iran) രാഷ്ട്രീയ അഭയം (asylum) തേടി പുറപ്പെട്ട ജൂതവിഭാഗക്കാരെ (jews) തടഞ്ഞുവെച്ചു. ജൂത താലിബാന് എന്നറിയപ്പെടുന്ന ലെവ് താഹോര് ( Lev Tahor) വിഭാഗക്കാരെയാണ് ഗ്വാട്ടിമല വിമാനത്താവളത്തില് അധികൃതര് തടഞ്ഞുവെച്ചത്. ഇസ്രായേലിന്റെയും അമേരിക്കയുടെയും അഭ്യര്‍ത്ഥനയെത്തുടര്‍ന്നായിരുന്നു നടപടി. കുര്‍ദിസ്താന് വഴി ഇറാനിലേക്ക് പോവുകയായിരുന്നു ഇവരെന്ന് ടൈംസ് ഓഫ് ഇസ്രായേല് പത്രം റിപ്പോര്‍ട്ട് ചെയ്തു.\n1980-കളിലാണ് റബ്ബി ഷ്‌ളോമോ ഹെല്‍ബ്രാന്‍സ് എന്ന ജൂത പുരോഹിതന്റെ മുന്‍കൈയില് ഈ പ്രത്യേക കള്‍ട്ട് വിഭാഗം രൂപം കൊണ്ടത്. കടുത്ത യാഥാസ്ഥിതികരായ ഈ വിഭാഗം ഇസ്രായേല് രാജ്യം പിന്തുടരുന്ന സയണിസ്റ്റ് ആശയങ്ങള്‍ക്ക് എതിരാണ്. ഇസ്രായേലില് കടുത്ത എതിര്‍പ്പ് വന്നതോടെ ഇവര് കാനഡയിലേക്കും ഗ്വാട്ടിമലയിലേക്കും രക്ഷപ്പെട്ടിരുന്നു. കുട്ടികള്‍ക്കെതിരായ ലൈംഗിക പീഡനങ്ങള് അടക്കമുള്ള പ്രശ്‌നങ്ങളെ തുടര്‍ന്ന് കാനഡ പിന്നീട് ഈ വിഭാഗക്കാരെ രാജ്യത്തുനിന്നു പുറത്താക്കി. ഗ്വാട്ടിമലയിലാണ് ഈ വിഭാഗം ഇപ്പോള് കാര്യമായി കഴിയുന്നത്.\nജൂതവിശ്വാസങ്ങളില്‍നിന്നും വ്യത്യസ്തരാണ് ഇവര്. ഇവരിലെ സ്ത്രീകള് മൂന്ന് വയസ്സുമുതല് പര്‍ദ്ദയോടു സാദൃശ്യമുള്ള ശരീരമാകെ മൂടുന്ന വസ്ത്രമാണ് ധരിക്കുന്നത്. സ്ത്രീകള് മുഖം മാത്രമേ പുറത്തുകാണിക്കാവൂ എന്നാണ് ഈ വിഭാഗക്കാര് വിശ്വസിക്കുന്നത്. പുരുഷന്‍മാര് മിക്ക സമയവും പ്രാര്‍ത്ഥനകളിലോ വിശുദ്ധ ഗ്രന്ധങ്ങള് പാരായണം ചെയ്യുകയോ ആയിരിക്കും. പ്രായപൂര്‍ത്തിയാവാത്തവരും പ്രായപൂര്‍ത്തിയായവരും തമ്മിലുള്ള വിവാഹബന്ധങ്ങള് ഇവരില് സാധാരണമാണ്.\nഗ്വാട്ടിമലയില്‍നിന്നും മെക്‌സിക്കോ അതിര്‍ത്തിയിലേക്ക് പോവുന്നതിനിടെയാണ് ഇവരെ ഗ്വാട്ടിമല അധികൃതര് തടഞ്ഞുവെച്ചത്. മെക്‌സിക്കോയില്‍നിന്നും കുര്‍ദിസ്താനിലേക്കു പോവാനായിരുന്നു ഇവരുടെ പരിപാടി. േനരത്തെ മറ്റൊരു സംഘം കുര്‍ദിസ്താനില് എത്തിയിരുന്നു. അവര്‍ക്കൊപ്പം ചേര്‍ന്ന് ഇറാനിലേക്ക് പോവുകയായിരുന്നു സംഘത്തിന്റെ ലക്ഷ്യം. അതിനിടെയാണ് ഗ്വാട്ടിമല വിമാനത്താവളത്തില് വെച്ചുതന്നെ ഇവരെ തടഞ്ഞത്. ഇവരെ വെച്ച് ഇറാന് വിലപേശാനിടയുണ്ടെന്ന് കാണിച്ചാണ് അമേരിക്കയും ഇസ്രായേലും ഗ്വാട്ടിമലയോട് തടയാന് ആവശ്യപ്പെട്ടത്. ഇസ്രായേലി വെബ്‌സൈറ്റായ ഹാദ്രി ഹാരെദിം പുറത്തുവിട്ട വീഡിയോയയില് സ്ത്രീകളും കുട്ടികളും അടങ്ങുന്ന സംഘത്തെ ബസുകളില് നീക്കം ചെയ്യുന്നതു കാണാം.\nഇസ്രായേലിലെ ഇവരുടെ ബന്ധുക്കളാണ് ഈ വിഭാഗം ഇറാനിലേക്ക് പുറപ്പെടുന്നതായി വിവരം നല്‍കിയത്. ഇറാഖിലേക്ക് പോവാനായിരുന്നു നേരത്തെ ഇവരുടെ ശ്രമം. എന്നാല്, ഇസ്‌ലാമിക് സ്്‌റ്റേറ്റ് ഭീഷണി അടക്കം മുന്‍നിര്‍ത്തി ബന്ധുക്കള് ഇവരെ നേരത്തെ തടയുകയായിരുന്നുവെന്ന് ടൈംസ് ഓഫ് ഇസ്രായേല് പത്രം റിപ്പോര്‍ട്ട് ചെയ്്തു. ഇറാഖ് പദ്ധതി നടക്കാതായതോടെയാണ് ഇവര് ഇറാനിലേക്ക് അഭയം തേടി പുറപ്പെട്ടത്. 2018-ല് ഇവര് ഇറാനോട് രാഷ്ട്രീയ അഭയം തേടിയിരുന്നു. തങ്ങളുടെ ചില ബന്ധുക്കള് ഇറാനിലേക്ക് പോവുന്നതായി അമേരിക്കയിലുള്ള ജൂതവിഭാഗക്കാര് അവിടത്തെ സര്‍ക്കാറിനെയും അറിയിച്ചിരുന്നു. തുടര്‍ന്നാണ് ഇസ്രായേല്, അമേരിക്കന് സര്‍ക്കാറുകള് ഗ്വാട്ടിമലയോട് ഇവരെ തടയണമെന്ന് അഭ്യര്‍ത്ഥിച്ചത്.


കെവിന് വധക്കേസ്: രണ്ട് സാക്ഷികള് കൂടി കൂറുമാറി | DoolNews\nWednesday, 15th May 2019, 10:03 pm\nകോട്ടയം: കെവിന് ദുരഭിമാനക്കൊലക്കേസില് രണ്ട് സാക്ഷികള് കൂടി പ്രതികള്‍ക്ക് അനുകൂലമായി കൂറുമാറി. 91ാം സാക്ഷി സുനീഷ്, 92ാം സാക്ഷി മുനീര് എന്നിവരാണ് മൊഴി മാറ്റിയത്. ഇതോടെ കേസില് കൂറുമാറുന്നവരുടെ എണ്ണം മൂന്നായിരിക്കുകയാണ്.\n2018 ജൂണ് 7ന് രണ്ടാം പ്രതിയായ നിയാസിന്റെ വീട്ടില് പൊലീസ് തെളിവെടുപ്പ് നടത്തിയപ്പോള് മഹസര് സാക്ഷികളായിരുന്നു ഇരുവരും. തെളിവെടുപ്പിനിടെ നിയാസ് തന്റെ മൊബൈല് വീട്ടില് നിന്നെടുത്ത് പൊലീസിന് കൈമാറിയെന്ന് ഇരുവരും നേരത്തെ മൊഴി നല്‍കിയിരുന്നു.\nകോട്ടയം പ്രിന്‍സിപ്പല് സെഷന്‍സ് കോടതിയില് നടക്കുന്ന വിസ്താരത്തിനിടെയാണ് സാക്ഷികള് ഈ മൊഴി മാറ്റിപ്പറഞ്ഞത്. പൊലീസ് എന്തിനാണ് നിയാസിന്റെ വീട്ടിലെത്തിയതെന്ന് അറിയില്ലെന്നും നിയാസ് മൊബൈല് ഫോണ് പൊലീസിന് കൈമാറുന്നത് കണ്ടില്ലെന്നും ഇരുവരും കോടതിയില് പറഞ്ഞു.\nഇംഗ്ലീഷ് ഡിക്ഷ്ണറിയില് മോദിലൈ(modilie) എന്ന പുതിയ വാക്ക്; നുണ പറയുന്ന മോദിയെ ട്രോളി രാഹുല് ഗാന്ധി\nപേപ്പറില് എഴുതിയിരുന്ന കാര്യങ്ങളെ കുറിച്ച് അറിയില്ലെന്നും മൊഴി നല്‍കി. ഇതോടെ ഇരു സാക്ഷികളും കൂറുമാറിയതായി കോടതി രേഖപ്പെടുത്തി. നേരത്തെ 28-ാം സാക്ഷിയും പ്രതികളുടെ സുഹൃത്തുമായ എബിന് പ്രദീപും മൊഴിമാറ്റിയിരുന്നു.\nഅതേസമയം ഇന്ന് വിസ്തരിച്ച മറ്റു രണ്ട് സാക്ഷികള് പ്രോസിക്യൂഷന് അനുകൂലമായി മൊഴി നല്‍കി. ഇവര് കെവിന്റെ മുണ്ടും പ്രതികള് ഉപയോഗിച്ച വാളും കണ്ടെടുത്തു.\n‘ആഹാ ഇതെപ്പോ ?’ കോണ്‍ഗ്രസിലേക്ക് പോകുന്നുവെന്ന വ്യാജ പ്രചരണത്തിനെതിരെ പ്രതിഭ എം.എല്.എ


സോളാർ: ഇവർക്കെതിരെ കേസ് വരും - Janayugom Online\nHome / News / Kerala / സോളാർ: ഇവർക്കെതിരെ കേസ് വരും\nസോളാർ: ഇവർക്കെതിരെ കേസ് വരും\nPosted on November 09, 2017, 12:06 pm\nസോളാർ അന്വേഷണ റിപ്പോർട്ടിന്റെ വെളിച്ചത്തിൽ താഴെ പറയുന്ന കുറ്റങ്ങളുടെ അടിസ്ഥാനത്തിലാകും കേസുകൾ വരിക.\n1. ബിജു രാധാകൃഷ്‍ണൻ: ടീം സോളാർ കമ്പനിയുടെ6കോടി രൂപ ശാലു മേനോന്റെ കൂടെ ആഡംബര ജീവിതത്തിലൂടെ നശിപ്പിച്ചു.\n2. ശാലു മേനോൻ: ബിജു നിർമ്മിച്ച3കോടിയുടെ പുതിയ വീട്, സ്വർണ്ണം, സമ്മാനമായി ലഭിച്ച രണ്ട് കാറുകൾ എന്നിവ നേടി.\n3. ഉമ്മൻ ചാണ്ടി: രണ്ട് കോടി 16 ലക്ഷം രൂപ കമ്മീഷനായി കൈപ്പറ്റി. മകളായി കണക്കാക്കെണ്ടിയിരുന്ന അവരെ ശാരീരികമായി ചൂഷണം ചെയ്തു. പല തവണ വദനസുരതം നടത്തി( ക്ലിഫ് ഹൗസിൽ വച്ച് ). ശ്രീധരൻ നായരേ നേരിട്ട് കണ്ട് സംസാരിച്ചു. പത്ത് ശതമാനം കമ്മീഷൻ ആവശ്യപ്പെട്ടു. ഒന്നും സംഭവിച്ചില്ല, അവരെ കണ്ടിട്ടില്ല, അറിയില്ല എന്നിപ്പോൾ പറയുന്നു.\n4. ആര്യാടൻ മുഹമ്മദ്: റിന്യൂവബിൾ എനർജി പോളിസി അനുവദിക്കാൻ 25 ലക്ഷം രൂപ കൈപറ്റി. പല പ്രാവശ്യം ലൈംഗിക പീഡനം നടത്തി.\n5. എ പി അനിൽ കുമാർ: നസറുള്ള വഴി7ലക്ഷം രൂപ കൈപ്പറ്റി. പല തവണ അവരെ ചൂഷണം ചെയ്തു ( റോസ് ഹൗസ്, ലെ മെറിഡിയൻ, കേരള ഹൗസ്)\n6. അടൂർ പ്രകാശ്: ലൈംഗിക പീഡനം, ടെലിഫോണിക് സെക്സ്, കോളുകളും എസ്എംഎസ്സും, ബാംഗ്ലൂർ ഹോട്ടലിലേക്ക് ക്ഷണിച്ചു.\n7. ഹൈബി ഈഡൻ എംഎൽഎ: എംഎൽഎ ഹോസ്റ്റലിലും എറണാകുളം ഗെസ്റ് ഹൗസിലും വച്ച് ലൈംഗിക പീഡനം.\n8. കെ സി വേണുഗോപാൽ: ബലാത്സംഗം ചെയ്തു. പല തവണ ഭീഷണിപ്പെടുത്തി. കോളുകളും എസ്എംഎസ്സും.\n9. പളനി മാണിക്യം( ധനകാര്യ സഹ മന്ത്രി): ലൈംഗിക പീഡനം, ആദായനികുതി പ്രശനം തീർക്കാൻ 25 ലക്ഷം കൈക്കൂലി വാങ്ങി.\n10. എൻ സുബ്രമണ്യം( കെപിപിസിസി ജനറൽ സെക്രട്ടറി): ട്രിഡന്റ് ഹോട്ടലിൽ വച്ച് ലൈംഗിക പീഡനം\n11. ഐജി കെ പദ്മകുമാർ: ലൈംഗിക പീഡനം( കല്ലൂർ ഫ്ലാറ്റ്). ടെലിഫോണിക് സെക്സ്,\n12. ജോസ് കെ മാണി എം പി : ഡൽഹിയിൽ വച്ച് മോശമായി പെരുമാറി,വദനസുരതം നടത്തി.\nഇതിനുപുറമെ ഒരാൾ കൂടിയുണ്ട് അവർ അറസ്റ്റ് ചെയ്യപ്പെട്ടപ്പോൾ എന്താണ് സംഭവിച്ചതെന്നോ അദ്ദേഹത്തിന്റെ പേരോ പറയരുതെന്ന് പറഞ്ഞ ആൾ. കണ്ണൂർ എംഎൽഎ അബ്ദുള്ള കുട്ടി, അവരെ തിരുവനന്തപുരം മസ്കറ്റ് ഹോട്ടലിലേക്ക് വിളിക്കുകയും ബലാത്സംഗം ചെയുകയും ചെയ്തു.\nസോളാർ: മുഖ്യമന്ത്രി സഭയിൽ നടത്തിയ പ്രസ്താവന\nസോളാര് കമ്മിഷന് റിപ്പോര്‍ട്ട് അതീവ ഗുരുതരമെന്ന് വി എം സുധീരന്\nഉത്സവം കാണാന് അവകാശമില്ല: ദളിത് യുവാവിനെ ആള്‍ക്കൂട്ടം അടിച്ചുകൊന്നു


സാമൂഹ്യ പ്രവര്‍ത്തകന്, കുടുംബത്തിന്‍റെ ഏക ആശ്രയം.. ഗഫൂറിന്‍റെ വിയോഗം താങ്ങാനാകാതെ ബന്ധുക്കളും നാട്ടുകാരും\nകോവിഡ് ബാധിച്ചാണ് അബ്ദുല് ഗഫൂര് കുവൈത്തില് മരിച്ചത്.\n14 May, 2020 at 06:45 AM\nഇന്നലെ കുവൈത്തില് കോവിഡ് 19 ബാധിച്ച് മരിച്ച അബ്ദുല് ഗഫൂറിന്‍റെ വിയോഗം സൃഷ്ടിച്ച നടുക്കത്തിലാണ് സ്വദേശമായ കണ്ണൂര് പയ്യന്നൂരിലെ ബന്ധുക്കളും നാട്ടുകാരും. കുടുംബത്തിന്‍റെ ഏക ആശ്രയമായിരുന്ന ഗഫൂര് നാട്ടിലും വിദേശത്തും സാമൂഹ്യ പ്രവര്‍ത്തനത്തിലും സജീവ സാന്നിധ്യമായിരുന്നു.\nഒന്‍പത് വര്‍ഷം മുന്‍പാണ് പയ്യന്നൂര് കവ്വായിലെ അക്കാളത്ത് അബ്ദുല് ഗഫൂര് ജോലി തേടി കുവൈത്തിലേക്ക് പോയത്. ഫര്‍വ്വാനിയ ദജീജിലെ സ്വകാര്യ സ്ഥാപനത്തിലായിരുന്നു ജോലി. നാല് ദിവസം മുന്‍പാണ് പനിയെ തുടര്‍ന്ന് ഗഫൂറിനെ അവിടത്തെ സ്വകാര്യ ആശുപത്രിയില് പ്രവേശിപ്പിച്ചത്. ചൊവ്വാഴ്ച രാവിലെയും ഗഫൂര് വീട്ടുകാരെ ഫോണില് വിളിച്ച് സംസാരിച്ചിരുന്നു. അതുകൊണ്ട് തന്നെ ഭയപ്പെടാനില്ലന്ന ആശ്വാസത്തിലായിരുന്നു കുടുംബാംഗങ്ങള്.\nഎന്നാല് പൊടുന്നനെ ആരോഗ്യനില വഷളായി. ഇന്നലെ രാവിലെ 10 മണിയോടെ മരണം സംഭവിച്ചു. ഭാര്യയും മൂന്ന് വയസുളള മകനും മാതാപിതാക്കളുമടങ്ങുന്ന കുടുംബത്തിന്‍റെ ഏക ആശ്രയം കൂടിയാണ് ഇതോടെ ഇല്ലാതാവുന്നത്. നാട്ടിലും വിദേശത്തും സാമൂഹ്യ പ്രവര്‍ത്തന രംഗങ്ങളിലും സജീവ സാന്നിധ്യമായിരുന്നു ഗഫൂര്. എട്ട് മാസം മുന്‍പാണ് ഗഫൂര് അവസാനമായി നാട്ടിലെത്തിയത്. ഇനി ഒരു മടങ്ങിവരവില്ലെന്ന യാഥാര്‍ത്ഥ്യവുമായി പൊരുത്തപ്പെടാനാവാതെ തേങ്ങുകയാണ് ഈ കുടുംബവും നാട്ടുകാരും.\nകോഴിക്കോട് കോവിഡ് നിരീക്ഷണത്തിലിരിക്കെ മരിച്ചയാളുടെ ഫലം നെഗറ്റീവ്


കൊവിഡ് വകഭേദങ്ങളില് അതീവ വ്യാപന ശേഷി ഡെല്‍റ്റയ്ക്ക്, വാക്സിന് എടുക്കാത്തവരില് രോഗം അതിവേഗം പടരും: ഡബ്ലിയു എച് ഓ | Asian Metro News കൊവിഡ് വകഭേദങ്ങളില് അതീവ വ്യാപന ശേഷി ഡെല്‍റ്റയ്ക്ക്, വാക്സിന് എടുക്കാത്തവരില് രോഗം അതിവേഗം പടരും: ഡബ്ലിയു എച് ഓ\nകൊവിഡ് വകഭേദങ്ങളില് അതീവ വ്യാപന ശേഷി ഡെല്‍റ്റയ്ക്ക്, വാക്സിന് എടുക്കാത്തവരില് രോഗം അതിവേഗം പടരും: ഡബ്ലിയു എച് ഓ\nജനീവ: ഇതുവരെ കണ്ടെത്തിയ കൊവിഡ് വകഭേദങ്ങളില് അതീവ വ്യാപന ശേഷി ഡെല്‍റ്റയ്ക്കാണെന്ന് ലോകാരോഗ്യ സംഘടനവ്യക്തമാക്കി . വാക്സിന് എടുക്കാത്തവരിലാണ് ഡെല്‍റ്റ അതിവേഗം രോഗം പടരുന്നതെന്നും ഡബ്ല്യൂഎച്ച്ഒ ഡയറക്ടര് ജനറല് ടെഡ്രോസ് അദാനോം ഗെബ്രിയേസസ് പറഞ്ഞു.\nഎണ്‍പത്തിയഞ്ചു രാജ്യങ്ങളിലാണ് ഇതുവരെ ഡെല്‍റ്റ വകഭേദം സ്ഥിരീകരിച്ചിട്ടുള്ളത്. ആശങ്കയുണ്ടാക്കുന്ന വകഭേദമായാണ് ആഗോളതലത്തില് തന്നെ ഇതിനെ കണക്കാക്കുന്നതെന്ന് അദ്ദേഹം പറഞ്ഞു. പല രാജ്യങ്ങളും കൊവിഡ് നിയന്ത്രണങ്ങളില് ഇളവു വരുത്തിയതോടെ വ്യാപനം വീണ്ടും വ്യാപകമായിരിക്കുകയാണ്.\nഇത് ആശങ്കപ്പെടുത്തുന്നതാണ്. പുതുതായി സ്ഥിരീകരിക്കുന്ന കൊവിഡ് കേസുകള് വർദ്ധിച്ചു എന്നാല് കൂടുതല് പേര് ആശുപത്രിയിലാവുക എന്നാണ്. അതിലൂടെ ആരോഗ്യ സംവിധാനങ്ങള് സമ്മര്‍ദത്തിലാവുന്നു. അത് മരണം കൂടാന് ഇടയാക്കുമെന്നും ഡബ്ല്യൂഎച്ച്ഒ മേധാവി പറഞ്ഞു. അതുകൊണ്ടു അതീവ ജാഗ്രതയും ശ്രദ്ധയും ആവശ്യമായി വരുന്നു.\nആശുപത്രി ജീവനക്കാരിയെ ആക്രമിച്ചയാൾ അറസ്റ്റിൽ 0\nഎ.ഡി.എസുകള്‍ക്ക് ഒരു ലക്ഷം രൂപ റിവോള്‍വിംഗ് ഫണ്ട് 0\nകോവിഡ് 19; വയനാട് ജില്ലയിലെ പൊതു സ്ഥിതി വിവരം 0